               AN COIMISIÚN EORPACH
            An Bhruiséil,20.12.2017
            COM(2017) 791 final
            2017/0358(COD)
            Togra le haghaidh
            TREOIR Ó PHARLAIMINT NA hEORPA AGUS ÓN gCOMHAIRLE
            maidir le maoirseacht stuamachta ar ghnólachtaí infheistíochta agus lena leasaítear Treoir 2013/36/AE agus Treoir 2014/65/AE
            (Téacs atá ábhartha maidir le LEE)
            {SWD(2017) 481 final}

               MEABHRÁN MÍNIÚCHÁIN

               1.
                     COMHTHÉACS AN TOGRA

               •
                     Forais agus cuspóirí an togra

               Teastaíonn margaí caipitil níos láidre ón Aontas Eorpach chun infheistiú a chur chun cinn, foinsí nua maoinithe a chur ar fáil do chuideachtaí, deiseanna níos fearr a thabhairt do theaghlaigh agus an tAontas Eacnamaíoch agus Airgeadaíochta a neartú. Tá Coimisiún tiomanta na bearta uile atá fós de dhíth a dhéanamh chun bailchríoch a chur ar Aontas na Margaí Caipitil faoi 2019
                  1
               .

               Cuireann gnólachtaí infheistíochta raon seirbhísí ar fáil a thugann rochtain ar na margaí urrús agus díorthach d'infheisteoirí (comhairle infheistíochta, bainistíocht punainne, bróicéireacht, forghníomhú orduithe etc.). Tá gnólachtaí infheistíochta agus na seirbhísí infheistíochta a sholáthraíonn siad ríthábhachtach do dhea-fheidhmiú Aontas na Margaí Caipitil. Tá ról tábhachtach acu maidir le sreafaí coigiltis agus infheistíochta a éascú san Aontas trí chéile, agus úsáidtear seirbhísí áirithe chun cur le héifeacht an leithdháilte caipitil agus an bhainistithe riosca.

               Tá gnólachtaí infheistíochta ar fáil i ngach Ballstát. De réir na faisnéise atá tiomsaithe ag an Údarás Baincéireachta Eorpach (ÚBE), bhí 6051 ghnólacht infheistíochta sa Limistéar Eorpach Eacnamaíoch (LEE)
                  2
                ag deireadh 2015. Orthu sin tá gnólachtaí a chuireann sraith theoranta seirbhísí ar fáil do chustaiméirí miondíola den chuid is mó agus gnólachtaí a chuireann seirbhísí éagsúla ar fáil do raon leathan cliant de chineál miondíola, gairmiúil agus corparáideach.

               De réir faisnéis ó ÚBE, tá gníomhaíochtaí thart ar 85% de ghnólachtaí infheistíochta LEE teoranta don mhéid seo:

               ·comhairle infheistíochta a thabhairt;

               ·orduithe a ghlacadh agus a tharchur;

               ·punanna a bhainistiú; agus

               ·orduithe a fhorghníomhú.

               Is mol tábhachtach do mhargaí caipitil agus do ghníomhaíochtaí infheistíochta í an Ríocht Aontaithe agus is inti atá an líon is mó gnólachtaí infheistíochta de chuid LEE, nó tuairim is leath den iomlán, agus ina diaidh tá an Ghearmáin, an Fhrainc, an Ísiltír agus an Spáinn. Gnólachtaí beaga nó meánmhéide is ea formhór ghnólachtaí LEE. Measann ÚBE gur faoi rialú tuairim ar ocht ngnólacht infheistíochta, atá lonnaithe sa Ríocht Aontaithe go mór mór, atá thart ar 80% de na sócmhainní atá ag gnólachtaí infheistíochtaí uile LEE.

               Dá bhrí sin, mar cheann de na gníomhaíochtaí tosaíochta chun na margaí caipitil a neartú agus Aontas na Margaí Caipitil a fhorbairt, d'fhógair an Coimisiún ina Athbhreithniú Meántéarma ar an bPlean Gníomhaíochta maidir le hAontas na Margaí Caipitil
                  3
                go molfadh sé creat níos éifeachtaí stuamachta agus maoirseachta le haghaidh gnólachtaí infheistíochta, agus go mbeadh an creat sin calabraithe do na gnólachtaí infheistíochta de réir a méide agus a gcineáil, chun borradh a chur faoin iomaíocht agus chun feabhas a chur ar rochtain na ninfheisteoirí ar dheiseanna nua agus ar bhealaí níos fearr chun a rioscaí a bhainistiú. I bhfianaise an róil ríthábhachtaigh atá ag gnólachtaí infheistíochta de chuid na Ríochta Aontaithe sa réimse seo go dtí seo, is léiriú eile é cinneadh na Ríochta Aontaithe tarraingt siar as an Aontas Eorpach gur gá struchtúir rialála an Aontais a thabhairt cothrom le dáta chun an cor sin a chur san áireamh.

               Áiríodh na tograí a chumhdaíonn an Treoir seo agus an Rialachán a ghabhann leis ('na tograí') i gClár Oibre 2017 an Choimisiúin mar chleachtadh REFIT. Is é is aidhm leo a áirithiú go mbeidh gnólachtaí infheistíochta faoi réir ceanglais caipitil agus leachtachta, ceanglais thábhachtacha eile stuamachta agus socruithe maoirseachta gaolmhara a bheidh in oiriúint dá ngnó ach a bheidh, lena chois sin, sách láidir le rioscaí na ngnólachtaí infheistíochta a cheapadh ar bhealach a bheidh fónta ó thaobh na stuamachta de chun cobhsaíocht mhargaí airgeadais an Aontais Eorpaigh a chosaint. Is toradh iad na tograí ar athbhreithniú a údaraíodh in Airteagail 493(2), 498(2), 508(2) agus 508(3) de Rialachán (AE) Uimh. 575/2013 (an Rialachán maidir le Ceanglais Chaipitil)
                  4
               , arb iad an creat stuamachta reatha iad, maille le Treoir 2013/36/AE (Treoir IV maidir le Ceanglais Chaipitil)
                  5
               , do ghnólachtaí infheistíochta. Agus na téacsanna sin á gcomhaontú acu, chinn na comhreachtóirí gur cheart athbhreithniú a dhéanamh ar an gcreat do ghnólachtaí infheistíochta ós rud é gur ar institiúidí creidmheasa atá rialacha an chreata sin dírithe den chuid is mó.

               Murab ionann agus institiúidí creidmheasa, ní ghlacann gnólachtaí infheistíochta le taiscí ná ní thugann siad iasachtaí. Fágann sin gur lú i bhfad a neamhchosaint ar riosca creidmheasa agus ar an riosca go dtarraingeodh taisceoirí a gcuid airgid amach ar fhógra gearr. Is ar ionstraimí airgeadais atá a seirbhísí dírithe – murab ionann agus taiscí, ní chaitear na hionstraimí sin a íoc ar par, seachas sin athraíonn siad de réir luaineacht an mhargaidh. Mar sin féin, bíonn siad in iomaíocht le hinstitiúidí creidmheasa maidir le seirbhísí infheistíochta a chur ar fáil, rud is féidir le hinstitiúidí creidmheasa a dhéanamh de réir a gceadúnais baincéireachta. Dá bhrí sin, dhá institiúid a bhfuil difríocht cháilíochtúil eatarthu, a bhfuil príomhshamhlacha gnó éagsúla acu, ach a bhfuil forluí áirithe idir na seirbhísí a sholáthraíonn siad, is ea an institiúid creidmheasa agus an gnólacht infheistíochta.

               Tá gnólachtaí infheistíochta faoi réir rialacha stuamachta AE, maille le hinstitiúidí creidmheasa, ó bhí 1993 ann, óir b'in í an bhliain ar tháinig an chéad chreat de chuid an Aontais i bhfeidhm chun gníomhaíochtaí gnólachtaí infheistíochta a rialú. Cuireadh an Treoir maidir le margaí in ionstraimí airgeadais (MiFID)
                  6
                in áit a raibh sa chreat ó shin agus, ó Eanáir 2018 tá MiFID II / MiFIR
                  7
                curtha leis, agus leagtar amach sa chreat na coinníollacha ar údarú agus na ceanglais ar eagrú agus ar sheoladh gnó nach mór cloí leo chun seirbhísí infheistíochta a chur ar fáil d'infheisteoirí chomh maith le ceanglais eile lena rialaítear feidhmiú ordúil na margaí airgeadais.

               Is i gcomhar le MiFID a oibríonn an creat stuamachta do ghnólachtaí infheistíochta atá sa Rialachán maidir le Ceanglais Chaipitil agus i dTreoir IV maidir le Ceanglais Chaipitil. Go hiondúil, déantar na ceanglais stuamachta ar institiúidí airgeadais a cheapadh chun (i) a áirithiú go bhfuil a ndóthain acmhainní acu chun bheith inmharthana ó thaobh airgeadais de agus chun a seirbhísí a sholáthar i rith timthriallta eacnamaíocha; nó chun (ii) a chur ar a gcumas leachtú ordúil a chur i bhfeidhm gan díobháil eacnamaíoch iomarcach a dhéanamh dá gcustaiméirí ná do chobhsaíocht na margaí ina noibríonn siad. Dá réir sin, ba cheart é a bheith mar aidhm ag na ceanglais sin na rioscaí atá ann d'institiúidí airgeadais éagsúla agus na rioscaí a bhaineann leo a thabhairt san áireamh, bheith i gcomhréir leis an dóchúlacht go dtiocfaidh na rioscaí isteach, agus cothromaíocht a aimsiú ar an mórgóir idir sábháilteacht agus fóntacht na ninstitiúidí airgeadais éagsúla a áirithiú ar lámh amháin agus, ar an lámh eile, costais iomarcacha a sheachaint a d'fhéadfadh bac a chur ar na hinstitiúidí sin a ngnó a sheoladh ar bhonn inmharthana.

               Maidir leis na gnólachtaí infheistíochta sistéamacha, agus roinnt acu sin arna sainaithint mar ghnólachtaí domhanda, nó institiúidí eile lena mbaineann tábhacht shistéamach de réir Airteagal 131 de Threoir IV maidir le Ceanglais Chaipitil, ba cheart iad a bheith faoi réir an chreata arb é an Rialachán maidir le Ceanglais Chaipitil agus Treoir IV maidir le Ceanglais Chaipitil é, lena náirítear na leasuithe a mhol an Coimisiún an 23 Samhain 2016
                  8
               , i gcomhréir leis an gcur chuige athbhreithnithe maidir lena sainaithint de réir na dtograí. Tá sin amhlaidh mar is iondúil go ndéanann na gnólachtaí sin rioscaí ar scála nach beag a thabhú agus a fhrithghealladh ar fud an mhargaidh aonair. Fágann a ngníomhaíochtaí ar a neamhchosaint ar riosca creidmheasa iad, i bhfoirm riosca creidmheasa an chontrapháirtí den chuid is mó chomh maith le riosca margaidh i ndáil leis na suíomhanna a ghlacann siad ar a gcuntas féin, bíodh sin thar ceann a gcliant nó ar a son féin. Dá bhrí sin, is mó an riosca don chobhsaíocht airgeadais atá iontu i bhfianaise a méide agus a nidirnascthachta. De bharr na rioscaí sin agus chun cothrom iomaíochta a áirithiú, ba cheart caitheamh leis na gnólachtaí infheistíochta sistéamacha sin mar institiúidí creidmheasa.

               Mar a fógraíodh sa Teachtaireacht ón gCoimisiún i Meán Fómhair 2017 maidir leis an athbhreithniú ar na hÚdaráis Maoirseachta Eorpacha (ÚMEanna)
                  9
               , d'fhágfadh sin, i measc nithe eile, go mbeadh a noibríochtaí sna Ballstáit a bheadh rannpháirteach san Aontas Baincéireachta faoi réir mhaoirseacht dhíreach BCE faoin Sásra Maoirseachta Aonair. Faoi láthair, is sa Ríocht Aontaithe atá na gnólachtaí sin lonnaithe den chuid is mó, ach tá siad i mbun pleananna a mheas chun codanna dá noibríochtaí a athlonnú in AE27, go háirithe i mBallstáit atá rannpháirteach san Aontas Baincéireachta. Cé nach mbaineann sin ach le líon beag gnólachtaí, is mór an sciar atá ag na gnólachtaí céanna de shócmhainní iomlána agus de mhéid gnó ghnólachtaí infheistíochta uile an Aontais Eorpaigh.

               I gcás na ngnólachtaí infheistíochta eile, is mó an fhadhb é go bhfuil an creat stuamachta atá ann faoi láthair dírithe ar institiúidí creidmheasa agus ar na rioscaí atá ann dóibh agus na rioscaí a bhaineann leo seachas ar ghnólachtaí infheistíochta. Den chuid is mó, ní dhéileálann na rialacha atá ann faoi láthair go sainráite leis na seirbhísí a chuireann na gnólachtaí sin ar fáil ná leis na rioscaí is féidir leo a chruthú. Tá ocht seirbhís infheistíochta ann atá gnólachtaí infheistíochta údaraithe lena soláthar de réir MiFID
                  10
               , ach ní bhaineann ceanglais fhollasacha chomhfhreagracha de réir an Rialacháin maidir le Ceanglais Chaipitil ach le (i) 'déileáil ar a chuntas féin'; agus le (ii) frithghealladh nó ionstraimí a chur ar bhonn gealltanas daingean. I gcás na seirbhísí infheistíochta eile (orduithe a ghlacadh agus a tharchur, orduithe a fhorghníomhú, punanna a bhainistiú, comhairle infheistíochta, ionstraimí a chur gan bonn gealltanais dhaingin, saoráidí trádála iltaobhacha a oibriú), ní ann do cheanglais den sórt sin agus ní ann, dá thoradh sin, ach do cumhdach garbh ar na rioscaí lena mbaineann. Cé go bhfuil siad teoranta i gcásanna áirithe, fágann an méid sin nach gceaptar ar bhealach spriocdhírithe na rioscaí a bhaineann leis na gníomhaíochtaí úd don ghnólacht féin agus, dá réir sin, do chliaint an ghnólachta agus do na margaí i gcoitinne ina noibríonn siad.

               Eascraíonn trí príomhfhadhb as sin, agus déantar measúnú ar na fadhbanna sin sa doiciméad inmheánach oibre a ghabhann leis na tograí.

               Ar an gcéad dul síos, cé go bhfreastalaíonn an creat go pointe áirithe ar na cineálacha éagsúla próifílí gnó atá ag gnólachtaí infheistíochta trí dhíolúintí, is cúis castachta rialála nach beag é sin d'an-chuid gnólachtaí. Ar an dara dul síos, níl sna ceanglais mhionsonraithe agus sna díolúintí ach garmheastachán garbh, nach bhfuil riosca-íogair, ar na rioscaí iarbhír a bhaineann le gnólachtaí infheistíochtaí, nach ionann iad agus rioscaí na mbanc. Ar an tríú dul síos, de dheasca a chastachta agus a easpa riosca-íogaireachta, is ilroinnt sa chóras rialála foriomlán do ghnólachtaí infheistíochta is toradh ar a chur chun feidhme ag na Ballstáit, agus scóip d'arbatráiste díobhálach dá réir. D'fhéadfadh sé sin bheith baolach do shláine agus d'fheidhmiú an mhargaidh aonair.

               Is iad cuspóirí na dtograí dul i ngleic leis na fadhbanna a bhaineann leis an gcreat atá ann faoi láthair agus, ag an am céanna, a éascú do ghnólachtaí infheistíochta gnó a ghlacadh agus a dhéanamh nuair is féidir. Go sonrach, leagtar amach sna tograí creat stuamachta atá níos oiriúnaí do shamhlacha gnó na ngnólachtaí infheistíochta. Tá ceanglais ar ghnólachtaí infheistíochta iontu atá níos iomchuí agus níos riosca-íogaire, agus atá dírithe ar bhealach níos fearr ar na rioscaí iarbhír a bhaineann le gnólachtaí infheistíochta a bhfuil samhlacha gnó de chineálacha éagsúla acu. Ar deireadh, sraith uirlisí rialála níos cuíchóirithe is ea na tograí a chuirfidh ar chumas na maoirseoirí stuamachta a gcuid maoirseachta a dhéanamh ar bhealach níos éifeachtaí.

               Ar deireadh, glacadh MiFID II agus MiFIR i ndiaidh na géarchéime airgeadais chun margaí urrús, idirghabhálaithe infheistíochta agus ionaid trádála a chumhdach. Gabhfaidh an creat nua ionad chreat reatha MiFID I agus is treise an creat dá bharr sin. I gcomhthéacs an athbhreithnithe ar an gcreat stuamachta do ghnólachtaí infheistíochta an Aontais Eorpaigh, sainaithníodh gur laige é gan ceanglas tuairiscithe éigeantaigh a bheith ar ghnólachtaí tríú tír atá gníomhach sna Ballstáit trí bhíthin brainsí. Níl na húdaráis inniúla náisiúnta in ann measúnú a dhéanamh go rialta ar mhéid na ngníomhaíochtaí seirbhísí airgeadais a dhéanann brainsí de ghnólachtaí tríú tír ar a gcríoch. Dá réir sin, thabharfadh an togra seo na huirlisí iomchuí do na húdaráis inniúla chun faireachán a dhéanamh ar na gníomhaíochtaí sin.

               De réir mar a údaraítear in Airteagail an Rialacháin maidir le Ceanglais Chaipitil is i gcomhairle le ÚBE, leis an Údarás Eorpach um Urrúis agus Margaí (ÚEUM), agus leis na húdaráis inniúla náisiúnta a bhfuil ionadaíocht sna ÚMEanna sin acu a rinneadh an tathbhreithniú ar an gcreat stuamachta do ghnólachtaí infheistíochta. Tar éis chéadghlao an Choimisiúin ar chomhairle i mí na Nollag 2014, d'fhoilsigh ÚBE, i mí na Nollag 2015, a chéad tuarascáil
                  11
                ar an gcreat stuamachta atá ann faoi láthair do ghnólachtaí infheistíochta, inar mhol sé athruithe ar an gcur chuige reatha i gcás na ngnólachtaí infheistíochta uile diomaite de na cinn is mó agus is sistéamaí. Tar éis an dara glao ón gCoimisiún ar chomhairle i Meitheamh 2016, d'fhoilsigh ÚBE, i Samhain 2016, plépháipéar i gcomhair comhairliúcháin
                  12
                a bhí dírithe ar chóras stuamachta féideartha nua d'fhormhór mór na ngnólachtaí infheistíochta. Chuir ÚBE an taiseolas agus na sonraí breise a bhí faighte aige ó ghnólachtaí infheistíochta agus ó na húdaráis inniúla náisiúnta san áireamh, agus d'fhoilsigh sé, i Meán Fómhair 2017, a mholtaí deiridh
                  13
               . Forbairt is ea na tograí ar na moltaí sin ar gach bealach tábhacht diomaite de shainaithint na ngnólachtaí infheistíochta sistéamacha, ar na cúiseanna a mhínítear sa doiciméad inmheánach oibre a ghabhann leo agus a ndéantar achoimre orthu sa roinn 'measúnú tionchair' thíos.

               •
                     Comhsheasmhacht le forálacha beartais atá sa réimse beartais cheana

               Comhlánú é an togra seo ar an athbhreithniú atá ar siúl ar an gcóras d'institiúidí creidmheasa a leagtar síos sa Rialachán maidir le Ceanglais Chaipitil agus i dTreoir IV maidir le Ceanglais Chaipitil, de réir na moltaí a ghlac an Coimisiún an 23 Samhain 2016 a thug cead do gach gnólacht infheistíochta neamhshistéamach roghnú gan a bheith faoi réir na bhforálacha athbhreithnithe
                  14
               . Tugadh an rogha sin isteach mar aitheantas nach rabhthas ag cuimhneamh ar fhormhór na ngnólachtaí infheistíochta nuair a ceapadh na forálacha athbhreithnithe sin agus go gcruthóidís tuilleadh castachta sa leabhar rialacha mar a bhí. Ag an am sin, bhí an tathbhreithniú ar an gcóras stuamachta d'fhormhór na ngnólachtaí infheistíochta a chuirtear síos sa togra seo freisin, bhí sé faoi lánseol agus measadh go mbeadh sé díréireach córas ní ba chasta fós a chur i bhfeidhm ar na gnólachtaí infheistíochta sin ar feadh beagán ama fad is a bhíothas ag fanacht le cur i bhfeidhm an chórais nua. Dá bhrí sin, cruthóidh an togra seo córas nua d'fhormhór na ngnólachtaí infheistíochta trína mbaint ina niomláine as an gcreat arb é an Rialachán maidir le Ceanglais Chaipitil agus Treoir IV maidir le Ceanglais Chaipitil é gan ach na gnólachtaí infheistíochta sistéamacha a fhágáil faoi chuimsiú an chreata sin, lena náirítear na forálacha athbhreithnithe, i gcomhréir leis an gcur chuige athbhreithnithe chun iad a shainaithint a leagtar amach sa togra seo.

               Tá an togra i gcomhréir le MiFID agus MiFID II / MiFIR freisin. Trí cheanglais stuamachta a leagan síos atá saincheaptha le haghaidh ghnó agus rioscaí na ngnólachtaí infheistíochta, soiléiríonn sé cén uair atá feidhm acu agus cén fáth. Dá thoradh sin, cuirfidh sé deireadh le cásanna áirithe ina gcuirtear ceanglais stuamachta i bhfeidhm go treallach faoin gcreat atá ann faoi láthair, ar cásanna iad a thagann chun cinn toisc gur socraíodh na ceanglais sin, thar aon ní eile, i ndáil leis na seirbhísí infheistíochta a liostaítear in MiFID seachas i ndáil leis an gcruinniú rioscaí a bhaineann leis na cineálacha agus leis na méideanna gnó a sheolann gnólachtaí infheistíochta.

               •
                     Comhsheasmhacht le beartais eile de chuid an Aontais

               Tá ról tábhachtach ag gnólachtaí infheistíochta in éascú na sreafaí infheistíochta san Aontas Eorpach trí chéile. Dá réir sin, cuid é an tathbhreithniú de thionscnaimh an Choimisiúin chun margadh aonair láidir agus cothrom a áirithiú, maille le dea-fheidhmiú an chórais airgeadais agus Aontas na Margaí Caipitil, chun infheistiú a spreagadh agus borradh a chur faoin bhfás agus faoin bhfostaíocht
                  15
               . Ba cheart creat stuamachta agus maoirseachta ní b'oiriúnaí, lenar lú costais an chomhlíonta a bheadh ar ghnólachtaí infheistíochta, ba cheart é a bheith ina chuidiú (i) chun feabhas a chur ar na dálaí gnó i gcoitinne; (ii) chun borradh a chur faoin dul isteach sa mhargadh agus faoin iomaíocht dá réir sin; agus (iii) chun feabhas a chur ar rochtain na ninfheisteoirí ar dheiseanna nua agus ar bhealaí níos fearr chun a rioscaí a bhainistiú.

               Tá an cur chuige athbhreithnithe chun na gnólachtaí infheistíochtaí sistéamacha a shainaithint ar cheart dóibh leanúint de bheith faoi réir an Rialacháin maidir le Ceanglais Chaipitil agus Threoir IV maidir le Ceanglais Chaipitil, tá sé comhsheasmhach freisin leis an gcuspóir lúba ar lár i bhfeidhmiú an Aontais Baincéireachta a sheachaint. Léiríonn forbairtí struchtúracha margaidh atá tagtha chun cinn le déanaí, go bhfuil ag méadú ar chastacht na struchtúr atá ag grúpaí baincéireachta tríú tír san Aontas Eorpach, agus go bhfeidhmítear na struchtúir sin trí eintitis nach bhfuil faoi mhaoirsiú BCE faoin Sásra Maoirseachta Aonair. Mar a cuireadh in iúl sa Teachtaireacht ón gCoimisiún i nDeireadh Fómhair 2017 maidir leis an Aontas Baincéireachta
                  16
               , de thoradh a áirithiú go bhfanfaidh na gnólachtaí infheistíochta sistéamacha faoi chuimsiú an Rialacháin maidir le Ceanglais Chaipitil agus Threoir IV maidir le Ceanglais Chaipitil i gcomhréir leis an gcur chuige chun iad a shainaithint a leagtar amach sa togra, cuirfear iad faoi mhaoirseacht stuamachta ag maoirseoirí baincéireachta freisin agus, maidir lena noibríochtaí sna Ballstáit atá rannpháirteach san Aontas Baincéireachta, faoi mhaoirseacht stuamachta BCE.

               2.
                     BUNÚS DLÍ, COIMHDEACHT AGUS COMHRÉIREACHT

               •
                     Bunús dlí

               Leis an gConradh ar Fheidhmiú an Aontais Eorpaigh tugtar an inniúlacht do na hinstitiúidí Eorpacha forálacha iomchuí a leagan síos i dTreoir chun é a éascú do dhaoine dul i mbun gníomhaíochtaí tráchtála agus iad a shaothrú ar fud an Aontais (Airteagal 53 CFAE). Cuimsítear leis sin reachtaíocht maidir le maoirseacht stuamachta ar sholáthraithe seirbhísí airgeadais, gnólachtaí infheistíochta sa chás seo. Gabhfaidh forálacha na Treorach atá beartaithe ionad na bhforálacha atá i dTreoir IV maidir le Ceanglais Chaipitil, forálacha atá bunaithe ar Airteagal 53 CFAE freisin, a mhéid a bhaineann siad le gnólachtaí infheistíochta.

               •
                     Coimhdeacht

               Leis an togra seo athbhreithnítear agus simplítear na rialacha atá ag an Aontas Eorpach faoi láthair lena rialaítear láimhseáil stuamachta do ghnólachtaí infheistíochta chun (i) feabhas a chur ar an gcaoi a gcuirtear rioscaí san áireamh agus a dtéitear i ngleic le rioscaí i samhlacha gnó na ngnólachtaí; (ii) feabhas a chur ar an gcothrom iomaíochta idir gnólachtaí; agus (iii) feabhas a chur ar an gcóineasú maoirseachta. Chuige sin, ba cheart creat nua de chuid AE a chur in ionad an chreata atá ann cheana, seachas na roghanna sin a fhágáil ag creataí rialála sna Ballstáit. Tá sin amhlaidh mar is gnáthrud é ag na gnólachtaí infheistíochta atá údaraithe faoi MiFID faoi láthair a seirbhísí a chur ar fáil do chustaiméirí thar theorainneacha AE. De dheasca na mBallstát athruithe leithleacha neamheagraithe a dhéanamh ar na rialacha, d'fhéadfaí saobhadh iomaíochta agus láimhseáil idirdhealaitheach a thabhairt isteach, rud a chuirfeadh ilroinnt ar an margadh aonair. D'fhéadfadh an ilroinnt sin líon na gcásanna d'arbatráiste díobhálach rialála a mhéadú, agus d'fhéadfadh sé sin a thionchar féin ar imirt ar an gcobhsaíocht airgeadais agus ar chosaint an infheisteora i mBallstáit eile dá mbeadh fadhbanna ann. Ina theannta sin, d'fhéadfadh sé go gclaonfaí raon agus cineál na seirbhísí infheistíochta a bheadh le fáil i mBallstát ar leith, agus ba dhíobháil d'éifeachtúlacht fhoriomlán an mhargaidh agus do roghanna an infheisteora é sin. Leis na rialacha athbhreithnithe, ba cheart cosc a chur ar éagsúlachtaí rialála agus cothrom iomaíochta a áirithiú do na gnólachtaí údaraithe uile sa mhargadh aonair trí chéile.

               •
                     Comhréireacht

               Ós cleachtadh REFIT é, is é príomhchuspóir an togra an creat nua a bheith níos oiriúnaí, níos ábhartha agus níos comhréirí i gcomparáid leis an gcreat atá ann cheana do ghnólachtaí infheistíochta. Dá réir sin, aimsítear cothromaíocht sa togra seo lena áirithítear go bhfuil na ceanglais, ag an am céanna:

               ·cuimsitheach agus láidir a ndóthain chun rioscaí na ngnólachtaí infheistíochta a cheapadh ar bhealach atá fónta ó thaobh na stuamachta de; agus

               ·solúbtha a ndóthain chun freastal ar shamhlacha gnó de chineálacha éagsúla gan bac a chur ar a gcumas feidhmiú ar bhealach atá inmharthana ó thaobh na tráchtála de.

               Maidir le costais an chórais, idir chostas na gceanglas caipitil agus an chomhlíonta ghaolmhair agus na costais riaracháin – arb é is bunús leo an gá an fhoireann agus na córais a bhainistiú chun na ceanglais nua a chur i bhfeidhm agus chun comhlíonadh a thuairisciú do na maoirseoirí – tá sé curtha san áireamh sa togra gur chuí a áirithiú go gcoinneofaí chomh híseal agus ab fhéidir iad chun cothromaíocht a aimsiú.

               Mar a léirítear sa doiciméad inmheánach oibre a ghabhann leis an togra, meastar go dtiocfaidh laghdú ar na costais ghaolmhara sin le himeacht ama, cé go mbeidh roinnt costas nua aonuaire ann ag an tús. Ó thaobh an chaipitil de, rogha bheartais uileghabhálach atá mar bhonn agus mar thaca ag an obair ar an athbhreithniú agus a bhfuil tionchar aici ar an méid thuas is ea an cuspóir a áirithiú, san iomlán, nach méadófaí an iomarca na ceanglais chaipitil uile-Aontais ar ghnólachtaí infheistíochta. Fágann sin go mbeidh éifeachtaí dáilte éagsúla ann i gcás cineálacha áirithe gnólachtaí. Maolaíonn forálacha an togra na héifeachtaí sin trí na hathruithe is mó tionchar a thabhairt isteach de réir a chéile agus uasteorainn a chur leo.

               •
                     An rogha ionstraime

               Treoir atá roghnaithe óir cuirfear a forálacha in ionad na bhforálacha a bhaineann le gnólachtaí infheistíochta i dTreoir IV maidir le Ceanglais Chaipitil. Áiritheofar ar an dóigh sin go mbeidh na Ballstáit in ann a forálacha a thrasuí i gcomhréir leis na socruithe riaracháin náisiúnta ábhartha de réir an chleachtais atá i bhbhfeidhm cheana.

               3.
                     TORTHAÍ Ó NA MEASÚNUITHE EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               •
                     Measúnú ex post ar an reachtaíocht atá ann cheana

               Tá achoimre sa doiciméad inmheánach oibre a ghabhann leis an togra seo ar an measúnú a rinneadh ar an gcreat atá ann cheana, arb é an Rialachán maidir le Ceanglais Chaipitil agus Treoir IV maidir le Ceanglais Chaipitil é, agus tá an measúnú sin bunaithe, go háirithe, ar an anailís a rinne ÚBE agus ÚEUM ina dtuarascáil ó 2015
                  17
                agus ar an obair agus ar an anailís a rinne seirbhísí an Choimisiúin ag an am céanna.

               Is é conclúid an mheasúnaithe sin nach néiríonn leis na rialacha atá ann, ar rialacha iad atá bunaithe ar chaighdeáin rialála idirnáisiúnta i gcomhair grúpaí móra baincéireachta agus atá dírithe ar rioscaí na mbanc, nach néiríonn leo ach i bpáirt a naidhmeanna a bhaint amach i ndáil le (i) leordhóthain caipitil a áirithiú i gcomhair rioscaí fhormhór na ngnólachtaí infheistíochta; (ii) srian a choinneáil ar chostais an chomhlíonta; (iii) cothrom iomaíochta a chinntiú san Aontas Eorpach trí chéile; agus (iv) maoirseacht éifeachtach stuamachta a áirithiú. Meastar go bhfuil a lán de na forálacha atá ann neamhéifeachtach agus neamhéifeachtúil maidir leis an méid sin. Eisceacht air sin is ea na gnólachtaí infheistíochta móra sistéamacha óir is de 'chineál an bhainc' iad de thairbhe a bpróifíle riosca agus a nidirnascthachta le rannpháirtithe eile sna margaí airgeadais.

               I gcás na ngnólachtaí infheistíochta eile, measadh go gcruthaítear faoin status quo (i) an iomarca castachta agus dua díréireach i ndáil le comhlíonadh, go háirithe i gcás an-chuid gnólachtaí beaga agus meánmhéide; (ii) méadrachtaí stuamachta agus ceanglais nach bhfuil saincheaptha ná riosca-íogair sa dóigh go gceapfaidís go cruinn rioscaí na ngnólachtaí infheistíochta; agus (iii) cásanna d'éagsúlacht i gcur chun feidhme náisiúnta na rialacha agus ilroinnt sa chóras rialála san Aontas Eorpach trí chéile.

               •
                     Comhairliúcháin leis na páirtithe leasmhara

               Chuathas i gcomhairle leis na páirtithe leasmhara roinnt uaireanta le linn an athbhreithnithe. I dtaca leis na príomh-gharspriocanna, tar éis chéadghlao an Choimisiúin ar chomhairle i mí na Nollag 2014, d'fhoilsigh ÚBE, i mí na Nollag 2015, tuarascáil ar an gcreat stuamachta atá ann faoi láthair do ghnólachtaí infheistíochta, inar mhol sé athruithe. Anailís chuimsitheach phoiblí ar an status quo atá sa tuarascáil sin ina bhfuil sonraí maidir le líon agus cineál na ngnólachtaí infheistíochta sna Ballstáit. Cuidiú a bhí san anailís sin an tathbhreithniú a leathnú chuig na páirtithe leasmhara sin a d'fhéadfadh sé nach mbeadh tionchar díreach ag na rialacha orthu agus iad a spreagadh le bheith rannpháirteach sa phlé a lean.

               An 4 Samhain 2016 d'fhoilsigh ÚBE plépháipéar i gcomhair comhairliúcháin a bhí dírithe ar chóras stuamachta féideartha nua do ghnólachtaí infheistíochta. Bhí tréimhse trí mhí ann le tuairimí a léiriú faoin bpáipéar. D'fhoilsigh ÚBE na dréachtmholtaí uaidh an 3 Iúil 2017, agus d'iarr sé ar pháirtithe leasmhara tuairimí a thabhairt. Thairis sin, bhí cleachtadh mionbhailithe sonraí a raibh gnólachtaí infheistíochta páirteach ann mar thacaíocht ag a chuid oibre. Rinne na húdaráis inniúla náisiúnta é thar ceann ÚBE in dhá chéim, in 2016 agus in 2017.

               I bhfianaise an chomhairliúcháin phoiblí mhionsonraithe agus an mhionbhailithe sonraí a rinne ÚBE, mheas an Coimisiún nár ghá comhairliúchán poiblí ginearálta a dhéanamh freisin. Ina áit sin, chuaigh seirbhísí an Choimisiúin i gcomhairle leis na páirtithe leasmhara ar bhealach spriocdhírithe chun tuilleadh tuairimí a fháil maidir le príomheilimintí an athbhreithnithe. Áirítear leis sin:

               ·cruinniú comhchéime le páirtithe leasmhara de chuid an tionscail (gnólachtaí infheistíochta, infheisteoirí, gnólachtaí dlí, comhairleoirí) an 27 Eanáir 2017 faoi dhréachtmholtaí ÚBE maidir leis an gcóras amach anseo;

               ·ceardlann faoi chostais an chórais atá ann faoi láthair, an 30 Bealtaine 2017; agus

               ·ceardlann faoi dhréachtmholtaí deiridh ÚBE an 17 Iúil 2017.

               Pléadh an tathbhreithniú leis na Ballstáit sa Choiste um Sheirbhísí Airgeadais i Márta agus i nDeireadh Fómhair 2017 agus sa Sainghrúpa maidir le Baincéireacht, Íocaíochtaí agus Árachas i Meitheamh agus i Meán Fómhair 2017. Cuireadh san áireamh freisin an taiseolas a fuarthas ó pháirtithe leasmhara maidir le measúnú tionchair tosaigh an Choimisiúin a foilsíodh i Márta 2017
                  18
               . Ar deireadh, mheas an Coimisiún ionchur a fuarthas ní ba luaithe le linn an ghlao fhairsing ar fhianaise maidir le héifeachtúlacht, comhleanúnachas agus comhsheasmhacht chreat rialála foriomlán an Aontais Eorpaigh do sheirbhísí airgeadais, ar ionchur é inar thrácht roinnt freagróirí ar shaincheisteanna éagsúla a bhain le hábhar i dtaca leis an athbhreithniú
                  19
               .

               Tá samhlacha gnó éagsúla ag na gnólachtaí infheistíochta, agus is iondúil go mbíonn a ndearcadh dírithe ar na gnéithe sin de na tograí a bhaineann go sonrach lena samhail ghnó féin. Is casta, dá thoradh sin, comparáidí leathana a dhéanamh maidir le hualú coibhneasta sheasaimh na bpáirtithe leasmhara. Mar sin féin, chuirfeadh formhór mór na bpáirtithe leasmhara fáilte roimh chreat stuamachta saincheaptha a bheadh ní b'oiriúnaí dá samhlacha gnó. Leagann siad béim air gur teoranta a dtábhacht shistéamach agus gur cheart na ceanglais chaipitil a dhíriú ar a áirithiú go bhféadfaí iad a leachtú ar dhóigh ordúil. Maidir le ceanglais shonracha a bhfuil feidhm acu maidir lena samhail ghnó féin, den chuid is mó cháin na gnólachtaí infheistíochta sin nach gcuireann ach seirbhísí gníomhaireachta ar fáil agus nach ndéanann idirbhearta in ionstraimí airgeadais ag úsáid a gclár comhardaithe féin, cháin siad aon mholadh maidir le ceanglais chaipitil a nascadh ar bhealach líneach le méid na bpunann cliant a bhainistíonn siad. Cé go bhfuil a lán gnólachtaí a thrádálann ar a gcuntas féin den tuairim go bhfuil fiúntas áirithe ag baint leis an gcreat atá ann faoi láthair chun an riosca margaidh a cheapadh i bhfianaise na rioscaí a bhaineann leo féin, maíonn gnólachtaí trádála eile go gcuirtear an iomarca béime ar na rioscaí a bhaineann leis na modhanna agus na táirgí ina dtrádálann siad féin. Cuireadh na tuairimí sin san áireamh le calabrú na méadrachtaí nua riosca (K-fhachtóirí – féach thíos) agus leis an deis na ceanglais is airde a thabhairt isteach de réir a chéile agus uasteorainn a chur leo.

               •
                     Bailiú agus úsáid saineolais

               Rinneadh an tathbhreithniú ar bhonn comhairle chuimsitheach ó ÚBE i gcomhairle le ÚEUM, mar a cheanglaítear de réir na nAirteagal ábhartha den Rialachán maidir le Ceanglais Chaipitil, arb iad bunús dlí an athbhreithnithe iad (go háirithe Airteagal 508(2) agus (3)). Is iad seo a leanas na príomhnithe a chuir ÚBE amach go poiblí:

               ·tuarascáil Nollaig 2015 ina leagtar amach measúnú cuimsitheach ar an status quo agus moltaí tosaigh maidir le hathruithe;

               ·plépháipéar Shamhain 2016 a foilsíodh do chomhairle maidir le himlíne córais nua fhéideartha; agus

               ·tuarascáil deiridh Mheán Fómhair 2017 ina raibh moltaí mionsonraithe.

               Baineadh úsáid as cleachtadh mionbhailithe sonraí a raibh gnólachtaí infheistíochta páirteach ann nuair a rinneadh an calabrú beacht ar na moltaí le haghaidh ceanglais chaipitil nua. Rinne na húdaráis inniúla náisiúnta é sin thar ceann ÚBE in dhá chéim, in 2016 agus in 2017. Bhí baint ag an gCoimisiún leis an obair i rith an ama agus bhí sé in ann tairbhe a bhaint as an bplé faoi bhuntáistí agus faoi mhíbhuntáistí na moltaí beartais mionsonraithe de réir mar a chuaigh an plé sin ar aghaidh.

               •
                     Measúnú tionchair

               De réir sraith uirlisí na Rialála Níos Fearr (uirlis #9), ní gá don Choimisiún aon mheasúnú tionchair a dhéanamh i gcásanna ina bhfuil gníomhaireacht de chuid an Aontais údaraithe le hobair ceaptha beartais agus an anailís a ghabhann léi a dhéanamh, fad is nach gclaonfaidh togra an Choimisiúin mórán ó mholtaí na gníomhaireachta agus go measfaidh seirbhísí an Choimisiúin gur leor cáilíocht mheasúnú na gníomhaireachta.

               Cé gur scrúdaigh an Bord um Ghrinnscrúdú Rialála dréachtmheasúnú tionchair maidir leis an tionscnamh seo, measadh gur chuí doiciméad inmheánach oibre ós rud é gur ar chomhairle na ÚMEanna agus ar an gcomhairliúchán le páirtithe leasmhara agus ar an obair theicniúil a rinne siad atá sainordú sonrach an athbhreithnithe bunaithe. Dá bhrí sin, is é cuspóir an doiciméid inmheánaigh oibre a ghabhann leis na tograí an chomhairle a thug na ÚMEanna a mhíniú, lena náirítear torthaí a nanailíse agus a gcomhairliúcháin, agus tuairimí sheirbhísí an Choimisiúin i leith na gconclúidí a leagan amach, d'fhonn cinnteoireacht an Choimisiúin a threorú.

               Maidir le ceanglais chaipitil, is é measúnú ÚBE gurb é toradh a bheadh ar a chomhairle go méadófaí 10% iad, i gcomhiomlán i gcás gach gnólachta neamhshistéamaigh de chuid AE, i gcomparáid le ceanglais Cholún 1 an lae inniu, agus go laghdófaí 16% iad i gcomparáid leis na ceanglais iomlána a chuirtear i bhfeidhm mar gheall ar fhorlíontáin Cholún 2. Bheadh an chaoi a mbeadh na tionchair sin dáilte ar ghnólachtaí infheistíochta ag brath ar a méid, ar na seirbhísí infheistíochta a sholáthraíonn siad agus ar an bhfeidhm a bheadh ag na ceanglais chaipitil nua orthu. Mar atá léirithe sa Doiciméad Inmheánach Oibre a ghabhann leis na tograí, lena náirítear Iarscríbhinn II de, is éard atá sa mhéadú comhiomlán 10% ar cheanglais Cholún 1 ná suim ceanglas atá i bhfad níos ísle i gcásanna áirithe agus méaduithe os cionn 10% i gcásanna eile. Maidir le cistí dílse atá ar fáil, mheas ÚBE nach dteipfeadh ach ar dhornán gnólachtaí a ndóthain caipitil a bheith acu chun na ceanglais nua a chomhlíonadh gan dua – níl i gceist leis sin ach líon beag comhairleoirí infheistíochta, gnólachtaí trádála agus gnólachtaí ilseirbhísí. I gcás gnólachtaí den ghrúpa sin, áfach, a mbeadh an méadú a d'fheicfidís ní ba mhó ná dhá oiread na gceanglas atá orthu faoi láthair, d'fhéadfaí uasteorainn a chur i bhfeidhm ar feadh roinnt blianta.

               Is é conclúid an doiciméid inmheánaigh oibre a ghabhann leis na tograí go bhfuil moltaí ÚBE, ar an iomlán, iomchuí agus comhréireach mar bhealach chun cuspóirí an athbhreithnithe a bhaint amach ar dhóigh éifeachtach éifeachtúil i gcomparáid leis an status quo. I gcoitinne, céim dhearfach fhollasach í comhairle ÚBE i dtreo creat stuamachta do ghnólachtaí infheistíochta a bheidh in ann a áirithiú go bhfuil siad ag feidhmiú ar bhonn fónta airgeadais gan bac a chur ar a nionchais tráchtála. Dá thoradh sin, ba cheart go mbeadh an chomhairle sin ina taca tomhaiste ag aidhmeanna an athbhreithnithe. Ar lámh amháin, ba cheart go mbeadh sí ina cuidiú chun a áirithiú go rachfaí i ngleic ar bhealach ní ba spriocdhírithe ar na rioscaí a bhaineann le gnólachtaí infheistíochta dá gcustaiméirí agus do na margaí, ina noibríochtaí leantacha agus i gcás a leachtaithe araon. Ar an lámh eile, ba cheart go mbeadh sí ina cuidiú chun a áirithiú go bhfuil siad lán-ábalta a ról a imirt maidir le sreafaí infheistíochta a éascú san Aontas Eorpach trí chéile, rud atá i gcomhréir le haidhmeanna Aontas na Margaí Caipitil maidir le coigiltis agus infheistithe a chur chun tairbhe chun borradh a chur faoin bhfás agus faoin bhfostaíocht.

               Ní chlaonann an doiciméad inmheánach oibre ó mholtaí ÚBE ach maidir le sainaithint na ngnólachtaí infheistíochta sistéamacha. Seachas an tsainaithint sin a chur siar lena soiléiriú trí chritéir a d'fhorbrófaí i rialacha teicniúla lena gcuirfí na tograí chun feidhme de réir mholadh ÚBE, meastar gurb iomchuí í a leagan amach sna tograí féin chun a áirithiú go mbeidh cothrom iomaíochta ann idir institiúidí creidmheasa agus gnólachtaí infheistíochta sistéamacha. Maidir leis an bponc sin, téann na tograí níos faide ná comhairle ÚBE ina thuairim faoin athbhreithniú ar ghnólachtaí infheistíochta. Ach leis sin, cloíonn na tograí le tuairim ÚBE maidir le saincheisteanna a bhaineann le cinneadh na Ríochta Aontaithe an tAontas Eorpach a fhágáil
                  20
               .

               •
                     Oiriúnacht rialála agus simpliú

               Mar a leagtar amach sa doiciméad inmheánach oibre a ghabhann leis na tograí, de thoradh shimpliú na rialacha stuamachta d'fhormhór mór na ngnólachtaí infheistíochta meastar go dtiocfaidh laghdú suntasach ar ualach an riaracháin agus an chomhlíonta. D'fhéadfaí deireadh a chur le roinnt ceanglas rialála agus tuairiscithe nach bhfuil aon fheidhm acu a thuilleadh, sa dóigh go bhféadfadh caipiteal atá dírithe ar chúrsaí rialála i láthair na huaire a athdhíriú ar úsáidí níos táirgiúla. Socraítear sna tograí ceanglais chaipitil agus ceanglais stuamachta eile, lena náirítear luach saothair agus rialachas, atá i gcomhréir leis an ngnólacht infheistíochta, agus dá bharr sin maolaítear den chéad uair na costais nach beag a thabhaíonn gnólachtaí de dheasca cheanglas an chóras atá ann faoi láthair atá dírithe ar bhainc. Cuirfidh sé sin deireadh leis an gcúram casta sonraí gnó a mheaitseáil agus a thabhairt chun réitigh le creat rialála neamhoiriúnach agus le córas tuairiscithe neamhoiriúnach.

               Táthar ag súil go mbeadh na gnólachtaí infheistíochta ar FMBanna
                  21
                iad orthu siúd is mó a bhainfidh tairbhe as. De bharr an creat stuamachta dóibh a bheith níos comhréirí agus níos iomchuí, ba cheart go gcuirfí feabhas ar na dálaí ina seoltar gnó agus ba cheart go laghdófaí na bacainní ar dhul isteach sa mhargadh. Mar shampla, de thoradh an creat tuairiscithe trom a chuíchóiriú ba cheart go laghdófaí ualach an riaracháin agus an chomhlíonta ar FMBanna, lena náirítear gnólachtaí infheistíochta ar mian leo fás ar dhóigh dhigiteacha. Ar aon dul leis sin, de bharr gnólachtaí infheistíochta beaga neamh-idirnasctha a dhíolmhú ó na rialacha rialachais agus luacha saothair atá ann faoi láthair de réir Threoir IV maidir le Ceanglais Chaipitil agus an Rialacháin maidir le Ceanglais Chaipitil, laghdódh na tograí costais an riaracháin agus an chomhlíonta ar na fiontair sin. Beifear ag súil le costais aonuaire áirithe maidir leis an athrú chuig an gcóras nua, óir beidh ar ghnólachtaí a gcórais bainistithe riosca a ollchóiriú, a ranna comhlíontachta a thabhairt cothrom le dáta agus athbhreithniú a dhéanamh ar a gconarthaí le gnólachtaí dlí agus le soláthraithe eile seirbhísí a úsáidtear faoi láthair chun comhlíonadh a éascú. Ba cheart, áfach, go gcuirfeadh na coigiltis i dtaobh chostais an chomhlíonta le haidhmeanna Aontas na Margaí Caipitil i gcoitinne toisc go gcuideoidís le gnólachtaí infheistíochta a ról a imirt sna coigiltis sin ó infheisteoirí a chur chun tairbhe in úsáidí táirgiúla.

               Ó thaobh chostais an chomhlíonta de, spárálfaidh gnólachtaí na deicheanna míle nó na céadta míle euro ag brath ar chineál agus ar mhéid an ghnólachta. Ní fios ag an gcéim seo, áfach, cén gaol ná cén chomparáid a bheidh ann idir na laghduithe sin ar chostais an chomhlíonta agus na hathruithe ar na ceanglais chaipitil ar chineálacha éagsúla gnólachtaí, agus ba cheart díriú air sin san fhaireachán agus sa mheastóireacht a dhéanfar ar an gcreat amach anseo.

               •
                     Cearta bunúsacha

               Faoin togra seo neartófar feidhmiú a gceart ag roinnt gnólachtaí infheistíochta chun a ngnó a sheoladh saor ó laincisí rialacha a ceapadh go príomha i gcomhair cineálacha eile rannpháirtithe sna margaí airgeadais. Leis na bearta reachtacha sna tograí ina leagtar amach rialacha maidir le luach saothair i ngnólachtaí infheistíochta, urramaítear na prionsabail a aithnítear i gCairt um Chearta Bunúsacha an Aontais, go háirithe an tsaoirse chun gnó a sheoladh agus an ceart chun cómhargála agus chun caingne.

               4.
                     IMPLEACHTAÍ BUISÉADACHA

               Ní bheidh aon impleachtaí ag an togra do bhuiséad an Aontais Eorpaigh.

               5.
                     EILIMINTÍ EILE

               •
                     Pleananna cur chun feidhme, agus socruithe faireacháin, meastóireachta agus tuairiscithe

               Ba cheart meastóireacht a dhéanamh ar na hathruithe atá beartaithe sna tograí chun a méid a bhfuiltear ag comhlíonadh na gcuspóirí seo a leanas a dhéanamh amach:

               ·catagóiriú níos simplí ar ghnólachtaí infheistíochta ar dhóigh a cheapann na próifílí riosca éagsúla a bhaineann leo;

               ·sraith rialacha stuamachta, go háirithe maidir le ceanglais chaipitil, leachtachta, luacha saothair agus rialachais, a bheidh iomchuí, comhréireach agus íogair maidir leis na rioscaí sonracha a bhaineann le gnólachtaí infheistíochta agus a áiritheoidh go sannfar caipiteal don áit is gá;

               ·creat a chomhfhreagróidh do na rioscaí a bhaineann go dlúth le cineál agus le raon na ngníomhaíochtaí a dhéanann gnólachtaí infheistíochta ar bhealach díreach grinn agus lena gcothófar glacadh an ghnó ar an dóigh sin; agus

               ·sraith chuíchóirithe d'uirlisí maoirseachta lena mbeifear in ann maoirseacht iomlán chruinn a dhéanamh ar chleachtais ghnó agus na rioscaí a bhaineann leo.

               Chuige sin, d'fhéadfaí roinnt den fhaisnéis seo a leanas a bhailiú mar chuid d'athbhreithniú a dhéanfaí amach anseo lena húsáid mar tháscairí chun meastóireacht a dhéanamh ar thionchar na nathruithe atá molta: (i) costais an chomhlíonta i ndáil le foireann, comhairle dlí agus tuairisciú rialála; (ii) leibhéil na gceanglas caipitil; (iii) costais nua eile e.g. de thoradh rialacha leachtachta; (iv) fás ar líon na ngnólachtaí sna catagóirí éagsúla; (v) athruithe ar úsáid fhorlíontáin Cholún 2 ag na húdaráis inniúla; (vi) cásanna de chliseadh gnólachtaí infheistíochta faoin gcóras nua agus an tionchar a bhí aige sin; agus (vii) fás ar mhéid na ngnólachtaí infheistíochta ó thaobh an méid sócmhainní agus orduithe cliaint atá acu.

               •
                     Míniúchán mionsonraithe ar fhorálacha sonracha an togra

               Ábhar agus raon feidhme

               Tá ceanglais leagtha amach sa togra maidir le húdaráis mhaoirseachta stuamachta a cheapadh, caipiteal tosaigh gnólachtaí caipitil, cumhachtaí agus uirlisí maoirseachta le haghaidh na maoirseachta stuamachta a dhéanann na húdaráis inniúla ar ghnólachtaí infheistíochta agus tá na ceanglais foilseacháin leagtha amach a bheidh ar údaráis inniúla i réimse na rialála stuamachta agus na maoirseachta. Tá feidhm ag an Treoir seo maidir leis na gnólachtaí infheistíochta uile atá cumhdaithe ag MiFID II, atá le bheith i bhfeidhm ó Eanáir 2018 ar aghaidh.

               Údaráis inniúla a cheapadh agus a gcumhachtaí

               Tá sé leagtha síos sa togra go gceapfaidh na Ballstáit údarás a fheidhmeoidh na cumhachtaí le haghaidh maoirseacht stuamachta faoin Treoir seo trí na forálacha is infheidhme i dTreoir IV maidir le Ceanglais Chaipitil a thrasuí chuig an Treoir seo. Is féidir leis na Ballstáit na cumhachtaí sin a thabhairt d'údarás atá ann cheana i bhfoirm na feidhme agus na gcumhachtaí a tugadh faoi Threoir IV maidir le Ceanglais Chaipitil nó iad a thabhairt d'údarás nua.

               Caipiteal tosaigh

               Tá leibhéil caipitil tosaigh, bunaithe ar sheirbhísí agus ar ghníomhaíochtaí atá gnólachtaí infheistíochta údaraithe a dhéanamh agus a chur ar fáil i gcomhréir le MiFID, tá siad athbhreithnithe agus comhchuibhithe ar fud an Aontais ó na leibhéil a leagtar síos i dTreoir IV maidir le Ceanglais Chaipitil chun an boilsciú a tharla ó socraíodh na leibhéil sin a chur san áireamh. Tá socruithe trasuí curtha ar fáil chun gur féidir le gnólachtaí beaga go háirithe na méideanna nua caipitil tosaigh a bhaint amach nuair is gá sin.

               Cumhachtaí na núdarás baile/óstach

               Tugtar inniúlachtaí i gcomhréir le Treoir IV maidir le Ceanglais Chaipitil d'údaráis bhaile agus óstacha le haghaidh maoirseacht stuamachta ar ghnólachtaí infheistíochta. Ba cheart socruithe comhair ábhartha idir údaráis a bhunú.

               Faisnéis a mhalartú agus rúndacht ghairmiúil

               Tá forálacha maidir le malartú faisnéise idir údaráis inniúla i ndáil le maoirseacht stuamachta agus rúndacht ghairmiúil tugtha isteach ar bhonn Threoir IV maidir le Ceanglais Chaipitil agus tá siad ina gcomhlánú ar MiFID II.

               Pionóis

               I gcomhréir le Treoir IV maidir le Ceanglais Chaipitil, tá sé de cheangal ar na Ballstáit pionóis riaracháin agus bearta riaracháin eile a chur ar bun a bheidh éifeachtach comhréireach athchomhairleach chun pionós a ghearradh i gcás sáruithe faoi fhorálacha na Treorach seo agus [Rialachán (AE) Uimh. ----/--].

               Leordhóthanacht caipitil inmheánaigh agus athbhreithniú agus meastóireacht mhaoirseachta

               Tá ceanglais shimplithe bunaithe ar na ceanglais i dTreoir IV maidir le Ceanglais Chaipitil tugtha isteach le haghaidh gnólachtaí infheistíochta agus údaráis inniúla chun leordhóthanacht socruithe agus nósanna imeachta a mheas chun a áirithiú go gcomhlíonfaidh gnólachtaí forálacha na Treorach seo agus [Rialachán (AE) Uimh. ----/--].

               Ba cheart cumhachtaí a bheith ag údaráis inniúla athbhreithniú agus meastóireacht a dhéanamh ar staid stuamachta gnólachtaí infheistíochta agus, nuair is gá, cumhachtaí a fheidhmiú chun athruithe a éileamh i réimsí amhail rialachas inmheánach agus rialuithe inmheánach, próisis agus nósanna imeachta bainistithe riosca agus, nuair is gá, ceanglais bhreise a leagan síos, lena náirítear go háirithe ceanglais chaipitil agus leachtachta.

               Rialachas agus luach saothair

               I gcomhréir leis an measúnú ó ÚBE ina Chomhairle
                  22
                agus leis an meastóireacht a rinne ranna an Choimisiúin ar an measúnú ó ÚBE sa doiciméad inmheánach oibre a ghabhann leis, déantar athbhreithniú ar na rialacha maidir le rialachas corparáideach agus luach saothair chun a áirithiú go bhfeidhmeoidh gnólachtaí infheistíochta go hordúil agus chun nach nglacfaidh a mbaill foirne rioscaí iomarcacha.

               San am céanna, táthar ag iarraidh na difríochtaí idir rioscaí a bhaineann le hinstitiúidí creidmheasa agus gnólachtaí infheistíochta a chur san áireamh sna rialacha seo. Ní mheastar go bhfuil sé comhréireach ceanglais na Treorach seo a chur i bhfeidhm maidir le socruithe rialachais, beartais agus cleachtais luacha saothair gnólachtaí infheistíochta beaga neamh-idirnasctha. Tá sé d'aidhm leis an togra seo a áirithiú go mbeidh rialacha maidir le luach saothair agus rialachas comhsheasmhach sna píosaí reachtaíochta éagsúla, lena náirítear Treoir IV maidir le Ceanglais Chaipitil, Treoir 2009/65/CE (gnóthas le haghaidh comhinfheistíocht in urrúis inaistrithe) agus Treoir 2011/61/AE (an Treoir maidir le Bainisteoirí ar Chistí Malartacha Infheistíochta).

               Cé nach bhfuil teorainn shonrach curtha leis an gcóimheas idir comhpháirteanna athraitheacha agus seasta den luach saothair inathraithe sa togra, tá sé leagtha síos ann nach mór do ghnólachtaí infheistíochta cóimheasa iomchuí a shocrú iad féin. Mar chuid de sin, tá an tionchar is féidir a bheidh ag socrú aon chóimheasa amháin ar sholúbthacht chostais agus ar bhrabúsacht cuid de na gnólachtaí infheistíochta.

               Tá sé léirithe i gconclúidí na tuarascála ón gCoimisiún COM(2016) 510 nach mbíonn na ceanglais i leith iarchuir agus íoc amach in ionstraimí éifeachtúil i gcás gnólachtaí infheistíochta beaga neamhchasta agus i gcás baill foirne a bhfuil leibhéil ísle luacha saothair inathraithe acu. Dá bhrí sin, tá sé beartaithe ag an gCoimisiún tairseach a shocrú ar leibhéal na ngnólachtaí agus ar leibhéal na mball foirne a dtabharfar maoluithe ar chur i bhfeidhm na rialacha maidir le hionstraimí iarchuir agus íoc amach in ionstraimí do ghnólachtaí infheistíochta agus ball foirne atá faoina bun.

               Tríú tíortha

               Féadfaidh an tAontas comhaontuithe a thabhairt i gcrích i ndáil leis na modhanna ar a ndéantar maoirseacht ar chomhlíonadh na tástála caipitil grúpa. Féadfaidh na Ballstáit agus ÚBE socruithe comhair riaracháin a dhéanamh le húdaráis mhaoirseachta tríú tír chun gur fusa faisnéis a mhalartú.

               Gnólachtaí infheistíochta sistéamacha

               Sa togra le haghaidh Rialacháin a ghabhann leis an togra seo le haghaidh Treorach tá foráil a d'athródh an sainmhíniú ar institiúidí creidmheasa chun go mbeadh gnóthais san áireamh ann ar cuid dá ngnó déileáil ar a gcuntas féin nó ionstraimí airgeadais a fhrithghealladh nó a chur ar bhonn gealltanas daingean, i gcás inar EUR 30 billiún nó níos mó luach iomlán shócmhainní an ghnóthais. Tá forálacha comhlántacha sa togra seo maidir leis an bpróiseas lena niarrtar údarú mar institiúid chreidmheasa.

               2017/0358 (COD)

               Togra le haghaidh

               TREOIR Ó PHARLAIMINT NA hEORPA AGUS ÓN gCOMHAIRLE

               maidir le maoirseacht stuamachta ar ghnólachtaí infheistíochta agus lena leasaítear Treoir 2013/36/AE agus Treoir 2014/65/AE

               (Téacs atá ábhartha maidir le LEE)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 53(1) de,

               Ag féachaint don togra ón gCoimisiún Eorpach,

               Ag féachaint don tuairim ón mBanc Ceannais Eorpach,
                  23

               Ag féachaint don tuairim ó Choiste Eacnamaíoch agus Sóisialta na hEorpa,
                  24

               Tar éis dóibh an dréachtghníomh reachtach a chur chuig na parlaimintí náisiúnta,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)Dlúthchuid de na coinníollacha rialála ar ar féidir le hinstitiúidí airgeadais seirbhísí a sholáthar san Aontas is ea maoirseacht stuamachta láidir. Tá gnólachtaí infheistíochta, maille le hinstitiúidí creidmheasa, faoi réir Threoir 2013/36/AE ó Pharlaimint na hEorpa agus ón gComhairle
                  25
                agus faoi réir Rialachán (AE) Uimh. 575/2013 ó Pharlaimint na hEorpa agus ón gComhairle
                  26
                maidir lena láimhseáil stuamachta agus maidir le maoirseacht stuamachta, agus leagtar amach na ceanglais údarúcháin agus na ceanglais eile eagrúcháin agus iompair atá orthu i dTreoir 2004/39/CE ó Pharlaimint na hEorpa agus ón gComhairle
                  27
               .

               (2)Den chuid is mó, is ar leaganacha comhleanúnacha de na caighdeáin rialála idirnáisiúnta atá na córais stuamachta reatha faoi Rialachán (AE) Uimh. 575/2013 agus faoi Threoir 2013/36/AE bunaithe, ar caighdeáin iad a leagann Coiste Basel um Maoirseacht ar Bhaincéireacht síos le haghaidh grúpaí móra baincéireachta agus nach ndírítear ach i bpáirt ar na rioscaí sonracha a bhaineann le gníomhaíochtaí éagsúla na ngnólachtaí infheistíochta. Dá bhrí sin, ba cheart díriú a thuilleadh ar na leochaileachtaí sonracha agus ar na rioscaí a bhaineann le gnólachtaí infheistíochta trí bhíthin socruithe iomchuí agus comhréireacha stuamachta ar leibhéal an Aontais.

               (3)Le maoirseacht fhónta stuamachta, ba cheart a áirithiú go ndéanfar gnólachtaí infheistíochta a bhainistiú ar dhóigh ordúil chun leas a gcliant. Ba cheart a chur san áireamh iontu poitéinseal na ngnólachtaí infheistíochta agus a gcuid cliant rioscaí iomarcacha a ghlacadh mar aon leis na leibhéil éagsúla riosca a ghlacann gnólachtaí infheistíochta chucu féin agus na leibhéil éagsúla riosca a bhaineann leo. Ar an gcuma chéanna, ba cheart é a bheith d'aidhm ag an maoirseacht stuamachta sin ualach riaracháin míchuí ar ghnólachtaí infheistíochta a sheachaint.

               (4)Ceapadh roinnt mhaith de na ceanglais a eascraíonn as creat Rialachán (AE) Uimh. 575/2013 agus Threoir 2013/36/AE le díriú ar rioscaí comhchoiteanna a bhíonn ann d'institiúidí creidmheasa. Dá réir sin, déantar na ceanglais reatha a chalabrú, tríd is tríd, chun acmhainn iasachtaithe institiúidí creidmheasa a chaomhnú trí thimthriallta eacnamaíocha agus chun taisceoirí agus cáiníocóirí a chosaint ar chliseadh a d’fhéadfadh a bheith ann, agus níor ceapadh iad le díriú ar phróifílí riosca éagsúla gnólachtaí infheistíochta. Ní bhíonn punanna móra iasachtaí miondíola agus corparáideacha ag gnólachtaí infheistíochta agus ní ghlacann siad taiscí. Is mó seans gurbh fhéidir tionchar díobhálach a bheith ag cliseadh institiúidí creidmheasa ná cliseadh gnólachtaí infheistíochta ar chobhsaíocht fhoriomlán airgeadais. Mar sin, is mór idir na rioscaí a bhíonn ag bagairt ar ghnólachtaí infheistíochta agus a bhaineann leo agus na rioscaí a bhíonn ag bagairt ar institiúidí creidmheasa agus a bhaineann leosan agus ba cheart an difear sin a léiriú go soiléir i gcreat stuamachta an Aontais.

               (5)Na héagsúlachtaí i gcur i bhfeidhm an chreata reatha i mBallstáit éagsúla, is bagairt iad ar an gcothrom iomaíochta do ghnólachtaí infheistíochta san Aontas. Eascraíonn na héagsúlachtaí sin as an gcastacht fhoriomlán a bhaineann leis an gcreat a chur i bhfeidhm maidir le gnólachtaí infheistíochta éagsúla bunaithe ar na seirbhísí a sholáthraíonn siad, i gcás ina ndéanann roinnt údarás náisiúnta an cur i bhfeidhm sin a choigeartú nó a shruthlíniú sa dlí náisiúnta nó sa chleachtas náisiúnta. Ós rud é nach ndírítear sa chreat stuamachta reatha ar na rioscaí uile a bhíonn ann do chineálacha gnólachtaí infheistíochta áirithe agus a bhaineann leo, cuireadh forlíontáin chaipitil mhóra i bhfeidhm maidir le gnólachtaí infheistíochta áirithe i roinnt Ballstát. Ba cheart forálacha aonfhoirmeacha ina ndírítear ar na rioscaí sin a bhunú chun a áirithiú go ndéanfar maoirseacht stuamachta chomhchuibhithe ar ghnólachtaí infheistíochta ar fud an Aontais.

               (6)Mar sin, tá gá le córas stuamachta sonrach le haghaidh gnólachtaí infheistíochta nach gnólachtaí infheistíochta sistéamacha iad de bhua mhéid agus idirnascthacht na ngnólachtaí sin le gníomhaithe airgeadais agus eacnamaíocha eile. Mar sin féin, ba cheart do ghnólachtaí infheistíochta sistéamacha a bheith faoi réir an chreata stuamachta reatha faoi Threoir 2013/36/AE agus Rialachán (AE) Uimh. 575/2013. Is fothacar iad na gnólachtaí infheistíochta sin de chuid na ngnólachtaí infheistíochta lena mbaineann an creat a leagtar síos i dTreoir 2013/36/AE agus Rialachán (AE) Uimh. 575/2013 faoi láthair agus nach mbaineann tairbhe as díolúintí tiomnaithe ó aon cheann de phríomhcheanglais an chreata. Tá samhail ghnó agus próifílí riosca ag na gnólachtaí is mó agus is idirnasctha atá cosúil leo siúd atá ag institiúidí creidmheasa sonracha. Soláthraíonn siad seirbhísí a bhfuil cosúlacht na baincéireachta orthu agus déanann siad rioscaí a fhrithghealladh cuid mhór. De bhreis air sin, tá gnólachtaí infheistíochta sistéamacha sách mór le bheith ina mbagairt ar fheidhmiú cobhsaí ordúil na margaí airgeadais, agus tá samhlacha gnó agus próifílí riosca acu atá ina mbagairt air sin, ar aon chéim le hinstitiúidí creidmheasa móra. Dá bhrí sin, is iomchuí go mbeadh na gnólachtaí infheistíochta sin faoi réir na bhforálacha a leagtar amach i dTreoir 2013/36/AE agus Rialachán (AE) Uimh. 575/2013.

               (7)D’fhéadfadh sé gurbh ann do Bhallstáit nach ionann na húdaráis atá inniúil ar mhaoirseacht stuamachta a dhéanamh ar ghnólachtaí infheistíochta agus na húdaráis sin atá inniúil ar mhaoirseacht a dhéanamh ar iompraíocht sa mhargadh iontu. Ar an ábhar sin, is gá sásra comhair agus malartaithe faisnéise a chruthú idir na húdaráis sin.

               (8)Chun comhchuibhiú caighdeán maoirseachta agus cleachtas a chur chun cinn san Aontas, ba cheart an phríomhinniúlacht a bheith ag an Údarás Baincéireachta Eorpach (ÚBE), i ndlúthchomhar leis an Údarás Eorpach um Urrúis agus Margaí (ÚEUM) i leith cleachtais mhaoirseachta a chomhordú agus a chóineasú ó thaobh formhaoirseacht stuamachta a dhéanamh ar ghnólachtaí infheistíochta sa Chóras Eorpach Maoirseoirí Airgeadais (CEMA).

               (9)Ba cheart an leibhéal caipitil tosaigh atá de dhíth ar ghnólacht infheistíochta a bhunú ar na seirbhísí agus ar na gníomhaíochtaí a údaraítear don ghnólacht infheistíochta sin a sholáthar agus a dhéanamh faoi seach, de réir Threoir 2004/39/CE. Ós rud é gur féidir leis na Ballstáit an leibhéal caipitil tosaigh is gá a ísliú i gcásanna sonracha, dá bhforáiltear i dTreoir 2013/36/AE, ar thaobh amháin, agus i gcás chur chun feidhme míchothrom na Treorach sin, ar an lámh eile, is amhlaidh nach ionann an leibhéal caipitil tosaigh is gá ar fud an Aontais. Chun deireadh a chur leis an ilroinnt sin, ba cheart an leibhéal caipitil tosaigh is gá a chomhchuibhiú.

               (10)Cé go ndéantar gnólachtaí infheistíochta a bhaint as faoi raon feidhme Threoir 2013/36/AE agus Rialachán (AE) Uimh. 575/2013, beidh an chiall sheanbhunaithe chéanna le coincheapa áirithe a úsáidtear i gcomhthéacs Threoir 2013/36/AE agus Rialachán (AE) Uimh. 575/2013 faoi seach. Chun léamh leanúnach ar na coincheapa sin a dhéanamh agus a éascú, nuair a úsáidtear iad, i ngníomhartha i ndlí an Aontais, i ndáil le gnólachtaí infheistíochta, déanfar tagairtí sna gníomhartha sin de chuid an Aontais don mhéid seo a leanas a fhorléiriú mar thagairtí do na forálacha comhfhreagracha sa Treoir seo: caipiteal tosaigh gnólachtaí infheistíochta, cumhachtaí maoirseachta údarás inniúil le haghaidh gnólachtaí infheistíochta, an próiseas inmheánach measúnúnúcháin ar leordhóthanacht chaipitil na ngnólachtaí infheistíochta, an tathbhreithniú maoirseachta agus an próiseas meastóireachta ar údaráis inniúla le haghaidh gnólachtaí infheistíochta, forálacha rialachais agus luacha saothair is infheidhme maidir le gnólachtaí infheistíochta.

               A mhéid a bhaineann le tagairtí don mhéid caipitil tosaigh, beidh feidhm ag an gcomhchoibhneas seo a leanas. Ba cheart a fhorléiriú go dtiocfaidh leibhéil caipitil tosaigh a leagtar amach in Airteagal 8 den Treoir seo, ó dháta chur i bhfeidhm na Treorach seo, in ionad tagairtí do leibhéil caipitil tosaigh a leagtar amach i dTreoir 2013/36/AE mar a leanas: ba cheart caipiteal tosaigh gnólachtaí infheistíochta dá dtagraítear in Airteagal 28 de Threoir 2013/36/AE a fhorléiriú mar thagairt d’Airteagal 8(1); ba cheart caipiteal tosaigh gnólachtaí infheistíochta dá dtagraítear in Airteagal 29 nó Airteagal 31 de Threoir 2013/36/AE a fhorléiriú mar thagairt d’Airteagal 8(2) nó (3), ag brath ar an gcineál seirbhísí infheistíochta agus gníomhaíochtaí gnólachta infheistíochta atá i gceist; ba cheart an caipiteal tosaigh dá dtagraítear in Airteagal 30 de Threoir 2013/36/AE a fhorléiriú mar thagairt d’Airteagal 8(1).

               (11)D’fhonn feidhmiú iomchuí na margaí inmheánacha a áirithiú, ní mór d’údarás inniúil Ballstáit baile de chuid gnólachta infheistíochta a bheith freagrach as maoirseacht a dhéanamh ar fhóntacht airgeadais, agus, go háirithe, ar shócmhainneacht gnólachta infheistíochta. Chun maoirseacht éifeachtach a dhéanamh ar ghnólachtaí infheistíochta i mBallstáit eile freisin ina soláthraíonn siad seirbhísí nó ina bhfuil brainse acu, ba cheart dlúthchomhar le húdaráis inniúla na mBallstát sin a áirithiú.

               (12)Chun críocha faisnéise agus maoirseachta, agus go háirithe chun cobhsaíocht an chórais airgeadais a áirithiú, ba cheart d’údaráis inniúla Ballstát óstach a bheith in ann seiceálacha ar an láthair a dhéanamh, de réir an cháis, cigireacht a dhéanamh ar ghníomhaíochtaí brainsí gnólachtaí infheistíochta ar a gcríoch, agus faisnéis a éileamh faoi ghníomhaíochtaí na mbrainsí sin. Ba cheart don Bhallstát baile a bheith freagrach as bearta maoirseachta na mbrainsí, áfach.

               (13)Chun faisnéis atá íogair ó thaobh tráchtála de a chosaint, le linn d’údaráis inniúla a gcuid cúraimí maoirseachta a dhéanamh agus faisnéis rúnda a mhalartú, ba cheart dóibh a bheith faoi réir rialacha rúndachta gairmiúla.

               (14)Chun cur le maoirseacht stuamachta gnólachtaí infheistíochta agus cosaint cliant gnólachtaí infheistíochta, ba cheart d’iniúchóirí fíorais a thuairisciú go pras do na húdaráis inniúla, fíorais a bhféadfadh éifeacht thromchúiseach a bheith acu ar staid airgeadais nó ar eagrúchán riaracháin agus cuntasaíochta gnólachta infheistíochta.

               (15)Ba cheart sonraí pearsanta a phróiseáil chun críocha na Treorach seo i gcomhréir le Rialachán (AE) Uimh. 2016/679 ó Pharlaimint na hEorpa agus ón gComhairle
                  28
               , agus Rialachán (AE) Uimh. 45/2001 ó Pharlaimint na hEorpa agus ón gComhairle
                  29
               . Go háirithe, i gcás inar féidir sonraí pearsanta a mhalartú le tríú tíortha leis an Treoir seo, ba cheart feidhm a bheith ag forálacha ábhartha Chaibidil V de Rialachán (AE) Uimh. 2016/679 agus Airteagal 9 de Rialachán (AE) Uimh. 45/2001.

               (16)Chun comhlíonadh na noibleagáidí a leagtar síos sa Treoir seo agus i [Rialachán (AE) ---/----[IFR]] a choimirciú, ba cheart do na Ballstáit foráil a dhéanamh maidir le pionóis riaracháin agus bearta riaracháin eile atá éifeachtach, comhréireach agus athchomhairleach. Chun a áirithiú go mbeidh éifeacht athchomhairleach ag pionóis riaracháin, ba cheart iad a fhoilsiú ach amháin i ndálaí áirithe a shainítear go maith. Chun go bhféadfaidh cliaint agus infheisteoirí cinneadh eolasach a dhéanamh faoina roghanna infheistíochta, ba cheart rochtain a bheith ag na cliaint agus na hinfheisteoirí sin ar fhaisnéis maidir le pionóis riaracháin agus bearta a fhorchuirtear ar ghnólachtaí infheistíochta.

               (17)Chun sáruithe ar fhorálacha náisiúnta lena dtrasuitear an Treoir seo agus sáruithe ar [Rialachán (AE)---/----[IFR]] a bhrath, ba cheart na cumhachtaí imscrúdaitheacha is gá a bheith ag na Ballstáit agus ba cheart dóibh sásraí éifeachtacha a bhunú chun sáruithe a dhéantar nó a d’fhéadfaí a dhéanamh a thuairisciú.

               (18)Ba cheart caipiteal inmheánach a bheith ag gnólachtaí infheistíochta is leor ó thaobh cainníochta, cáilíochta agus dáilte de chun na rioscaí sonracha a bhaineann leo nó ar bhaol go mbainfidís leo a chumhdach. Ba cheart d’údaráis inniúla a áirithiú go mbeidh na straitéisí agus na próisis leordhóthanacha i bhfeidhm chun leordhóthanacht a gcaipitil inmheánaigh a mheasúnú agus a choimeád.

               (19)Ba cheart athbhreithniú maoirseachta agus cumhachtaí meastóireachta a bheith ina nuirlis rialála thábhachtach lena bhféadfadh údaráis inniúla eilimintí cáilíochtúla a mheasúnú, lena náirítear rialachas inmheánach agus rialuithe, próisis agus nósanna imeachta maidir le bainistiú riosca agus, más gá, ceanglais bhreise a shocrú, lena náirítear i ndáil le ceanglais chaipitil agus leachtachta go háirithe.

               (20)Chun luach saothair a ailíniú le próifíl riosca gnólachtaí infheistíochta agus cothrom iomaíochta a ráthú, ba cheart do ghnólachtaí infheistíochta a bheith faoi réir prionsabail shoiléire i leith socruithe rialachais chorparáidigh agus rialacha maidir le luach saothair ina gcuirtear difríochtaí idir institiúidí creidmheasa agus gnólachtaí infheistíochta san áireamh. Mar sin féin, ba cheart gnólachtaí beaga neamh-idirnasctha a dhíolmhú ó na rialacha sin toisc go bhfuil na forálacha maidir le luach saothair agus rialachas corparáideach faoi Threoir 2014/65/AE cuimsitheach go leor le haghaidh na gcineálacha gnólachtaí sin.

               (21)Ar an gcuma chéanna, léirítear sa tuarascáil ón gCoimisiún COM(2016) 510
                  30
                nach bhfuil na ceanglais faoi iarchur agus íoc amach in ionstraimí a leagtar síos i dTreoir 2013/36/AE oiriúnach do ghnólachtaí infheistíochta beaga neamhchasta ná d’fhoireann a bhfuil leibhéil ísle luacha saothair athraithigh acu. Tá gá le critéir shoiléire, chomhsheasmhacha agus chomhchuibhithe chun gnólachtaí infheistíochta agus daoine aonair atá díolmhaithe ó na ceanglais sin a shainaithint le cóineasú maoirseachta a áirithiú, agus cothrom iomaíochta a ráthú. San am céanna, is iomchuí solúbthacht a thabhairt d’údaráis inniúla, áfach, chun cur chuige atá níos déine ná an cur chuige reatha a ghlacadh i gcás ina measann siad gur gá sin.

               (22)Ina theannta sin, is iomchuí solúbthacht a thabhairt do ghnólachtaí infheistíochta maidir leis an úsáid a bhaineann siad as ionstraimí neamhairgid agus luach saothair athraitheach á íoc acu, fad atá éifeacht leis na hionstraimí sin chun an cuspóir a bhaint amach i ndáil le leas na foirne a ailíniú le leas geallsealbhóirí éagsúla, amhail scairshealbhóirí agus creidiúnaithe, agus fad a chuidíonn siad luach saothair athraitheach a ailíniú le próifíl riosca an ghnólachta infheistíochta.

               (23)Tá ioncam gnólachtaí infheistíochta i bhfoirm táillí, coimisiún agus ioncaim eile i ndáil le seirbhísí infheistíochta éagsúla a sholáthar an-luaineach. Dá ndéanfaí an chomhpháirt athraitheach den luach saothair a theorannú do chuid den chomhpháirt sheasta den luach saothair, dhéanfaí difear do chumas an ghnólachta luach saothair a laghdú tráth a bhíonn ioncaim laghdaithe agus d’fhéadfadh sé go dtiocfadh méadú ar bhonn costais sheasta an ghnólachta dá dheasca sin agus d’fhéadfadh rioscaí a bheith ag baint leis sin do chumas an ghnólachta cor chun donais eacnamaíoch nó ioncam laghdaithe a sheasamh. Chun na rioscaí sin a sheachaint, níor cheart cóimheas uasta aonair idir na heilimintí athraitheacha agus seasta den luach saothair a fhorchur ar ghnólachtaí infheistíochta neamhshistéamacha. Ina ionad sin, ba cheart do na gnólachtaí infheistíochta sin cóimheasa iomchuí a shocrú iad féin.

               (24)Mar fhreagairt ar an éileamh ón bpobal ar thrédhearcacht chánach atá ag dul i méid agus chun freagracht chorparáideach gnólachtaí infheistíochta a chur chun cinn, is iomchuí a chur de cheangal ar ghnólachtaí infheistíochta faisnéis áirithe a nochtadh, lena náirítear faisnéis faoi bhrabúis a rinneadh, faoi chánacha a íocadh agus faoi aon fhóirdheontais phoiblí a fuarthas.

               (25)Chun dul i ngleic le rioscaí ar leibhéal an ghrúpa gnólachta infheistíochta amháin, ba cheart tástáil caipitil grúpa a chur in ionad an mhodha comhdhlúthaithe stuamachta a cheanglaítear le Rialachán (AE) Uimh. 575/2013. Mar sin féin, ba cheart an cinneadh i dtaca le maoirseoir an ghrúpa a bhunú ar na prionsabail chéanna a bhfuil feidhm acu i gcás maoirseacht ar bhonn comhdhlúite. Chun comhar iomchuí a áirithiú, maidir le buneilimintí beart comhordaithe, agus, go háirithe, ceanglais faisnéise in éigeandálaí nó socruithe comhair agus comhordaithe, ba cheart iad a bheith cosúil leis na buneilimintí comhordaithe is infheidhme i gcomhthéacs an leabhair rialacha aonair d’institiúidí creidmheasa.

               (26)Ar lámh amháin, ba cheart an Coimisiún a bheith in ann moltaí a chur faoi bhráid na Comhairle chun caibidlíocht a dhéanamh maidir le comhaontuithe idir an tAontas agus tríú tíortha chun maoirseacht a dhéanamh ar bhonn praiticiúil ar chomhlíonadh na tástála caipitil grúpa ag gnólachtaí infheistíochta, a bhfuil a gcuid máthairghnóthas bunaithe i dtríú tíortha, agus ag gnólachtaí infheistíochta atá ag oibriú i dtríú tíortha a bhfuil a gcuid máthairghnóthas bunaithe san Aontas. Ar an lámh eile, ba cheart na Ballstáit agus ÚBE a bheith in ann socruithe riaracháin a chur ar bhun le tríú tíortha chun a gcuid cúraimí maoirseachta a dhéanamh.

               (27)Chun deimhneacht dhlíthiúil a áirithiú agus forluí a sheachaint idir an creat maoirseachta is infheidhme faoi láthair maidir le hinstitiúidí creidmheasa agus gnólachtaí infheistíochta araon agus an Treoir seo, leasaítear Rialachán (AE) Uimh. 575/2013 agus Treoir 2013/36/AE le nach gcuimseofar gnólachtaí infheistíochta faoina raon feidhme a thuilleadh. Mar sin féin, ba cheart do ghnólachtaí infheistíochta ar cuid de ghrúpa baincéireachta iad a bheith faoi réir na bhforálacha sin i Rialachán (AE) Uimh. 575/2013 agus i dTreoir 2013/36/AE atá ábhartha maidir leis an ngrúpa baincéireachta, amhail na forálacha maidir leis an máthairghnóthas idirmheánach de chuid AE dá dtagraítear in [Airteagal 21b] de Threoir 2013/36/AE agus faoi réir na rialacha maidir le comhdhlúthú stuamachta a leagtar amach i gCaibidil 2 de Theideal 2 de Chuid a hAon de Rialachán (AE) Uimh. 575/2013.

               (28)Tá sé riachtanach go sonrófar na bearta is gá do ghnóthais a dhéanamh lena fhíorú an dtagann siad faoin sainmhíniú ar institiúid creidmheasa a leagtar amach in Airteagal 4(1)(1)(b) de Rialachán (AE) Uimh. 575/2013 agus, dá bhrí sin, an gá dóibh údarú a fháil mar institiúid creidmheasa. Ós rud é go ndéanann roinnt gnólachtaí infheistíochta na gníomhaíochtaí dá dtagraítear i bpointe (3) agus i bpointe (6) de Roinn A d’Iarscríbhinn I a ghabhann le Treoir 2014/65/AE cheana, is gá, freisin, soiléire a áirithiú i dtaca le leanúnachas aon údaraithe a dheonófar do na gníomhaíochtaí sin.

               (29)Chun maoirseacht éifeachtach a áirithiú, is den riachtanas é go ndéanfaidh na gnóthais a chomhlíonann na coinníollacha a leagtar amach in Airteagal 4(1)(1)(b) de Rialachán (AE) Uimh. 575/2013 iarratas ar údarú mar institiúid creidmheasa. Dá bhrí sin, ba cheart an deis a bheith ag údaráis inniúla smachtbhannaí a chur i bhfeidhm maidir le gnóthais nach ndearna iarratas ar an údarú sin.

               (30)Trí leasú a dhéanamh ar an sainmhíniú ar ‘institiúid creidmheasa’ i Rialachán (AE) Uimh. 575/2013 le Rialachán [Rialachán (AE)---/----[IFR]], féadfar, tráth a thiocfaidh sé i bhfeidhm, gnólachtaí infheistíochta atá ag oibriú cheana ar bhonn údarú arna eisiúint i gcomhréir le Treoir 2014/65/AE a chur san áireamh. Ba cheart a cheadú do na gnóthais sin leanúint ar aghaidh ag oibriú faoina núdarú mar ghnólachtaí infheistíochta go ndeonófar údarú institiúide creidmheasa. Ba cheart do na gnólachtaí infheistíochta sin iarratas ar údarú a chur isteach mar institiúid creidmheasa ar a dhéanaí tráth a sháróidh meánluach a sócmhainní iomlána míosúla aon cheann de na tairseacha a leagtar amach in Airteagal 4(1)(1)(b) de Rialachán (AE) Uimh. 575/2013 thar thréimhse dhá mhí dhéag as a chéile. I gcás ina sáróidh gnólacht infheistíochta aon cheann de na tairseacha a leagtar amach in Airteagal 4(1)(1)(b) de Rialachán (AE) Uimh. 575/2013 amhail ó dháta theacht i bhfeidhm na Treorach seo, ba cheart meánluach a sócmhainní iomlána míosúla a ríomh agus an dá mhí dhéag leantacha roimh an dáta sin á gcur san áireamh. Ba cheart do na gnólachtaí infheistíochta sin iarratas ar údarú a dhéanamh mar institiúid creidmheasa laistigh de bhliain amháin agus lá amháin tar éis theacht i bhfeidhm na Treorach seo.

               (31)Is féidir go ndéanfaidh leasú ar an sainmhíniú ar ‘institiúid creidmheasa’ i Rialachán (AE) Uimh. 575/2013 le Rialachán [Rialachán (AE)---/----[IFR]] difear freisin do ghnóthais a rinne iarratas ar údarú mar ghnólachtaí infheistíochta cheana faoi Threoir 2014/65/AE agus a bhfuil an tiarratas fós ar feitheamh ina leith. Ba cheart na hiarratais sin a aistriú chuig na húdaráis inniúla faoi Threoir 2013/36/AE agus déileáil leo i gcomhréir leis na forálacha údarúcháin a leagtar amach sa Treoir sin má chomhlíonann sócmhainní iomlána beartaithe an ghnóthais aon cheann de na tairseacha a leagtar amach in Airteagal 4(1)(1)(b) de Rialachán (AE) Uimh. 575/2013.

               (32)Ina theannta sin, ba cheart gnóthais dá dtagraítear in Airteagal 4(1)(1)(b) de Rialachán (AE) Uimh. 575/2013 a bheith faoi réir na gceanglas uile a bhaineann le rochtain a fháil ar ghníomhaíochtaí institiúidí creidmheasa a leagtar síos i dTeideal III de Threoir 2013/36/AE, lena náirítear na forálacha a bhaineann le húdarú a tharraingt siar i gcomhréir le hAirteagal 18 den Treoir sin. Mar sin féin, ba cheart Airteagal 18 den Treoir sin a leasú lena áirithiú go bhféadfaidh údaráis inniúla an túdarú a dheonófar d’institiúid creidmheasa a tharraingt siar freisin i gcás ina núsáidfidh an institiúid creidmheasa sin an túdarú a fhaigheann sí chun na gníomhaíochtaí dá dtagraítear in Airteagal 4(1)(1)(b) de Rialachán (AE) Uimh. 575/2013, agus na gníomhaíochtaí sin amháin, a dhéanamh, agus i gcás ina mbeidh, ar feadh tréimhse cúig bliana as a chéile, meánsócmhainní iomlána aici atá faoi na tairseacha a leagtar amach san Airteagal sin 4(1)(1)(b).

               (33)De bhun Airteagal 39 de Threoir 2014/65/AE, tá gnólachtaí tríú tír a sholáthraíonn seirbhísí airgeadais in AE faoi réir córais náisiúnta, agus is féidir go mbeidh orthu brainse a bhunú i mBallstát dá bharr sin. Chun go néascófar an faireachán agus an measúnú tráthrialta a dhéanann gnólachtaí tríú tír trí bhrainsí san Aontas ar ghníomhaíochtaí, ba cheart údaráis inniúla a chur ar an eolas faoi scála agus scóip na seirbhísí agus na ngníomhaíochtaí a sholáthraítear agus a dhéantar trí bhrainsí ar a gcríoch.

               (34)D'eisigh ÚBE, i gcomhar le ÚEUM, tuarascáil bunaithe ar anailís chúlra chríochnúil, ar bhailiú sonraí agus ar chomhairliúchán do chóras stuamachta saincheaptha do gach gnólacht infheistíochta neamhshistéamach atá mar bhonn leis an gcreat stuamachta athbhreithnithe do ghnólachtaí infheistíochta.

               (35)Chun cur i bhfeidhm comhchuibhithe na Treorach seo a áirithiú, ba cheart a chur de chúram ar ÚBE caighdeáin theicniúla a dhréachtú chun an fhaisnéis ba cheart d’údaráis bhaile agus óstacha a mhalartú a shonrú i gcomhthéacs na maoirseachta, lena leagan amach conas ba cheart do ghnólachtaí infheistíochta méid a gcuid gníomhaíochtaí a mheasúnú chun críocha ceanglais rialachais inmheánaigh agus lena mheasúnú go háirithe an gnólacht beag neamh-idirnasctha iad. Ba cheart a shonrú sna caighdeáin theicniúla freisin cé na baill foirne a bhfuil tionchar ábhartha acu ar phróifíl riosca gnólachtaí chun críocha soláthar luacha saothair, agus ba cheart a shonrú, chomh maith leis sin, cé na hionstraimí breise ar Leibhéal 1 agus ar Leibhéal 2 a cháilíonn mar luach saothair athraitheach. Ar deireadh, ba cheart a shonrú sna caighdeáin theicniúla na heilimintí chun measúnú a dhéanamh ar raon chur i bhfeidhm na gceanglas maidir le rialachas inmheánach, trédhearcacht, láimhseáil rioscaí agus luacha saothair, údaráis inniúla do chur i bhfeidhm ceanglais caipitil bhreise, agus feidhmiú choláistí na maoirseoirí.

               (36)Chun cur i bhfeidhm aonfhoirmeach na Treorach seo a áirithiú agus forbairtí sna margaí airgeadais a chur san áireamh, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh a tharmligean chuig an gCoimisiún i dtaca le tuilleadh sonraithe a dhéanamh ar na sainmhínithe sa Treoir seo, ar chaipiteal inmheánach agus measúnuithe riosca gnólachtaí infheistíochta agus ar athbhreithniú maoirseachta agus cumhachtaí meastóireachta údarás inniúil. Tá sé tábhachtach go háirithe go rachaidh an Coimisiún i mbun comhairliúchán iomchuí le linn an ullmhúcháin a bheidh ar bun aige, lena náirítear comhairliúcháin ar leibhéal na saineolaithe agus go ndéanfar na comhairliúcháin sin i gcomhréir leis na prionsabail a leagtar síos sa Chomhaontú Idirinstitiúideach maidir le Reachtóireacht Níos Fearr an 13 Aibreán 2016. Go sonrach, chun rannpháirtíocht chomhionann in ullmhú na ngníomhartha tarmligthe a áirithiú, gheobhaidh Parlaimint na hEorpa agus an Chomhairle na doiciméid uile ag an am céanna leis na saineolaithe sna Ballstáit, agus beidh rochtain chórasach ag a gcuid saineolaithe ar chruinnithe ghrúpaí saineolaithe an Choimisiúin a bheidh ag déileáil le hullmhú na ngníomhartha tarmligthe.

               (37)Chun coinníollacha aonfhoirmeacha a áirithiú maidir leis an Treoir seo a chur chun feidhme, agus go háirithe maidir le glacadh na ndréachtchaighdeán teicniúil cur chun feidhme arna ndréachtú ag ÚBE maidir le ceanglais malartaithe faisnéise idir údaráis inniúla, agus chun forbairtí eacnamaíocha agus airgeadaíochta a chur san áireamh, maidir le leibhéil ceanglas caipitil tosaigh do ghnólachtaí infheistíochta, ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle
                  31
               .

               (38)Ós rud é nach féidir leis na Ballstáit cuspóirí na Treorach seo, mar atá creat stuamachta éifeachtach comhréireach a chur ar bun lena áirithiú go noibreoidh na gnólachtaí infheistíochta, atá údaraithe oibriú san Aontas, ar bhonn fónta airgeadais agus go ndéanfar iad a bhainistiú ar dhóigh ordúil lena náirítear chun leas a gcliant, a ghnóthú go leordhóthanach agus de bharr a bhfairsinge agus a néifeachtaí, gur fearr is féidir iad a ghnóthú ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta a leagtar amach san Airteagal sin, ní théann an Treoir seo thar a bhfuil riachtanach chun na cuspóirí sin a ghnóthú.

               (39)I gcomhréir le Dearbhú Comhpháirteach Polaitiúil an 28 Meán Fómhair 2011 ó na Ballstáit agus ón gCoimisiún maidir le doiciméid mhíniúcháin
                  32
               , ghlac na Ballstáit mar chúram orthu féin, i gcásanna a bhfuil údar cuí leo, doiciméad amháin nó níos mó a chur leis an bhfógra maidir lena mbearta trasuite lena mínítear an gaol idir codanna de threoir agus páirteanna comhfhreagracha na nionstraimí náisiúnta trasuite. I ndáil leis an Treoir seo, measann an reachtóir go bhfuil údar cuí le doiciméid den chineál sin a tharchur.

               TAR ÉIS AN TREOIR SEO A GHLACADH:

               TEIDEAL I

               ÁBHAR, RAON FEIDHME AGUS SAINMHÍNITHE

               Airteagal 1

               Ábhar

               Leagtar síos leis an Treoir seo rialacha a bhaineann leis na nithe seo a leanas:

               (a)caipiteal tosaigh gnólachtaí infheistíochta;

               (b)cumhachtaí agus uirlisí maoirseachta chun go ndéanfaidh údaráis inniúla maoirseacht stuamachta ar ghnólachtaí infheistíochta;

               (c)údaráis inniúla do dhéanamh maoirseacht stuamachta ar ghnólachtaí infheistíochta ar mhodh atá comhsheasmhach leis na rialacha a leagtar amach i [Rialachán (AE) ---/----[IFR]];

               (d)na ceanglais atá ar údaráis inniúla maidir le nochtadh i réimse na maoirseachta stuamachta a dhéanamh ar ghnólachtaí infheistíochta.

               Airteagal 2

               Raon feidhme

               1.Beidh feidhm ag an Treoir seo maidir le gnólachtaí infheistíochta atá údaraithe agus a ndéantar maoirseacht orthu faoi Threoir 2014/65/AE ó Pharlaimint na hEorpa ón gComhairle
                  33
               .

               Airteagal 3

               Sainmhínithe

               1.
                     Chun críocha na Treorach seo, beidh feidhm ag na sainmhínithe seo a leanas:

               (1)ciallaíonn ‘gnóthas seirbhísí coimhdeacha’ gnóthas seirbhísí coimhdeacha mar a shainmhínítear é in Airteagal 4(1)(18) de Rialachán (AE) Uimh. 575/2013;

               (2)ciallaíonn ‘údarú’ an túdarú atá ag gnólacht infheistíochta i gcomhréir le Teideal II de Threoir 2014/65/AE;

               (3)ciallaíonn ‘brainse’ brainse mar a shainmhínítear é in Airteagal 4(1)(30) de Threoir 2014/65/AE;

               (4)ciallaíonn ‘dlúthbhaint’ dlúthbhaint mar a shainmhínítear é in Airteagal 4(1)(35) de Threoir 2014/65/AE;

               (5)ciallaíonn ‘udarás inniúil’ údarás poiblí nó comhlacht Ballstáit atá aitheanta go hoifigiúil sa dlí náisiúnta, agus a dtugtar cumhacht dó leis an dlí náisiúnta maoirseacht a dhéanamh ar ghnólachtaí infheistíochta i gcomhréir leis an Treoir seo, mar chuid den chóras maoirseachta atá i bhfeidhm sa Bhallstát sin;

               (6)ciallaíonn ‘déileálaithe tráchtearraí’ déileálaithe tráchtearraí mar a shainmhínítear iad in Airteagal 4(1)(145) de Rialachán (AE) Uimh. 575/2013;

               (7)ciallaíonn ‘rialú’ an caidreamh idir máthairghnóthas agus fochuideachta, mar a shainmhínítear é in Airteagal 22 de Threoir 2013/34/AE ó Pharlaimint na hEorpa agus ón gComhairle
                  34
               , nó sna caighdeáin chuntasaíochta a bhfuil gnólacht infheistíochta faoina réir faoi Rialachán (CE) Uimh. 1606/2002
                  35
               , nó caidreamh atá cosúil leis idir aon duine nádúrtha nó dlítheanach agus gnóthas;

               (8)ciallaíonn ‘comhlíonadh na tástála caipitil grúpa’ an máthairghnóthas i ngrúpa gnólachta infheistíochta do chomhlíonadh cheanglais Airteagal 7 de [Rialachán (AE) Uimh. ---/----[IFR]];

               (9)ciallaíonn ‘institiúid creidmheasa’ institiúid creidmheasa mar a shainmhínítear é in Airteagal 4(1)(1) de Rialachán (AE) Uimh. 575/2013;

               (10)ciallaíonn ‘díorthaigh’ díorthaigh mar a shainmhínítear iad in Airteagal 2(1)(29) de Rialachán (AE) Uimh. 600/2014
                  36
               ;

               (11)ciallaíonn ‘institiúid airgeadais’ institiúid airgeadais mar a shainmhínítear é in Airteagal 4(1)(13) de [Rialachán (AE) Uimh. ---/----[IFR]];

               (12)ciallaíonn ‘grúpa’ grúpa mar a shainmhínítear é in Airteagal 2(11) de Threoir 2013/34/AE;

               (13)ciallaíonn ‘maoirseoir grúpa’ údarás inniúil atá freagrach as maoirseacht a dhéanamh ar chomhlíonadh na tástála caipitil grúpa ag máthairghnólachtaí infheistíochta Aontais arna rialú ag máthairchuideachtaí sealbhaíochta infheistíochta nó ag máthairchuideachtaí sealbhaíochta airgeadais mheasctha Aontais;

               (14)ciallaíonn ‘Ballstát baile’ Ballstát baile mar a shainmhínítear é in Airteagal 4(1)(55)(a) de Threoir 2014/65/AE;

               (15)ciallaíonn ‘Ballstát óstach’ Ballstát óstach mar a shainmhínítear é in Airteagal 4(1)(56) de Threoir 2014/65/AE;

               (16)ciallaíonn ‘caipiteal tosaigh’ an caipiteal is gá chun údarú a fháil mar ghnólacht infheistíochta;

               (17)ciallaíonn ‘gnólacht infheistíochta’ gnólacht infheistíochta mar a shainmhínítear é in Airteagal 4(1)(1) de Threoir 2014/65/AE;

               (18)ciallaíonn ‘grúpa gnólachta infheistíochta’ grúpa gnólachta infheistíochta mar a shainmhínítear é in Airteagal 4(1)(23) de [Rialachán (AE) ---/----[IFR]];

               (19)ciallaíonn ‘cuideachta sealbhaíochta airgeadais’ cuideachta sealbhaíochta airgeadais mar a shainmhínítear é in Airteagal 4(1)(21) de [Rialachán (AE) ---/----[IFR]];

               (20)ciallaíonn ‘seirbhísí agus gníomhaíochtaí infheistíochta’ seirbhísí agus gníomhaíochtaí infheistíochta mar a shainmhínítear iad in Airteagal 4(1)(2) de Threoir 2014/65/AE;

               (21)ciallaíonn ‘comhlacht bainistíochta’ comhlacht bainistíochta mar a shainmhínítear é in Airteagal 4(1)(36) de Threoir 2014/65/AE;

               (22)ciallaíonn ‘comhlacht bainistíochta i mbun a fheidhme maoirseachta’ an comhlacht bainistíochta ag gníomhú ina ról formhaoirseachta agus faireacháin ar chinnteoireacht an lucht bainistíochta;

               (23)ciallaíonn ‘cuideachta sealbhaíochta airgeadais mheasctha’ cuideachta sealbhaíochta airgeadais mheasctha mar a shainmhínítear é in Airteagal 2(15) de Threoir 2002/87/CE ó Pharlaimint na hEorpa agus ón gComhairle
                  37
               ;

               (24)ciallaíonn ‘bainistíocht shinsearach’ bainistíocht shinsearach mar a shainmhínítear é in Airteagal 4(1)(37) de Threoir 2014/65/AE;

               (25)ciallaíonn ‘máthairghnóthas’ máthairghnóthas mar a shainmhínítear é in Airteagal 4(1)(32) de Threoir 2014/65/AE;

               (26)ciallaíonn ‘fochuideachta’ fochuideachta mar a shainmhínítear é in Airteagal 4(1)(33) de Threoir 2014/65/AE;

               (27)ciallaíonn ‘riosca sistéamach’ riosca sistéamach mar a shainmhínítear é in Airteagal 3(1)(10) de Threoir 2013/36/AE;

               (28)ciallaíonn ‘máthairghnólacht infheistíochta Aontais’ máthairghnólacht infheistíochta Aontais mar a shainmhínítear é in Airteagal 4(1)(49) de [Rialachán (AE) Uimh. ---/----[IFR]];

               (29)ciallaíonn ‘máthairchuideachta sealbhaíochta infheistíochta Aontais’ máthairchuideachta sealbhaíochta infheistíochta Aontais mar a shainmhínítear é in Airteagal 4(1)(50) de [Rialachán (AE) Uimh. ---/----[IFR]];

               (30)ciallaíonn ‘máthairchuideachta sealbhaíochta airgeadais mheasctha Aontais’ máthairchuideachta sealbhaíochta airgeadais mheasctha Aontais mar a shainmhínítear é in Airteagal 4(1)(51) de [Rialachán (AE) Uimh. ---/----[IFR]];

               2.Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 54 chun an méid seo a leanas a shoiléiriú:

               (a)na sainmhínithe a leagtar amach i mír 1 chun cur i bhfeidhm aonfhoirmeach na Treorach seo a áirithiú;

               (b)na sainmhínithe a leagtar amach i mír 1 chun forbairtí sna margaí airgeadais a chur san áireamh, agus an Treoir seo á cur i bhfeidhm.

               TEIDEAL II

               ÚDARÁIS INNIÚLA

               Airteagal 4

               Ainmniú agus cumhachtaí na núdarás inniúil

               1.Ainmneoidh na Ballstáit údarás inniúil amháin nó níos mó a chomhlíonfaidh na feidhmeanna agus na dualgais dá bhforáiltear sa Treoir seo. Cuirfidh na Ballstáit an Coimisiún agus ÚBE ar an eolas faoin ainmniú sin, agus i gcás ina mbeidh níos mó ná údarás inniúil amháin i gceist, cuirfidh siad ar an eolas iad faoi fheidhmeanna agus dualgais gach údaráis inniúil.

               2.Áiritheoidh na Ballstáit go ndéanfaidh na húdaráis inniúla maoirseacht ar ghníomhaíochtaí gnólachtaí infheistíochta, agus, más infheidhme, ar ghníomhaíochtaí cuideachtaí sealbhaíochta infheistíochta agus cuideachtaí sealbhaíochta airgeadais mheasctha, chun measúnú a dhéanamh ar chomhlíonadh cheanglais na Treorach seo agus [Rialachán (AE) Uimh. ---/----[IFR]].

               3.Áiritheoidh na Ballstáit go mbeidh na cumhachtaí is gá ag na húdaráis inniúla, lena náirítear an chumhacht seiceálacha a dhéanamh ar an láthair i gcomhréir le hAirteagal 12, an fhaisnéis is gá a fháil lena mheasúnú an bhfuil ceanglais na Treorach seo agus [Rialachán (AE) ---/----[IFR]] á gcomhlíonadh ag gnólachtaí infheistíochta agus, más infheidhme, cuideachtaí sealbhaíochta infheistíochta agus cuideachtaí sealbhaíochta airgeadais mheasctha, agus imscrúdú a dhéanamh ar sháruithe a d’fhéadfaí a dhéanamh ar na ceanglais sin.

               4.Áiritheoidh na Ballstáit go mbeidh an saineolas, na hacmhainní, an cumas oibríochtúil, na cumhachtaí agus an neamhspleáchas is gá ag na húdaráis inniúla chun na feidhmeanna a bhaineann leis an maoirseacht stuamachta, leis na himscrúduithe agus leis na pionóis a leagtar amach sa Treoir seo a chomhlíonadh.

               5.Cuirfidh na Ballstáit de cheangal ar ghnólachtaí infheistíochta an fhaisnéis uile is gá a sholáthar dá núdaráis inniúla chun a mheasúnú an bhfuil na rialacha náisiúnta lena dtrasuitear an Treoir seo agus [Rialachán (AE) Uimh. ---/----[IFR]] á gcomhlíonadh acu. Beidh na húdaráis inniúla i gcónaí in ann a sheiceáil an bhfuil na rialacha sin á gcomhlíonadh acu trí shásraí rialaithe inmheánaigh agus nósanna imeachta riaracháin agus cuntasaíochta na ngnólachtaí infheistíochta.

               6.Áiritheoidh na Ballstáit go ndéanfaidh gnólachtaí infheistíochta gach idirbheart dá gcuid agus gach córas doiciméad agus próiseas atá faoi réir na Treorach seo agus [Rialachán (AE) Uimh. ---/----[IFR] a chlárú ar mhodh ina bhféadfaidh na húdaráis inniúla a sheiceáil i gcónaí an bhfuil na rialacha náisiúnta lena dtrasuitear an Treoir seo agus [Rialachán (AE) Uimh. ---/----[IFR]] á gcomhlíonadh.

               Airteagal 5
                  Comhar i mBallstát

               1.Comhoibreoidh údaráis inniúla go dlúth leis na húdaráis phoiblí nó leis na comhlachtaí atá freagrach ina mBallstát as maoirseacht a dhéanamh ar institiúidí creidmheasa agus institiúidí airgeadais. Cuirfidh na Ballstáit de cheangal ar na húdaráis inniúla sin agus ar na húdaráis phoiblí nó na comhlachtaí sin aon fhaisnéis a mhalartú is gá nó is ábhartha chun a gcuid feidhmeanna agus dualgas a fheidhmiú.

               2.Bunóidh údaráis inniúla atá neamhionann leo siúd atá ainmnithe i gcomhréir le hAirteagal 67 de Threoir 2014/65/AE sásra comhair leis na húdaráis sin agus sásra chun an fhaisnéis uile atá ábhartha maidir le feidhmiú a gcuid feidhmeanna agus dualgas faoi seach a mhalartú.

               Airteagal 6

               Comhar leis an gCóras Eorpach Maoirseoirí Airgeadais

               Agus a gcuid dualgas á ndéanamh acu, cuirfidh na húdaráis inniúla cóineasú uirlisí maoirseachta agus cleachtas maoirseachta san áireamh i gcur i bhfeidhm na bhforálacha dlí arna nglacadh de bhun na Treorach seo agus [Rialachán (AE) ---/----[IFR]].

               Áiritheoidh na Ballstáit an méid seo a leanas:

               (a)go noibreoidh na húdaráis inniúla, mar pháirtithe in CEMA, i gcomhar le chéile le hiontaoibh, agus lánurraim fhrithpháirteach á tabhairt acu dá chéile, go háirithe agus sreabhadh faisnéise iomchuí agus iontaofa á áirithiú eatarthu féin agus idir páirtithe eile in CEMA;

               (b)go nglacfaidh na húdaráis inniúla páirt i ngníomhaíocht ÚBE, agus, más iomchuí, i gcoláistí na maoirseoirí dá dtagraítear in Airteagal 44 agus in Airteagal 116 de Threoir 2013/36/AE;

               (c)go ndéanfaidh na húdaráis inniúla gach iarracht cloí leis na treoirlínte agus leis na moltaí arna neisiúint ag ÚBE de bhun Airteagal 16 de Rialachán (AE) Uimh. 1093/2010 ó Pharlaimint na hEorpa agus ón gComhairle
                  38
                agus freagairt do na rabhaidh agus do na moltaí arna neisiúint ag an mBord Eorpach um Riosca Sistéamach (BERS) de bhun Airteagal 16 de Rialachán (AE) Uimh. 1092/2010 ó Pharlaimint na hEorpa agus ón gComhairle
                  39
               ;

               (d)go noibreoidh na húdaráis inniúla i ndlúthchomhar le BERS;

               (e)trí na cúraimí agus na cumhachtaí a thugtar do na húdaráis inniúla, nach gcuirfear cosc ar na húdaráis inniúla sin do chomhlíonadh a gcuid dualgas ina gcáil mar chomhaltaí de ÚBE nó de BERS, nó faoin Treoir seo agus faoi [Rialachán (AE) Uimh. ---/----[IFR]].

               Airteagal 7
                  Gné mhaoirseachta an Aontais

               Tabharfaidh na húdaráis inniúla i ngach Ballstát, i bhfeidhmiú a ndualgas ginearálta, aird mar is cuí ar an tionchar a d’fhéadfadh a bheith ag a gcinntí ar chobhsaíocht an chórais airgeadais sna Ballstáit eile lena mbaineann agus, go háirithe, in éigeandálaí, bunaithe ar an bhfaisnéis atá ar fáil an tráth ábhartha.

               TEIDEAL III
               CAIPITEAL TOSAIGH

               Airteagal 8
                  Caipiteal tosaigh

               1.Is é EUR 750 000 caipiteal tosaigh gnólachta infheistíochta a cheanglaítear de bhun Airteagal 15 de Threoir 2014/65/AE chun údarú a fháil na seirbhísí infheistíochta a sholáthar nó na gníomhaíochtaí infheistíochta a dhéanamh a liostaítear i bpointí (3), (6), (8) nó (9) de Roinn A d’Iarscríbhinn I a ghabhann le Treoir 2014/65/AE.

               2.Is é EUR 75 000 caipiteal tosaigh gnólachta infheistíochta a cheanglaítear de bhun Airteagal 15 de Threoir 2014/65/AE chun údarú a fháil na seirbhísí infheistíochta a sholáthar nó na gníomhaíochtaí infheistíochta a dhéanamh a liostaítear i bpointí (1), (2), (4), (5) nó (7) de Roinn A d’Iarscríbhinn I a ghabhann le Treoir 2014/65/AE ar gnólacht infheistíochta é nach gceadaítear dó airgead cliant ná urrúis ar leis a chliaint iad a shealbhú.

               3.Is é EUR 150 000 caipiteal tosaigh gnólachta infheistíochta a cheanglaítear de bhun Airteagal 15 de Threoir 2014/65/AE le haghaidh gnólachtaí infheistíochta eile seachas iad siúd dá dtagraítear i mír 1 agus i mír 2.

               4.Déanfaidh an Coimisiún, trí bhíthin gníomhartha cur chun feidhme, méid an chaipitil tosaigh dá dtagraítear i mír 1 go mír 3 den Airteagal seo a thabhairt cothrom le dáta le forbairtí eacnamaíocha agus airgeadaíochta a chur san áireamh. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 56(2).

               Airteagal 9
                  Comhdhéanamh an chaipitil tosaigh

               Is é a bheidh i gceist le caipiteal tosaigh gnólachta infheistíochta ceann amháin nó níos mó de na hítimí dá dtagraítear in Airteagal 9 de [Rialachán (AE) ---/----[IFR]].

               TEIDEAL IV
                  MAOIRSEACHT STUAMACHTA

               CAIBIDIL 1
               Prionsabail na maoirseachta stuamachta

               Roinn 1
                  Inniúlachtaí agus dualgais na mBallstát baile agus na mBallstát óstach

               Airteagal 10
                  Inniúlachtaí údaráis inniúla an Bhallstáit baile

               Is faoi chúram údarás inniúil an Bhallstáit baile a bheidh an mhaoirseacht stuamachta ar ghnólacht infheistíochta, gan dochar do na forálacha sin sa Treoir seo lena gcuirtear cúram ar údaráis inniúla an Bhallstáit óstaigh.

               Airteagal 11
                  Comhar idir údaráis inniúla Ballstát éagsúil

               1.Oibreoidh údaráis inniúla na mBallstát éagsúil i ndlúthchomhar le chéile chun críocha a ndualgas de bhun na Treorach seo agus [Rialachán Uimh. ---/----[IFR], go háirithe trí fhaisnéis a mhalartú faoi ghnólachtaí infheistíochta gan mhoill, lena náirítear faisnéis faoin méid seo a leanas:

               (a)struchtúr bainistíochta agus úinéireachta an ghnólachta infheistíochta;

               (b)an gnólacht infheistíochta na ceanglais chaipitil a chomhlíonadh;

               (c)riosca comhchruinnithe agus leachtacht an ghnólachta infheistíochta;

               (d)nósanna imeachta riaracháin agus cuntasaíochta agus sásraí rialaithe inmheánacha an ghnólachta infheistíochta;

               (e)
                     aon ní eile is féidir a imreoidh tionchar ar an riosca a bhaineann leis an ngnólacht infheistíochta.

               2.Tabharfaidh údaráis inniúla láithreach an Bhallstáit baile d'údaráis inniúla an Bhallstáit óstaigh aon fhaisnéis agus aon chonclúidí a bhaineann le haon fhadhbanna nó aon rioscaí féideartha a bhaineann le gnólacht infheistíochta i leith cosaint cliant nó cobhsaíocht an chórais airgeadais sa Bhallstát óstach a shainaithneoidh siad agus iad i mbun maoirseacht ar ghníomhaíochtaí an ghnólachta infheistíochta.

               3.Gníomhóidh údaráis inniúla an Bhallstáit baile i ndáil le aon faisnéis a thabharfaidh údaráis inniúla an Bhallstáit óstaigh dóibh, trí na bearta uile is gá a dhéanamh chun na fadhbanna nó na rioscaí féideartha dá dtagraítear i mír 2 a sheachaint nó a leigheas. Má iarrtar é, míneoidh údaráis inniúla an Bhallstáit baile d'údaráis inniúla an Bhallstáit óstaigh conas a chuir siad san áireamh an fhaisnéis agus na conclúidí a thug údaráis inniúla an Bhallstáit óstaigh.

               4.I gcás, tar éis sholáthar na faisnéise agus na gconclúidí dá dtagraítear i mír 2, ina measfaidh údaráis inniúla an Bhallstáit óstaigh nach ndearna údaráis inniúla an Bhallstáit baile na bearta is gá dá dtagraítear i mír 3, féadfaidh údaráis inniúla an Bhallstáit óstaigh, tar éis dóibh údaráis inniúla an Bhallstáit baile agus ÚBE a chur ar an eolas, bearta iomchuí a dhéanamh chun cliaint a chosaint a gcuirtear seirbhísí ar fáil dóibh agus chun cobhsaíocht an chórais airgeadais a chosaint.

               5.Féadfaidh údaráis inniúla an Bhallstáit baile nach naontóidh le bearta údaráis inniúla an Bhallstáit óstaigh, féadfaidh siad an cás a chur faoi bhráid ÚBE agus gníomhóidh ÚBE i gcomhréir leis an nós imeachta a leagtar síos in Airteagal 19 de Rialachán (AE) Uimh. 1093/2010. I gcás ina ngníomhóidh ÚBE i gcomhréir leis an Airteagal sin, glacfaidh sé a chinneadh faoi cheann aon mhí.

               6.Forbróidh ÚBE, i gcomhairle le ÚEUM, dréachtchaighdeáin theicniúla rialála chun ceanglais maidir le cineál agus saghas na faisnéise dá dtagraítear i mír 1 agus mír 2 den Airteagal seo a shonrú.

               Tarmligtear an chumhacht don Choimisiún na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go hAirteagal 14 de Rialachán (AE) Uimh. 1093/2010.

               7.Forbróidh ÚBE, i gcomhairle le ÚEUM, dréachtchaighdeáin theicniúla cur chun feidhme chun foirmeacha, teimpléid agus nósanna imeachta caighdeánacha a bhunú maidir leis na ceanglais comhroinnte faisnéise is dócha a éascóidh an mhaoirseacht ar ghnólachtaí infheistíochta.

               Tugtar an chumhacht don Choimisiún na caighdeáin theicniúla cur chun feidhme dá dtagraítear sa chéad fhomhír a ghlacadh i gcomhréir le hAirteagal 15 de Rialachán (AE) Uimh. 1093/2010.

               8.Cuirfidh ÚBE na dréachtchaighdeáin theicniúla dá dtagraítear i mír 6 agus i mír7 faoi bhráid an Choimisiúin faoin [naoi mí tar éis theacht i bhfeidhm an Rialacháin seo].

               Airteagal 12
                  Seiceáil agus cigireacht ar an láthair ar bhrainsí atá lonnaithe i mBallstát eile

               1.Déanfaidh na Ballstáit óstaigh foráil, i gcás ina ndéanfaidh an gnólacht infheistíochta atá údaraithe i mBallstát eile a ghníomhartha trí bhrainse, go bhféadfaidh údaráis inniúla an Bhallstáit baile, tar éis dóibh údaráis inniúla an Bhallstáit baile a chur ar an eolas, seiceálacha ar an láthair a dhéanamh ar an bhfaisnéis dá dtagraítear in Airteagal 11(1) agus cigireacht a dhéanamh ar an mbrainse sin.

               2.Beidh sé de chumhacht ag údaráis inniúla an Bhallstáit baile, chun críocha maoirseachta agus i gcás ina measfaidh siad go bhfuil sé ábhartha i leith chobhsaíocht an chórais airgeadais sa Bhallstát baile, seiceálacha agus cigireachtaí ar an láthair a dhéanamh de réir an cháis ar na gníomhaíochtaí a dhéanann brainsí de ghnólachtaí infheistíochta ar a gcríoch agus faisnéis a éileamh ar bhrainse faoina ghníomhaíochtaí.

               Sula ndéanfaidh siad na seiceálacha agus na cigireachtaí sin, rachaidh údaráis inniúla an Bhallstáit óstaigh i gcomhairle le húdaráis inniúla an Bhallstáit baile.

               Nuair a bheidh na seiceálacha agus na cigireachtaí sin déanta, tabharfaidh údaráis inniúla an Bhallstáit óstaigh an fhaisnéis atá ábhartha maidir le measúnú riosca an ghnólachta lena mbaineann, tabharfaidh siad an fhaisnéis sin d'údaráis inniúla an Bhallstáit baile.

               Roinn 2

               Rúndacht ghairmiúil agus an dualgas tuairisciú a dhéanamh

               Airteagal 13
                  Rúndacht ghairmiúil agus malartú faisnéise

               1.Áiritheoidh na Ballstáit go mbeidh na húdaráis inniúla agus na daoine uile a bhaineann leis na húdaráis sin, lena náirítear na daoine dá dtagraítear in Airteagal 76(1) de Threoir 2014/65/AE, go mbeidh siad faoi cheanglas oibleagáid na rúndachta gairmiúla chun críocha na Treorach seo agus [Rialachán (AE) Uimh. ---/----[IFR].

               Ní fhéadfar faisnéis rúnda a gheobhaidh na húdaráis agus na daoine sin agus iad i mbun a ndualgas a nochtadh ach go hachomair nó i gcomhiomlán agus ar choinníoll nach féidir gnólachtaí infheistíochta aonair ná daoine aonair a shainaithint, gan dochar do chásanna atá cumhdaithe ag an dlí coiriúil.

               I gcás inar dearbhaíodh go bhfuil an gnólacht infheistíochta féimheach nó i gcás ina mbeidh sé á fhoirceannadh go héigeantach, féadfar faisnéis rúnda nach mbaineann le tríú páirtithe a nochtadh in imeachtaí sibhialta nó tráchtála más gá sin chun na himeachtaí sin a chur i gcrích.

               2.Ní úsáidfidh údaráis inniúla an fhaisnéis rúnda a bailíodh, a malartaíodh nó a tarchuireadh de bhun na Treorach seo agus [Rialachán (AE) Uimh. ---/----[IFR] ach chun a ndualgais a dhéanamh agus go háirithe chun na gcríoch seo a leanas:

               (a)an mhaoirseacht ar rialacha stuamachta a leagtar amach sa Treoir seo agus i [Rialachán (AE) Uimh. ---/----[IFR];

               (b)chun smachtbhannaí a fhorchur;

               (c)in achomhairc riaracháin i gcoinne cinntí ó na húdaráis inniúla;

               (d)in imeachtaí cúirte arna dtionscamh faoi Airteagal 21.

               3.Na daoine nádúrtha nó dlítheanacha agus comhlachtaí, diomaite de na húdaráis inniúla, a gheobhaidh faisnéis rúnda de bhun na Treorach seo agus [Rialachán (AE) Uimh. ---/----[IFR] ní úsáidfidh siad an fhaisnéis sin ach chun na gcríoch dá bhforálann an túdarás inniúil go sainráite nó i gcomhréir leis an dlí náisiúnta.

               4.Féadfaidh údaráis inniúla faisnéis rúnda a mhalartú chun críocha mhír 2 agus féadfaidh siad a dhearbhú go sainráite conas atáthar leis an bhfaisnéis sin a láimhseáil agus féadfaidh siad srain a chur go sainráite le haon tarchur breise den fhaisnéis sin.

               5.Leis an oibleagáid dá dtagraítear i mír 1, ní chuirfear cosc le húdaráis inniúil faisnéis rúnda a tharchur chuig an gCoimisiún Eorpach nuair a bheidh gá leis an bhfaisnéis sin chun cumhachtaí an Choimisiún a fheidhmiú.

               6.Féadfaidh na húdaráis inniúla faisnéis rúnda a thabhairt do ÚBE, ÚEUM agus BERS, bainc cheannais na mBallstát, CEBC agus BCE, ina gcáil údaráis airgeadaíochta, agus, más iomchuí, do na húdaráis phoiblí a bhfuil sé de chúram orthu maoirseacht a dhéanamh ar chórais íocaíochta agus réitigh, i gcás ina mbeidh gá leis an bhfaisnéis sin chun a gcúraimí a dhéanamh.

               Airteagal 14
                  Socruithe riaracháin le tríú tíortha chun faisnéis a mhalartú

               Féadfaidh na Ballstáit, agus ÚBE i gcomhréir le hAirteagal 33 de Rialachán (AE) Uimh. 1093/2010, chun a gcúraimí maoirseachta a dhéanamh de bhun na Treorach seo nó [Rialachán (AE) Uimh. ---/----[IFR], socruithe riaracháin a thabhairt i gcrích le húdaráis mhaoirseachta tríú tíortha chun faisnéis a mhalartú, lena náirítear socruithe a bhaineann leis an méid seo a leanas:

               (a)an mhaoirseacht ar institiúidí airgeadais agus margaí airgeadais;

               (b)leachtú agus féimheacht gnólachtaí infheistíochta agus nósanna imeachta comhchosúla;

               (c)mhaoirsiú na gcomhlachtaí a bhfuil páirt acu i leachtú agus i bhféimheacht gnólachtaí infheistíochta agus i nósanna imeachta comhchosúla;

               (d)iniúchtaí reachtúla a dhéanamh ar institiúidí airgeadais nó institiúidí a riarann scéimeanna cúitimh;

               (e)maoirsiú daoine a bhfuil sé de chúram orthu iniúchtaí reachtúla a dhéanamh ar chuntais institiúidí airgeadais;

               (f)maoirsiú daoine atá gníomhach i margaí lamháltas astaíochtaí chun a áirithiú go mbeidh forléargas comhdhlúite ann ar mhargaí airgeadais agus ar spotmhargaí;

               (g)maoirsiú daoine atá gníomhach i margaí díorthach tráchtearraí talmhaíochta chun a áirithiú go mbeidh forléargas comhdhlúite ann ar mhargaí airgeadais agus ar spotmhargaí.

               Beidh forálacha rúndachta gairmiúla sna socruithe sin a bheidh coibhéiseach leis na forálacha sin a leagtar síos in Airteagal 13 den Treoir seo.

               Airteagal 15
                  Dualgais daoine a bhfuil sé de chúram orthu cuntais bhliantúla agus chomhdhlúite a rialú

                     40

                     41
                  Forálfaidh na Ballstáit go mbeidh sé de dhualgas ar aon duine a bheidh údaraithe i gcomhréir le Treoir 2006/43/CE agus a bheidh ag déanamh, i ngnólacht infheistíochta, na cúraimí a bhfuil tuairisc orthu in Airteagal 73 de Threoir 2009/65/CE nó Airteagal 34 de Threoir 2013/34/AE nó aon chúram reachtúil eile, go mbeidh sé de dhualgas air tuairisciú go pras do na húdaráis inniúla faoi aon fhíoras nó faoi aon chinneadh maidir leis an ngnólacht infheistíochta sin, nó maidir le gnóthas a bhfuil dlúthnaisc aige leis an ngnólacht infheistíochta sin más rud é:

               (a)gur sárú ábhartha é ar na dlíthe, na rialacháin nó na forálacha riaracháin a leagfar síos de bhun na Treorach seo;

               (b)go bhféadfadh sé tionchar a imirt ar fheidhmiú leanúnach an ghnólachta infheistíochta; nó

               (c)go bhféadfadh sé go ndiúltófaí na cuntais a dheimhniú dá dheasca nó go gcuirfí agúis in iúl dá dheasca.

               Roinn 3
                  Pionóis, cumhachtaí imscrúdúcháin agus an ceart chun achomhairc

               Airteagal 16
                  Pionós riaracháin agus bearta riaracháin eile

               1.Leagfaidh na Ballstáit síos rialacha maidir le pionós riaracháin agus bearta riaracháin eile i leith sáruithe ar na forálacha náisiúnta lena dtrasuífear an Treoir seo agus ar [Rialachán (AE) Uimh. ---/----[IFR], lena náirítear cásanna ina dtiocfaidh ann don mhéid seo a leanas:

               (a)nár chuir gnólacht infheistíochta na socruithe rialachais inmheánacha ar bun a leagtar amach in Airteagal 24;

               (b)nach ndearna gnólacht infheistíochta, de shárú ar Airteagal 52(1)(b) de [Rialachán (AE) Uimh. ---/----[IFR], faisnéis a thabhairt do na húdaráis inniúla faoi chomhlíonadh na hoibleagáide maidir le ceanglais chaipitil a shásamh a leagtar amach in Airteagal 11 den Rialachán sin, nó go dtabharfaidh sé faisnéis neamhiomlán nó míchruinn dóibh;

               (c)nár thuairiscigh, de shárú ar Airteagal 34(1) de [Rialachán (AE) Uimh. ---/----], gnólacht infheistíochta do na húdaráis inniúla,;

               (d)go ndeachaigh gnólacht infheistíochta faoi riosca comhchruinnithe os cionn na dteorainneacha a leagtar amach in Airteagal 36 de [Rialachán (AE) Uimh.---/----[IFR], gan dochar d'Airteagal 37 ná d'Airteagal 38 den Rialachán sin;

               (e)gur tharla nach raibh sócmhainní leachtacha i seilbh gnólacht infheistíochta arís agus arís eile nó ar bhonn leanúnach, de shárú ar Airteagal 42 de [Rialachán (AE) Uimh. ---/----[IFR], gan dochar d'Airteagal 43 den Rialachán sin;

               (f)nár nocht gnólacht infheistíochta faisnéis nó thug sé faisnéis neamhiomlán nó míchruinn, de shárú ar na forálacha a leagtar amach i gCuid a Sé de [Rialachán (AE) Uimh. ---/----[IFR];

               (g)go ndearna go ndéanfaidh gnólacht infheistíochta íocaíochtaí le sealbhóirí ionstraimí atá ar áireamh i gcistí dílse an ghnólachta infheistíochta i gcás ina gcuireann Airteagal 28, Airteagal 52 nó Airteagal 63 de Rialachán (AE) Uimh. 575/2013 toirmeasc ar íocaíochtaí den sórt sin le sealbhóirí ionstraimí atá ar áireamh i gcistí dílse;

               (h)go bhfuarthas gnólacht infheistíochta faoi dhliteanas i leith sárú tromchúiseach ar fhorálacha náisiúnta arna nglacadh de bhun Threoir (AE) 2015/849
                  42
               ;

               (i)gur cheadaigh gnólacht infheistíochta do dhuine amháin nó níos mó nach raibh ag comhlíonadh Airteagal 91 de Threoir 2013/36/AE éirí ina chomhalta den chomhlacht bainistíochta nó fanacht ina chomhalta de.

               Na Ballstáit nach leagfaidh síos rialacha maidir le pionóis riaracháin i leith sáruithe atá faoi réir an dlí choiriúil náisiúnta, cuirfidh siad forálacha ábhartha an dlí choiriúil in iúl don Choimisiún.

               Beidh na pionóis riaracháin agus na bearta riaracháin eile éifeachtach, comhréireach agus athchomhairleach.

               2.
                     Ar na pionóis riaracháin agus na bearta riaracháin eile dá dtagraítear sa chéad fhomhír de mhír 1, beidh an méid seo a leanas:

               (a)ráiteas poiblí ina saineofar an duine nádúrtha nó dlítheanach, an gnólacht infheistíochta, an chuideachta sealbhaíochta infheistíochta nó cuideachta sealbhaíochta airgeadais mheasctha atá freagrach agus cineál an tsáraithe;

               (b)ordú lena gceanglófar ar an duine nádúrtha nó dlítheanach atá freagrach scor den iompraíocht agus staonadh ón iompraíocht sin a dhéanamh an athuair;

               (c)cosc sealadach ar chomhaltaí de chomhlacht bainistíochta an ghnólachta infheistíochta nó aon daoine nádúrtha eile feidhmeanna a fheidhmiú i ngnólachtaí infheistíochta;

               (d)i gcás duine dlítheanach, pionóis riaracháin airgid suas le 10 % den ghlanláimhdeachas bliantúil, lena náirítear an tollioncam arb éard atá ann an tús infhála agus ioncam comhchosúil, ioncam ó scaireanna agus urrúis athraitheacha nó toraidh seasta eile, agus coimisiúin nó táillí de chuid an ghnóthais a fuarthas an bhliain ghnó roimhe sin;

               (e)i gcás duine dlítheanach, pionóis riaracháin airgid suas le dhá oiread mhéid na mbrabús a gnóthaíodh nó na gcaillteanas a seachnaíodh mar gheall ar an sárú i gcás inar féidir na caillteanais agus na brabúis sin a dhéanamh amach.

               (f)i gcás duine nádúrtha, pionóis riaracháin airgid suas le EUR 5 000 000 nó, i gcás na mBallstát nach bhfuil an euro mar airgeadra acu, an luach comhfhreagrach san airgeadra náisiúnta an [dáta theacht i bhfeidhm an na Treorach seo];

               I gcás ina mbeidh gnóthas dá dtagraítear i bpointe (d) ina fhochuideachta, is éard a bheidh san ollioncam ábhartha an tollioncam de réir chuntas comhdhlúite an mháthairghnóthais deiridh sa bhliain ghnó roimhe sin.

               Áiritheoidh na Ballstáit, i gcás ina mbeidh gnólacht infheistíochta ag sárú forálacha náisiúnta lenar trasuíodh an Treoir seo nó ag sárú [Rialachán (AE) Uimh. ---/----[IFR] go bhféadfar pionóis a ghearradh ar chomhaltaí an chomhaltais bainistíochta agus ar dhaoine nádúrtha eile atá freagrach as an sárú de réir an dlí náisiúnta.

               3.Áiritheoidh na Ballstáit go gcuirfidh na húdaráis náisiúnta, agus iad ag socrú chineál na bpionós riaracháin nó na mbeart riaracháin dá dtagraítear i mír 1 agus leibhéal na bpionós riaracháin airgid, go gcuirfidh siad san áireamh na himthosca ábhartha uile, lena náirítear, más iomchuí:

               (a)tromchúis an tsáraithe agus a fhad a mhair sé;

               (b)méid freagrachta na ndaoine nádúrtha nó dlítheanacha atá freagrach as an sárú;

               (c)acmhainn airgeadais na ndaoine nádúrtha nó dlítheanacha atá freagrach as an sárú, lena náirítear láimhdeachas iomlán daoine dlítheanacha nó ioncam bliantúil daoine nádúrtha;

               (d)a thábhachtaí atá na brabúis a ghnóthaigh nó na caillteanais a sheachain na daoine dlítheanacha atá freagrach as an sárú;

               (e)aon chaillteanais a thabhaigh tríú páirtithe de dheasca an tsáraithe;

               (f)leibhéal an chomhoibrithe leis na húdaráis inniúla náisiúnta;

               (g)sáruithe a rinne an duine nádúrtha nó dlítheanach atá freagrach as an sárú roimhe sin;

               (h)aon iarmhairtí sistéamacha de thoradh an tsáraithe.

               Airteagal 17
                  Cumhachtaí imscrúdúcháin

               Áiritheoidh na Ballstáit go mbeidh na cumhachtaí bailithe sonraí uile agus imscrúdúcháin is gá ag na húdaráis inniúla chun a bhfeidhmeanna a dhéanamh, lena náirítear:

               (a)an chumhacht faisnéis a éileamh ar na daoine nádúrtha nó dlítheanacha seo a leanas:

               (i)gnólachtaí infheistíochta atá bunaithe sa Bhallstát lena mbaineann;

               (ii)cuideachtaí sealbhaíochta infheistíochta atá bunaithe sa Bhallstát lena mbaineann;

               (iii)cuideachtaí sealbhaíochta airgeadais mheasctha atá bunaithe sa Bhallstát lena mbaineann;

               (iv)cuideachtaí sealbhaíochta gníomhaíochtaí measctha atá lonnaithe sa Bhallstát lena mbaineann;

               (v)daoine a bhaineann leis na heintitis dá dtagraítear i bpointí (i) go dtí (iv);

               (vi)tríú páirtithe ar sheachfhoinsigh na heintitis dá dtagraítear i bpointí (i) go dtí (iv) feidhmeanna nó gníomhaíochtaí oibríochtúla chucu;

               (b)an chumhacht na himscrúduithe uile is gá a dhéanamh ar aon duine dá dtagraítear i bpointe (a) atá bunaithe nó lonnaithe sa Bhallstát lena mbaineann, lena náirítear an ceart:

               (i)a cheangal ar na daoine dá dtagraítear i bpointe (a) doiciméid a chur isteach;

               (ii)chun leabhair chuntais agus taifid na ndaoine dá dtagraítear i bpointe (a) a scrúdú agus cóipeanna a dhéanamh díobh nó sleachta a thógáil astu;

               (iii)chun mínithe i scríbhinn nó ó bhéal a fháil ó na daoine dá dtagraítear in i bpointe (a) nó óna nionadaithe nó óna bhfoireann.

               (iv)chun agallamh a chur ar aon duine eile a thoileoidh go gcuirfear agallamh air chun faisnéis a bhailiú i ndáil le hábhar imscrúdaithe;

               (c)an chumhacht na cigireachtaí uile is gá ag áitreabh gnó na ndaoine dlítheanacha dá dtagraítear i bpointe (a) agus áitreabh aon ghnóthas eile atá san áireamh sa mhaoirseacht ar chomhlíonadh na tástála caipitil ghrúpa i gcás inarb é an túdarás inniúil maoirseoir an ghrúpa, faoi réir fógra a thabhairt roimh ré d'údaráis inniúla eile lena mbaineann.

               Airteagal 18
                  Pionóis agus bearta riaracháin a fhoilsiú

               1.Áiritheoidh na Ballstáit go bhfoilseoidh údaráis inniúla ar a suíomh gréasáin oifigiúil aon phionóis nó aon bhearta riaracháin a fhorchuirfear i gcomhréir le hAirteagal 16 agus nach bhfuil achomharc déanta ina gcoinne nó nach féidir achomharc a dhéanamh ina gcoinne a thuilleadh, gan aon mhoill mhíchuí. San fhoilsiú sin beidh faisnéis faoi chineál agus saghas an tsáraithe agus céannacht an duine nádúrtha nó dhlítheanaigh ar ar forchuireadh an pionós nó a ndearnadh an beart ina choinne. Ní fhoilseofar an fhaisnéis go dtí go gcuirfear an duine sin ar an eolas faoi na pionóis agus na bearta sin agus ní dhéanfar é ach a mhéid agus a bheidh an foilsiú sin riachtanach agus comhréireach.

               2.I gcás ina gceadóidh na Ballstáit foilsiú pionós nó beart a forchuireadh i gcomhréir le hAirteagal 16, agus a ndearnadh achomharc ina gcoinne, foilseoidh na húdaráis inniúla faisnéis faoi stádas agus faoi thoradh an achomhairc ar a suíomh gréasáin oifigiúil freisin.

               3.Foilseoidh na húdaráis inniúla na pionóis nó na bearta riaracháin a forchuireadh i gcomhréir le hAirteagal 16 gan ainm a lua leo in aon cheann de na cásanna seo a leanas:

               (a)gur forchuireadh an pionós ar dhuine dlítheanach agus fuarthas go mbeadh foilsiú shonraí an duine sin díréireach;

               (b)go gcuirfeadh an foilsiú imscrúdú coiriúil atá ar siúl nó cobhsaíocht na margaí airgeadais i mbaol;

               (c)go ndéanfadh an foilsiú dochar díréireach do na gnólachtaí infheistíochta nó do na daoine nádúrtha lena mbaineann.

               4.Áiritheoidh na húdaráis inniúla go gcoinneofar an fhaisnéis a fhoilseofar de bhun an Airteagail seo ar a suíomh gréasáin oifigiúil ar feadh cúig bliana ar a laghad. Is sa chás inar ceadmhach sin de réir na rialacha cosanta sonraí is infheidhme, agus sa chás sin amháin, a fhéadfar sonraí pearsanta a choinneáil ar shuíomh gréasáin oifigiúil an údaráis inniúil.

               Airteagal 19
                  Pionóis a thuairisciú do ÚBE

               Cuirfidh na húdaráis inniúla ÚBE ar an eolas faoi phionóis agus bearta riaracháin a fhorchuirfear de bhun Airteagal 16, faoi aon achomharc i gcoinne na bpionós nó na mbeart sin agus faoi thoradh an achomhairc sin. Is chun críche malartaithe faisnéise idir údaráis inniúla agus chun na críche sin amháin a choinneoidh ÚBE bunachar sonraí ar bun ina mbeidh na pionóis agus na bearta riaracháin a cuireadh in iúl dó. Is ag na húdaráis inniúla amháin a bheidh rochtain ar an mbunachar sonraí sin agus nuashonrófar é go tráthrialta.

               Coinneoidh ÚBE suíomh gréasáin ar bun ar a mbeidh naisc chuig foilsiú na bpionóis agus na mbeart i gcomhréir l hAirteagal 16 a dhéanfaidh gach údarás inniúil agus luafar air an tréimhse feadh a mbíonn pionóis agus bearta riaracháin foilsithe ag gach Ballstát.

               Airteagal 20
                  Sáruithe a thuairisciú

               1.Áiritheoidh na Ballstáit go gcuirfidh údaráis inniúla sásraí éifeachtacha iontaofa chun sáruithe a rinneadh nó is féidir a dhéanfar ar fhorálacha náisiúnta lenar trasuíodh an Treoir seo agus ar [Rialachán (AE) ---/----[IFR], lena náirítear an méid seo a leanas:

               (a)nósanna imeachta sonracha maidir le láimhseáil tuarascálacha ar sháruithe;

               (b)cosaint iomchuí ar fhrithbheartaíocht, idirdhealú nó cineálacha eile beart éagórach a dhéanfadh an gnólacht infheistíochta ar fhostaithe gnólachtaí infheistíochta a thuairisceodh sáruithe a rinneadh laistigh den ghnólacht infheistíochta;

               (c)cosaint shonraí pearsanta an duine a thuairiscigh an sárú agus an duine nádúrtha a líomhnaítear a bheith freagrach as an sárú sin, i gcomhréir le Rialachán (EU) Uimh. 2016/679;

               (d)rialacha soiléire a áiritheoidh go ráthófar an rúndacht i ngach cás i ndáil leis an duine a thuairiscigh na sáruithe a rinneadh laistigh den ghnólacht infheistíochta, mura gceanglófar an nochtadh de réir an dlí náisiúnta i gcomhthéacs imscrúduithe breise nó imeachtaí breithiúnacha ina dhiaidh sin.

               2.Cuirfidh na Ballstáit de cheangal ar ghnólachtaí infheistíochta nósanna imeachta iomchuí a bheith i bhfeidhm dá gcuid fostaithe chun sáruithe a thuairisciú go hinmheánach trí chainéal sonrach neamhspleách. Féadfaidh comhpháirtithe sóisialta foráil a dhéanamh maidir leis na nósanna imeachta sin ar choinníoll go mbeidh an chosaint chéanna dá dtagraítear i bpointe (b), i bpointe (c) agus i bpointe (d) de mhír 1 le fáil trí na nósanna imeachta sin.

               Airteagal 21
                  An ceart achomharc a dhéanamh

               Áiritheoidh na Ballstáit go mbeidh na cinntí agus na bearta a dhéanfar de bhun [Rialachán (AE) ---/----[IFR] nó de bhun dlíthe, rialachán agus forálacha riaracháin a ghlacfar i gcomhréir leis an Treoir seo, go mbeidh siad faoi réir ceart achomhairc.

               CAIBIDIL 2
               An próiseas athbhreithnithe

               Roinn 1
                  An próiseas inmheánach measúnaithe ar leordhóthanacht caipitil

               Airteagal 22
                  Caipiteal inmheánach

               1.Beidh straitéisí agus próisis a bheidh fónta éifeachtach cuimsitheach i bhfeidhm ag gnólachtaí infheistíochta chun méideanna, cineálacha agus dáileachán an chaipitil a mheasann siad atá leordhóthanach chun cineál agus leibhéal na rioscaí a bhfuil siad ar a neamhchosaint orthu nó ar féidir go mbeidh siad ar a neamhchosaint orthu a mheasúnú agus a choinneáil ar bhonn leantach.

               2.Déanfar athbhreithniú inmheánach tráthrialta ar na straitéisí agus na próisis dá dtagraítear i mír 1 chun a áirithiú go leanfaidh siad de bheith cuimsitheach agus comhréireach le cineál, scála agus castacht ghníomhaíochtaí an ghnólachta infheistíochta lena mbaineann.

               Roinn 2

               Rialachas inmheánach, trédhearcacht, láimhseáil rioscaí agus luach saothair

               Airteagal 23
               Measúnú chun críocha chur i bhfeidhm na Roinne seo

               1.Chun críocha na Roinne seo, áiritheoidh na Ballstáit go ndéanfaidh na gnólachtaí infheistíochta measúnú, go bliantúil agus i gcomhréir le pointe (a) agus pointe (b), an gcomhlíonann siad na coinníollacha a leagtar amach in Airteagal 12(1) de [Rialachán (AE) Uimh. ---/----[IFR] mar seo a leanas:

               (a)déanfaidh an gnólacht infheistíochta amach, ar bhonn na bhfigiúirí i ndáil leis an tréimhse dhá bhliain díreach roimh bhliain airgeadais áirithe, an gcomhlíonann sé na coinníollacha a leagtar amach i bpointe (c) go pointe (g) d'Airteagal 12(1) de [Rialachán (AE) Uimh. ---/----[IFR];

               (b)déanfaidh an gnólacht infheistíochta amach, ar bhonn na bhfigiúirí i ndáil leis an tréimhse chéanna, an sáraíonn sé, ar an meán, na treoracha a leagtar amach i bpointí (a), (b), (h) agus (i) d'Airteagal 12(1) de [Rialachán (AE) Uimh. ---/----[IFR].

               2.Ní bheidh feidhm ag an Roinn seo i gcás ina ndéanfaidh gnólacht infheistíochta amach, ar bhonn an mheasúnaithe dá dtagraítear i mír 1, go gcomhlíonann sé na coinníollacha uile a leagtar amach in Airteagal 12(1) de [Rialachán (AE) Uimh. ---/----[IFR].

               3.An gnólacht infheistíochta a rinne amach, ar bhonn an mheasúnaithe dá dtagraítear i mír 1, nach gcomhlíonann sé na coinníollacha uile a leagtar amach in Airteagal 12(1) de [Rialachán (AE) Uimh. ---/----[IFR], comhlíonfaidh sé an Roinn seo ón mbliain airgeadais tar éis na bliana airgeadais ina ndearnadh an measúnú amach.

               4.Áiritheoidh na Ballstáit go gcuirfear an Roinn seo i bhfeidhm maidir le gnólachtaí infheistíochta ar bhonn aonair agus ar leibhéal an ghrúpa.

               Áiritheoidh na Ballstáit go gcuirfidh na gnólachtaí infheistíochta atá faoi réir na Roinne seo, go gcuirfidh siad ceanglais na Roinne seo chun feidhme sna fochuideachtaí dá gcuid ar institiúidí airgeadais iad mar a shainmhínítear in Airteagal 4(13) de [Rialachán (AE) Uimh. ---/----[IFR], lena náirítear na hinstitiúidí atá bunaithe i dtríú tíortha, ach amháin más féidir leis an máthairghnóthas Aontais a léiriú do na húdaráis inniúla go bhfuil cur i bhfeidhm na Roinne seo neamhdhleathach de réir dhlíthe an tríú tír ina bhfuil an fhochuideachta sin bunaithe.

               5.Féadfaidh na húdaráis inniúla tréimhse a shocrú atá níos giorra ná an tréimhse dhá bhliain dá dtagraítear i mír 1 den Airteagal seo, i gcás ina mbeidh na coinníollacha seo a leanas comhlíonta:

               (a)gur tháinig athrú ábhartha ar ghnó an ghnólachta infheistíochta; agus

               (b)de bharr phointe (a), go gcomhlíonann an gnólacht infheistíochta na coinníollacha a leagtar amach in Airteagal 12(1) de [Rialachán (AE) Uimh. ---/----[IFR].

               6.Forbróidh ÚBE, i gcomhairle le ÚEUM, dréachtchaighdeáin theicniúla rialála chun modh ríofa an mheáin dá dtagraítear i mír 1(b) den Airteagal seo a shonrú. Cuirfidh an ÚEB na dréachtchaighdeáin theicniúla rialála sin faoi bhráid an Choimisiúin faoin [dáta theacht i bhfeidhm na Treorach seo].

               Tarmligtear an chumhacht don Choimisiún na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go hAirteagal 14 de Rialachán (AE) Uimh. 1093/2010.

               Airteagal 24
               Rialachas inmheánach

               1.Áiritheoidh na Ballstáit go mbeidh socruithe rialachais láidre ag na gnólachtaí infheistíochta, lena náirítear gach ceann de na socruithe seo a leanas:

               (a)struchtúr soiléir eagraíochtúil ina mbeidh freagrachtaí soiléire trédhearcacha comhsheasmhacha;

               (b)próisis éifeachtacha chun na rioscaí a mbeidh nó is féidir a mbeidh na gnólachtaí infheistíochta ar a neamhchosaint orthu a shainaithint, a bhainistiú, a thuairisciú agus faireachán a dhéanamh orthu ;

               (c)sásraí iomchuí um rialú inmheánach, lena náirítear nósanna imeachta fónta riaracháin agus cuntasaíochta;

               (d)beartais agus cleachtais luacha saothair atá comhsheasmhach le bainistiú riosca fónta éifeachtach agus a chuireann chun cinn é.

               2.Nuair a bheifear ag bunú na socruithe dá dtagraítear i mír 1, cuirfear san áireamh na critéir a leagtar amach in Airteagal 26 go hAirteagal 31 den Treoir seo agus in Airteagal 9 de Threoir 2014/65/AE.

               3.Beidh na socruithe dá dtagraítear i mír 1 cuimsitheach agus comhréireach le cineál, scála agus castacht na rioscaí ar cuid iad de shamhail ghnó agus de ghníomhaíochtaí an ghnólachta infheistíochta.

               4.Eiseoidh ÚBE, i gcomhairle le ÚEUM, treoirlínte maidir le cur i bhfeidhm na socruithe rialachais dá dtagraítear i mír 1.

               Airteagal 25
               Tuairisciú de réir tíre

               1.Cuirfidh na Ballstáit de cheangal ar na gnólachtaí infheistíochta an fhaisnéis seo a leanas a nochtadh ar bhonn bliantúil de réir an Bhallstáit agus de réir an tríú tír ina bhfuil brainse nó fochuideachta de chuid an ghnólachta infheistíochta ar institiúid airgeadais é nó í mar a shainmhínítear sin in Airteagal 4(1)(26) de Rialachán (AE) Uimh. 575/2013:

               (a)
                     ainm agus áit aon fhochuideachtaí agus brainsí agus cineál a ngníomhaíochtaí;

               (b)
                     an láimhdeachas;

               (c)
                     líon na bhfostaithe ag obair ar bhonn coibhéiseach lánaimseartha;

               (d)
                     an brabús nó an caillteanas roimh cháin;

               (e)
                     an cháin ar an mbrabús nó ar an gcaillteanas;

               (f)
                     na fóirdheontais phoiblí a fuarthas.

               2.Déanfar an fhaisnéis dá dtagraítear i mír 1 a iniúchadh i gcomhréir le Treoir 2006/43/CE agus, más féidir, cuirfear í mar iarscríbhinn leis na ráitis airgeadais bhliantúla nó, más infheidhme, le ráitis airgeadais bhliantúla an ghnólachta infheistíochta sin.

               Airteagal 26
               Rioscaí a láimhseáil

               1.Áiritheoidh na Ballstáit go bhformheasfaidh comhlacht bainistíochta an ghnólachta infheistíochta agus go nathbhreithneoidh sé go tráthrialta na straitéisí agus na beartais maidir le fonn riosca an ghnólachta infheistíochta sin agus maidir le bainistiú, faireachán agus maolú a dhéanamh ar na rioscaí a bhfuil nó is féidir a mbeidh an gnólacht infheistíochta ar a neamhchosaint orthu, agus iad ag cur san áireamh an timpeallacht maicreacnamaíochta agus timthriall gnó an ghnólachta infheistíochta.

               2.Áiritheoidh na Ballstáit go gcaithfidh an bord bainistíochta a dhóthain ama ar a áirithiú go gcuirfear san áireamh go hiomchuí na rioscaí dá dtagraítear i mír 1 agus gur leor na hacmhainní a shannfaidh sé do bhainistiú na rioscaí ábhartha uile a bhfuil an gnólacht infheistíochta ar a neamhchosaint orthu.

               3.Áiritheoidh na Ballstáit go mbunóidh na gnólachtaí infheistíochta línte tuairiscithe leis an gcomhlacht bainistíochta le haghaidh na rioscaí ábhartha uile agus na mbeartas bainistithe riosca uile agus aon athruithe a thiocfaidh orthu.

               4.Socróidh na Ballstáit cé na gnólachtaí infheistíochta a mheastar atá tábhachtach ó thaobh a méide, a neagrúcháin inmheánaigh agus chineál, scóip agus chastacht a ngníomhaíochtaí de. Cuirfidh na Ballstáit de cheangal ar na gnólachtaí sin coiste riosca a bhunú ina mbeidh comhaltaí den chomhlacht bainistíochta nach ndéanann aon fheidhm feidhmiúcháin sa ghnólacht infheistíochta lena mbaineann.

               Beidh an teolas, na scileanna agus an saineolas iomchuí ag comhaltaí an choiste riosca dá dtagraítear sa chéad fhomhír chun straitéis riosca agus fonn riosca an ghnólachta infheistíochta a thuiscint go hiomlán, a bhainistiú agus faireachán a dhéanamh orthu. Áireoidh siad go dtabharfaidh an coiste riosca comhairle don chomhlacht bainistíochta faoi fhonn riosca agus straitéis riosca an ghnólachta infheistíochta san am i láthair agus sa todhchaí agus go dtabharfaidh sé cúnamh don chomhlacht bainistíochta maoirsiú a dhéanamh ar an gcur chun feidhme a dhéanfaidh an lucht bainistíochta sinsearach ar an straitéis sin. Coinneoidh an comhlacht bainistíochta an fhreagracht fhoriomlán as straitéisí agus beartais riosca an chomhlachta.

               Féadfaidh na húdaráis inniúla cead a thabhairt don ghnólacht infheistíochta nach meastar a bheith tábhachtach de réir na chéad fhomhíre cead a thabhairt don choiste iniúchta dá dtagraítear in Airteagal 39 de Threoir 2006/43/CE, i gcás inar bunaíodh coiste den chineál sin, chun feidhm an choiste riosca dá dtagraítear sa chéad fhomhír a fheidhmiú. Beidh an teolas, na scileanna agus an saineolas dá dtagraítear sa dara fomhír ag comhaltaí an choiste sin.

               5.Áiritheoidh na Ballstáit go mbeidh rochtain ag an gcomhlacht bainistíochta, i gcáil maoirseora, agus ag coiste riosca an chomhlachta bainistíochta sin, má bunaíodh coiste den chineál sin, go mbeidh rochtain acu ar an bhfaisnéis faoi na rioscaí a bhfuil nó is féidir a mbeidh an gnólacht ar a neamhchosaint orthu

               Airteagal 27
                  Riosca don chustaiméir, riosca don mhargadh, riosca don ghnólacht

               1.Áiritheoidh na húdaráis inniúla go mbeidh straitéisí, beartais, próisis agus córais láidre ag na gnólachtaí infheistíochta chun na nithe seo a leanas a shainaithint, a thomhas, a bhainistiú agus chun faireachán a dhéanamh orthu:

               (a)foinsí agus éifeachtaí ábhartha an riosca don chustaiméir;

               (b)foinsí agus éifeachtaí ábhartha an riosca don mhargadh;

               (c)rioscaí don ghnólacht infheistíochta, go háirithe rioscaí a thagann as a ghníomhaíochtaí trádála nuair a thrádálann sé ar a chuntas féin agus i ndáil leis an riosca comhchruinnithe a thagann as neamhchosaintí ar chustaiméirí aonair agus ar ghrúpaí cliant nasctha;

               (d)an riosca leachtachta le linn tacar iomchuí tréimhsí ama, lena náirítear tréimhsí ionlae, chun a áirithiú go gcoinneoidh an gnólacht infheistíochta leibhéil leachtachta leordhóthanacha.

               Beidh na straitéisí, na próisis agus na córais comhréireach le castacht, próifíl riosca agus scóip oibríochta an ghnólachta infheistíochta agus leis an lamháltas riosca arna shocrú ag an gcomhlacht bainistíochta, agus léireoidh siad a thábhachtaí atá an gnólacht infheistíochta i ngach Ballstát ina ndéanann sé gnó.

               2.De mhaolú ar Airteagal 23, beidh ag pointe (a) agus ag pointe (c) i ndáil leis an riosca comhchruinnithe agus ag pointe (d) de mhír 1 feidhm maidir leis na gnólachtaí infheistíocht a chomhlíonfaidh na coinníollacha a leagtar amach in Airteagal 12(1) de [Rialachán (AE) Uimh. ---/----[IFR].

               3.Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 54 chun mionsonraí a shonrú a thuilleadh chun a áirithiú go mbeidh straitéisí, beartais, próisis agus córais gnólachtaí infheistíochta láidir. Leis sin, cuirfidh an Coimisiún san áireamh forbairtí sna margaí airgeadais agus, go háirithe, teacht chun cinn táirgí airgeadais nua, forbairtí i gcaighdeáin chuntasaíochta agus forbairtí lenar éascaíodh cóineasú cleachtas maoirseachta.

               Airteagal 28
               Beartais luacha saothair

               1.Áiritheoidh na húdaráis inniúla go ndéanfaidh na gnólachtaí infheistíochta, agus iad ag leagan síos agus ag cur i bhfeidhm a mbeartas luacha saothair don lucht bainistíochta sinsearach, do ghlacadóirí riosca, do bhaill foirne atá i mbun feidhmeanna rialúcháin agus d'aon fhostaí a fhaigheann luach saothair foriomlán atá cothrom leis an luach saothair is ísle a fhaigheann an lucht bainistíochta agus na glacadóirí riosca ar a laghad, agus a mbíonn tionchar ábhartha ag a ngníomhaíochtaí gairmiúla ar phróifíl riosca an ghnólachta infheistíochta, go ndéanfaidh siad na prionsabail seo a leanas a chomhlíonadh:

               (a)an beartas luacha saothair a bheith soiléir agus doiciméadaithe;

               (b)tá an beartas luacha saothair comhsheasmhach le bainistiú riosca fónta éifeachtach agus chuireann sé sin chun cinn;

               (c)tá bearta sa bheartas luacha saothair chun coinbhleachtaí leasa a sheachaint, spreagann sé iompraíocht ghnó fhreagrach agus cuireann sé glacadh riosca stuama chun cinn;

               (d)glacann an comhlacht bainistíochta, i gcáil maoirseora, an beartas luacha saothair agus athbhreithníonn sé é go tréimhsiúil agus is air atá sé de chúram é a chur chun feidhme;

               (e)tá cur chun feidhme an bheartais luacha saothair faoi réir athbhreithniú lárnach neamhspleách de réir feidhmeanna rialúcháin;

               (f)tá na baill foirne atá i mbun feidhmeanna rialúcháin neamhspleách ar na haonaid ghnó ar a ndéanann siad maoirsiú, tá údarás iomchuí acu, agus tugtar luach saothair dóibh i gcomhréir le gnóthú na gcuspóirí a bhaineann lena bhfeidhmeanna, gan beann ar fheidhmíocht na réimsí gnó a rialaíonn siad;

               (g)déanann an coiste luacha saothair dá dtagraítear in Airteagal 31 nó, murar bunaíodh coiste den chineál sin, an comhlacht maoirseachta i gcáil maoirseora, maoirseacht dhíreach ar luach saothair oifigeach sinsearach atá i mbun fheidhmeanna an bhainistithe riosca agus an chomhlíonta;

               (h)tá idirdhealú soiléir déanta sa bheartas luacha saothair, agus rialacha náisiúnta maidir le socrú tuarastail á gcur san áireamh, idir na critéir a úsáidtear chun an méid seo a leanas a chinneadh:

               (i) luach saothair bunúsach seasta ar léiriú é go príomha ar thaithí ghairmiúil agus ar fhreagracht eagrúcháin mar a leagtar sin amach sa tuairisc ar phost an fhostaí mar chuid dá théarmaí oibre;

               (ii) luach saothair inathraithe ar léiriú é ar fheidhmíocht inbhuanaithe agus riosca-choigeartaithe an fhostaí, chomh maith leis an bhfeidhmíocht os cionn na tuairisce ar phost an fhostaí.

               (i)an chomhpháirt sheasta a bheith ina cuid leordhóthanach den luach saothair iomlán chun gur féidir beartas lán-solúbtha a chur i bhfeidhm maidir leis na comhpháirteanna luacha saothair inathraithe, lena nairítear an deis a bheith ann gan aon comhpháirt luacha saothair inathraithe a íoc.

               2.Chun críocha phointe (i) de mhír 1, áiritheoidh na Ballstáit go socróidh na gnólachtaí infheistíochta na cóimheasa iomchuí idir an chomhpháirt athraitheach agus an chomhpháirt sheasta den luach saothair iomlán ina mbeartais luacha saothair, ag cur san áireamh ghníomhaíochtaí gnó an ghnólachta infheistíochta agus na rioscaí a bhaineann leo, chomh maith leis an tionchar a imríonn na catagóirí éagsúla de dhaoine aonair dá dtagraítear i mír 1 ar phróifíl riosca an ghnólachta infheistíochta.

               3.Áiritheoidh na Ballstáit go gcuirfidh na gnólachtaí infheistíochta i bhfeidhm na prionsabail dá dtagraítear i mír 1 ar bhealach a bheidh oiriúnach dá méid, dá neagrúchán inmheánach agus do chineál, do scóip agus do chastacht a ngníomhaíochtaí.

               4.Forbróidh ÚBE, i gcomhairle le ÚEUM, dréachtchaighdeáin theicniúla rialála chun critéir iomchuí a shonrú chun na catagóirí daoine aonair a shainaithint a bhfuil tionchar ábhartha ag a ngníomhaíochtaí gairmiúla ar phróifíl riosca an ghnólachta infheistíochta, dá dtagraítear i mír 1.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin [naoi mí ó theacht i bhfeidhm na Treorach seo].

               Tarmligtear an chumhacht don Choimisiún na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go hAirteagal 14 de Rialachán (AE) Uimh. 1093/2010.

               Airteagal 29

               Comhlachtaí infheistíochta a bhainfidh tairbhe as tacaíocht airgeadais phoiblí eisceachtúil

               Áiritheoidh na Ballstáit, i gcás ina mbainfidh comhlacht infheistíochta tairbhe as tacaíocht airgeadais phoiblí eisceachtúil mar a shainmhínítear sin in Airteagal 2(1)(28) de Threoir 2014/59/AE, go mbeidh na ceanglais seo a leanas i bhfeidhm:

               (a)i gcás nach mbeadh an luach saothair inathraithe comhsheasmhach le bonn caipitil fónta an ghnólachta infheistíochta a chaomhnú ná lena imeacht prapúil as tacaíocht airgeadais phoiblí eisceachtúil, beidh luach saothair inathraithe na mball foirne uile teoranta do sciar den ioncam glan;

               (b)socróidh gnólachtaí infheistíochta teorainneacha le luach saothair chomhaltaí chomhlacht bainistíochta an ghnólachta infheistíochta;

               (c)ní íocfaidh an gnólacht infheistíochta luach saothair inathraithe le comhaltaí an chomhlachta bainistíochta ach amháin má bhíonn an íocaíocht sin formheasta ag an údarás inniúil.

               Chun críocha phointe (c), ní fhormheasfaidh na húdaráis inniúla íocaíocht luacha saothair inathraithe le comhaltaí chomhlacht bainistíochta an ghnólachta infheistíochta ach in imthosca eisceachtúla.

               Airteagal 30
               Luach saothair inathraithe

               1.Áiritheoidh na Ballstát go gcomhlíonfaidh aon luach saothair inathraithe a bhronnfaidh agus a íocfaidh gnólacht infheistíochta gach ceann de na ceanglais seo a leanas:

               (a)i gcás ina mbainfidh an luach saothair inathraithe le feidhmíocht, go mbeidh méid iomlán an luacha saothair inathraithe bunaithe ar mheascán den mheasúnú ar fheidhmíocht an duine aonair, den mheasúnú ar fheidhmíocht an aonaid gnó lena mbaineann agus den mheasúnú ar thorthaí foriomlána an ghnólachta infheistíochta;

               (b)nuair a bheifear ag measúnú fheidhmíocht an duine aonair, go gcuirfear critéir airgeadais agus critéir neamhairgeadais araon san áireamh;

               (c)go mbeidh an measúnú ar an bhfeidhmíocht dá dtagraítear i bpointe (a) bunaithe ar thréimhse ilbhliantúil, agus cuirfear san áireamh timthriall gnó an ghnólachta infheistíochta agus a rioscaí gnó;

               (d)nach nimreoidh an luach saothair inathraithe tionchar ar chumas an ghnólachta infheistíochta bonn caipitil fónta a áirithiú;

               (e)nach mbeidh aon luach saothair inathraithe ráthaithe ann cé is moite den luach saothair do bhaill foirne nua agus, sa chás sin, le linn chéadbhliain fostaíochta an bhaill foirne amháin;

               (f)go mbeidh na híocaíochtaí a bhaineann le foirceannadh luath conartha fostaíochta ina léiriú ar an bhfeidhmíocht a bhain an duine aonair amach leis an aimsir agus ní chúiteoidh siad loiceadh ná mí-iompar;

               (g)na pacáistí luacha saothair a bhaineann le cúiteamh nó ceannach amach as conarthaí i bhfostaíocht roimhe sin, go mbeidh siad i gcomhréir le leasanna fadtéarmacha an ghnólachta infheistíochta;

               (h)sa tomhas ar fheidhmíocht a úsáidfear mar bhonn do ríomh na gcomhthiomsuithe de luach saothair inathraithe, go gcuirfear san áireamh gach cineál riosca atá ann faoi láthair agus a bheidh ann amach anseo agus costas an chaipitil agus na leachtachta a cheanglaítear i gcomhréir le Rialachán (AE) Uimh. ---/---- [IFR];

               (i)i leithdháileadh na gcomhpháirteanna luacha saothair inathraithe laistigh den ghnólacht infheistíochta, go gcuirfear san áireamh gach cineál riosca atá ann faoi láthair agus a bheidh ann amach anseo;

               (j)gur aon cheann de na hionstraimí seo a leanas a bheidh i 50 % ar a laghad den luach saothair inathraithe:

               (1)scaireanna nó, faoi réir struchtúr dlíthiúil an ghnólachta infheistíochta lena mbaineann, leasanna úinéireachta coibhéiseacha;

               (2)ionstraimí atá nasctha le scaireanna, nó, faoi réir struchtúr dlíthiúil an ghnólachta infheistíochta lena mbaineann, ionstraimí neamhairgid coibhéiseacha;

               (3)ionstraimí breise Leibhéal 1 nó ionstraimí Leibhéal 2 nó ionstraimí eile is féidir a thiontú ina niomláine go hionstraimí Ghnáthchothromas Leibhéal 1 nó a dhíluacháil agus a léiríonn go hiomchuí cáilíocht chreidmheasa an ghnólachta infheistíochta mar ghnóthas leantach;

               (k)go gcuirfear siar 40 % ar a laghad den luach saothair athraitheach le linn tréimhse trí bliana go cúig bliana mar is iomchuí, de réir thimthriall gnó an ghnólachta infheistíochta, chineál a ghnó, a rioscaí agus ghníomhaíochtaí an duine aonair i gceist, ach amháin i gcás luach saothair athraitheach de mhéid an-mhór más é 60 % ar a laghad an sciar den luach saothair atá iarchurtha;

               (l)go gcrapfar suas le 100 % den luach saothair inathraithe i gcás ina mbeidh feidhmíocht airgeadais an ghnólachta infheistíochta marbhánta nó diúltach, lena náirítear le socruithe malus nó aisghlámtha faoi réir critéir arna leagan síos ag na gnólachtaí infheistíochta lena gcumhdaítear, go háirithe, cásanna maidir leis an duine aonair i gceist:

               (i) inar ghlac sé páirt nó ina raibh sé freagrach as iompar as ar thabhaigh an gnólacht infheistíochta caillteanais mhóra;

               (ii) nach meastar go bhfuil sé iomchuí agus ceart é níos mó sin a dhéanamh;

               (m)go mbeidh na sochair phinsin lánroghnacha i gcomhréir le straitéis ghnó, cuspóirí, luachanna agus leasanna fadtéarmacha an ghnólachta infheistíochta.

               2.Chun críocha mhír 1 áiritheoidh na húdaráis inniúla an méid seo a leanas:

               (a)nach núsáidfidh na daoine aonair dá dtagraítear in Airteagal 28(1) straitéisí imfhálaithe pearsanta ná árachas luacha saothair ná árachas a bhaineann le dliteanais chun dul i gcoinne na bprionsabal dá dtagraítear i mír 1;

               (b)nach níocfar luach saothair inathraithe trí mheáin airgeadais ná modhanna lena néascófar neamhchomhlíonadh na Treorach seo nó Rialachán (AE) Uimh. ---/---- [IFR].

               3.Chun críocha phointe (j) de mhír 1, beidh na hionstraimí dá dtagraítear sa phointe sin faoi réir beartas coinneála iomchuí a bheidh ceaptha chun dreasachtaí an duine aonair a chur in oiriúint do leasanna fadtéarmacha an ghnólachta infheistíochta, a chreidiúnaithe agus a chliaint. Féadfaidh na Ballstáit nó a núdaráis inniúla srianta a chur le cineál agus ceapadh na nionstraimí sin nó toirmeasc a chur ar ionstraimí áirithe a úsáid le haghaidh luach saothair inathraithe.

               Chun críocha phointe (k) de mhír 1, ní dhílseoidh iarchur an luacha saothair inathraithe níos tapa ná bonn pro-rata.

               Chun críocha phointe (m) de mhír 1, i gcás ina bhfágfaidh an fostaí an gnólacht infheistíochta roimh aois scoir, coinneofar sochair phinsin lánroghnacha i seilbh an ghnólachta infheistíochta ar feadh cúig bliana i bhfoirm ionstraimí dá dtagraítear i bpointe (j). I gcás ina mbainfidh an fostaí aois scoir amach, íocfar sochair phinsin lánroghnacha leis an bhfostaí i bhfoirm ionstraimí dá dtagraítear i bpointe (j), faoi réir tréimhse choinneála cúig bliana ag an bhfostaí sin.

               4.Ní bheidh feidhm ag pointe (j) ná pointe (k) de mhír 1 ná an tríú fomhír de mhír 3 maidir leo seo a leanas:

               (a)gnólacht infheistíochta a bhfuil a luach sócmhainní, ar an meán, cothrom le EUR 100 milliún, nó níos lú ná sin, ar feadh na tréimhse ceithre bliana díreach roimh an mbliain airgeadais áirithe;

               (b)duine aonair nach mó ná EUR 50 000 a luach saothair inathraithe bliantúil agus nach mó é ná aon cheathrú amháin de luach saothair bliantúil iomlán an duine aonair sin.

               De mhaolú ar phointe (a), féadfaidh údaráis inniúla a chinneadh nach mbeidh gnólachtaí infheistíochta a bhfuil a luachanna sócmhainní faoi bhun na tairsí dá dtagraítear i bpointe (a) faoi réir an mhaolaithe de bharr chineál agus scóip a ngníomhaíochtaí, a neagrúcháin inmheánaigh nó, i gcás inarb infheidhme, de bharr shaintréithe an ghrúpa ar cuid de iad.

               De mhaolú ar phointe (b), féadfaidh údaráis inniúla a chinneadh nach mbeidh daoine aonair a bhfuil a luach saothair inathraithe bliantúil faoi bhun na dtairseach dá dtagraítear i bpointe (b) faoi réir an mhaolaithe de bharr shonraíochtaí an mhargaidh náisiúnta i dtéarmaí cleachtas luacha saothair nó de bharr chineál fhreagrachtaí agus phróifíl poist na ndaoine aonair sin.

               5.Cuirfidh na Ballstáit de cheangal ar na gnólachtaí infheistíochta na forálacha a leagtar síos san Airteagal seo a chur i bhfeidhm maidir le luach saothair a thabharfar as seirbhísí a cuireadh ar fáil nó as feidhmíocht tar éis bhliain airgeadais an mheasúnaithe dá dtagraítear in Airteagal 23(1).

               6.Forbróidh ÚBE, i gcomhairle le ÚEUM, dréachtchaighdeáin theicniúla rialála chun na haicmí ionstraimí a shonrú a chomhlíonann na coinníollacha a leagtar síos i mír 1(j)(3).

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi cheann [naoi mí ó theacht i bhfeidhm na Treorach seo].

               Tarmligtear an chumhacht don Choimisiún na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go hAirteagal 14 de Rialachán (AE) Uimh. 1093/2010.

               7.Glacfaidh ÚBE, i gcomhairle le ÚEUM, treoirlínte lena néascófar cur chun feidhme mhír 4 agus lena náiritheofar go gcuirfear i bhfeidhm go comhsheasmhach í.

               Airteagal 31
               Coiste luacha saothair

               1.Áiritheoidh na Ballstáit go mbeidh na cumhachtaí is gá ag na húdaráis inniúla chun a ráthú go ndéanfaidh na gnólachtaí infheistíochta a mheastar atá suntasach i gcomhréir le hAirteagal 26(4) coiste luacha saothair a bhunú. Breithiúnas an choiste luacha saothair sin i leith na mbeartas agus na gcleachtas luacha saothair agus na ndreasachtaí a chruthófar chun riosca, caipiteal agus leachtacht a bhainistiú, tabharfar é go hinniúil agus go neamhspleách.

               2.Áiritheoidh na Ballstáit go mbeidh na cumhachtaí is gá ag na húdaráis inniúla chun a ráthú gur ar an gcoiste luacha saothair a bheidh an cúram cinntí a ullmhú faoi luach saothair, lena náirítear cinntí ag a bhfuil impleachtaí i leith riosca agus bhainistiú riosca an ghnólachta infheistíochta lena mbaineann agus atá le déanamh ag an gcomhlacht bainistíochta. Beidh Cathaoirleach agus comhaltaí an choiste luacha saothair ina gcomhaltaí den bhord bainistíochta agus ní bheidh aon fheidhm feidhmiúcháin acu sa ghnólacht lena mbaineann. I gcás ina bhfuil foráil déanta sa dlí náisiúnta maidir le hionadaíocht sa chomhlacht bainistíocht, beidh ionadaí amháin nó níos mó ar na fostaithe sa choiste luacha saothair.

               3.Agus é ag ullmhú na gcinntí dá dtagraítear i mír 2, cuirfidh an coiste luacha saothair san áireamh leas an phobail agus leasanna fadtéarmacha scairshealbhóirí, infheisteoirí agus gheallsealbhóirí eile an ghnólachta infheistíochta.

               Airteagal 32
               Maoirsiú ar na beartais luacha saothair

               1.Áiritheoidh na Ballstáit go mbaileoidh na húdaráis inniúla an fhaisnéis a nochtadh i gcomhréir le pointe (c), pointe (d) agus pointe (f) d'Airteagal 51 de [Rialachán (AE) Uimh. ---/----[IFR] agus go núsáidfidh siad an fhaisnéis sin chun treochtaí agus cleachtais luacha saothair a thagarmharcáil. Tabharfaidh na húdaráis inniúla an fhaisnéis sin do ÚBE.

               2.Úsáidfidh ÚBE an fhaisnéis a fuarthas ó na húdaráis inniúla i gcomhréir le mír 1 chun treochtaí agus cleachtais luacha saothair ar leibhéal an Aontais a thagarmharcáil.

               3.Eiseoidh ÚBE, i gcomhairle le ÚEUM, treoirlínte maidir le beartais luacha saothair fhónta a chur i bhfeidhm. Cuirfear san áireamh sna treoirlínte sin, ar a laghad, na ceanglais dá dtagraítear in Airteagal 28 go hAirteagal 31 agus na prionsabail maidir le beartais luacha saothair fhónta a leagtar amach i Moladh 2009/384/CE ón gCoimisiún
                  43
               .

               4.Áiritheoidh na Ballstáit go dtabharfaidh na gnólachtaí airgeadais, má iarrtar sin, faisnéis do na húdaráis inniúla faoi líon na ndaoine nádúrtha in aghaidh an ghnólachta infheistíochta a fhaigheann luach saothair EUR 1 mhilliún nó níos mó in aghaidh na bliana airgeadais, i réimeanna ioncaim EUR 1 mhilliún, lena náirítear faisnéis faoi chúraimí a bpoist, faoin réimse gnó lena mbaineann agus faoi phríomhelimintí an tuarastail, na mbónas, na sparántachtaí fadtéarmacha agus na ranníocaíochtaí pinsin. Cuirfidh na húdaráis inniúla an fhaisnéis sin ar aghaidh chuig ÚBE agus foilseoidh ÚBE í ar bhonn comhiomlán de réir an Bhallstáit baile i bhformáid tuairiscithe choitinn. Féadfaidh ÚBE, i gcomhairle le ÚEUM, treoirlínte a leagan amach chun cur chun feidhme na míre seo a éascú agus chun a áirithiú go mbeidh an fhaisnéis a bhaileofar comhsheasmhach.

               Roinn 3

               An próiseas athbhreithnithe agus meastóireachta maoirseachta

               Airteagal 33
                  Athbhreithniú agus meastóireacht mhaoirseachta

               1.Athbhreithneoidh na húdaráis inniúla na socruithe, na straitéisí, na próisis agus na sásraí a chuirfidh na gnólachtaí infheistíochta chun feidhme chun an Treoir seo agus [Rialachán (AE) Uimh. ---/----[IFR] a chomhlíonadh agus déanfaidh siad meastóireacht ar gach ceann de na nithe seo a leanas chun a áirithiú go mbainisteofar agus go gcumhdófar a rioscaí go fónta:

               (a)na rioscaí dá dtagraítear in Airteagal 27;

               (b)suíomh geografach neamhchosaintí an ghnólachta infheistíochta;

               (c)samhail ghnó an ghnólachta infheistíochta;

               (d)an measúnú ar riosca sistéamach, agus sainaithint agus tomhas an riosca shistéamaigh faoi Airteagal 23 de Rialachán (AE) Uimh. 1093/2010 nó moltaí ó ÚEUM á gcur san áireamh ann;

               (e)
                     neamhchosaint na ngnólachtaí infheistíochta ar an riosca ráta úis a thiocfaidh as gníomhaíochtaí leabhair neamhthrádála;

               (f)
                     socruithe rialachais na ngnólachtaí infheistíochta agus cumas chomhaltaí an bhoird bainistíochta a ndualgais a dhéanamh.

               2.Áiritheoidh na Ballstáit go leagfaidh na húdaráis inniúla síos minicíocht agus déine na meastóireachta dá dtagraítear i mír 1, ag féachaint do mhéid, do thábhacht shistéamach, do chineál, do scála agus do chastacht ghníomhaíochtaí na ngnólachtaí infheistíochta lena mbaineann agus prionsabal na comhréireachta á chur san áireamh acu.

               3.Áiritheoidh na Ballstáit go ndéanfaidh na húdaráis inniúla, i gcás ina léireoidh athbhreithniú gur féidir go mbaineann riosca sistéamach dá dtagraítear in Airteagal 23 de Rialachán (AE) Uimh. 1093/2010 leis an ngnólacht infheistíochta, ÚBE a chur ar an eolas gan mhoill faoi thorthaí an athbhreithnithe sin.

               4.Déanfaidh na húdaráis inniúla na bearta is gá i gcás ina léireoidh an tathbhreithniú agus an mheastóireacht dá dtagraítear i bpointe (e) de mhír 1 gur tháinig laghdú níos mó ná 15 % dá chaipiteal Leibhéal 1 ar luach cothromais gnólachta infheistíochta de dheasca athrú tobann nach raibh coinne leis ar na rátaí úis a leagtar amach in aon cheann de na sé chás maoirseachta turrainge a chuirtear i bhfeidhm maidir le rátaí úis, mar a shonraítear sa [Rialachán Tarmligthe ón gCoimisiún a glacadh de bhun Airteagal 98 (5) de Threoir 2013/36/AE].

               5.Agus iad ag déanamh an athbhreithnithe agus an na meastóireachta dá dtagraítear i bpointe (f) de mhír 1, beidh rochtain ag na húdaráis inniúla ar chláir oibre, ar mhiontuairiscí agus ar dhoiciméid tacaíochta chruinnithe an chomhlachta bainistíochta agus a choistí agus ar thorthaí na meastóireachta inmheánaí nó seachtraí ar fheidhmíocht an chomhlachta bainistíochta.

               6.Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 54 chun mionsonraí breise a leagan síos chun a áirithiú go náiritheofar le socruithe, straitéisí, próisis agus sásraí na ngnólachtaí infheistíochta go mbainisteofar agus go gcumhdófar a rioscaí go fónta. Ar an dóigh sin, cuirfidh an Coimisiún san áireamh forbairtí sna margaí airgeadais agus, go háirithe, teacht chun cinn táirgí airgeadais nua nó forbairtí sna caighdeáin chuntasaíochta agus forbairtí éascóidh cóineasú na gcleachtas maoirseachta.

               Airteagal 34
                  An tathbhreithniú leantach ar an gcead samhlacha inmheánacha a úsáid

               1.Áiritheoidh na Ballstáit go nathbhreithneoidh na Ballstáit go tráthrialta, agus gach trí bliana ar a laghad, a mhéid atá gnólachtaí infheistíochta ag comhlíonadh na gceanglas maidir leis an gcead samhlacha inmheánacha a úsáid dá dtagraítear in Airteagal 22 de [Rialachán (AE) Uimh. ---/----]. Tabharfaidh na húdaráis inniúla aird, go háirithe, ar athruithe ar ghnó an ghnólachta infheistíochta agus ar chur chun feidhme na samhlacha sin maidir le táirgí nua, agus déanfaidh siad athbhreithniú agus measúnú maidir leis an ngnólacht infheistíochta teicnící agus cleachtais atá forbartha agus cothrom le dáta a úsáid le haghaidh na samhlacha sin. Áiritheoidh na húdaráis inniúla go gceartófar na heasnaimh ábhartha a shainaithnófar i gcumhdach riosca shamhlacha inmheánacha an ghnólachta infheistíochta, nó déanfaidh siad bearta chun a niarmhairtí a mhaolú, lena náirítear forlíontáin chaipitil nó fachtóirí iolraithe níos airde a fhorchur.

               2.Más rud é, i gcás samhlacha inmheánacha riosca don mhargadh, gur léir ón iomad roluaineachtaí dá dtagraítear in Airteagal 366 de Rialachán (AE) Uimh. 575/2013 nach bhfuil na samhlacha cruinn nó nach bhfuil siad cruinn níos mó, aisghairfidh na húdaráis inniúla an cead na samhlacha inmheánacha a úsáid nó forchuirfidh siad bearta iomchuí chun a áirithiú go bhfeabhsófar na samhlacha go pras.

               3.I gcás inar tugadh cead do ghnólacht infheistíochta samhlacha inmheánacha a úsáid agus nach gcomhlíonann sé níos mó na ceanglais maidir leis na samhlacha sin a chur i bhfeidhm, cuirfidh na húdaráis inniúla de cheangal ar na húdaráis inniúla a léiriú nach bhfuil éifeacht an neamhchomhlíonta ábhartha nó plean agus sprioc-am a chur faoina mbráid maidir leis na ceanglais sin a chomhlíonadh. Éileoidh na húdaráis inniúla go ndéanfar feabhsuithe ar an bplean arna chur faoin mbráid i gcás nach dócha go dtiocfaidh comhlíonadh iomlán as an bplean nó ina mbeidh an sprioc-am míchuí.

               I gcás inar éadócha go gcloífidh an gnólacht infheistíochta leis an sprioc-am atá leagtha síos nó murar léirigh sé go sásúil nach ábhartha éifeacht an neamh-chomhlíonta, áiritheoidh na Ballstáit go naisghairfidh na húdaráis inniúla an cead samhlacha inmheánacha a úsáid nó go dteorannóidh siad é do na réimsí sin inar féidir comhlíonadh a bhaint amach faoi sprioc-am iomchuí.

               4.Déanfaidh ÚBE anailísiú ar shamhlacha inmheánacha na ngnólachtaí infheistíochta trí chéile agus ar conas a láimhseálann gnólachtaí infheistíochta a úsáideann samhlacha inmheánacha, conas a láimhseálann siad rioscaí nó neamhchosaintí den chineál céanna.

               Chun cleachtais mhaoirseachta chomhsheasmhacha éifeachtúla éifeachtacha a chur chun cinn, forbróidh ÚBE, ar bhonn an anailísithe sin agus i gcomhréir le hAirteagal 16 de Rialachán (AE) Uimh. 1093/2010, treoirlínte ina mbeidh tagarmharcanna maidir leis an gcaoi ar cheart do ghnólachtaí infheistíochta samhlacha inmheánacha a úsáid agus maidir leis an gcaoi ar cheart do ghnólachtaí infheistíochta rioscaí nó neamhchosaintí den chineál céanna a láimhseáil.

               Spreagfaidh na Ballstáit na húdaráis inniúla leis an anailís sin agus na treoirlínte sin a chur san áireamh san athbhreithniú dá dtagraítear i mír 1.

               Roinn 4

               Bearta agus cumhachtaí maoirseachta

               Airteagal 35
                  Bearta maoirseachta

               Cuirfidh na húdaráis inniúla de cheangal ar ghnólachtaí infheistíochta, go luath, na bearta a dhéanamh is gá chun dul i ngleic leis na fadhbanna seo a leanas:

               (a)ní chomhlíonann an gnólacht infheistíochta ceanglais na Treorach seo nó ceanglais [Rialachán (AE) ---/----[IFR]];

               (b)tá fianaise ag na húdaráis inniúla gur dócha go sáróidh an gnólacht infheistíochta [Rialachán (AE) ---/----[IFR]] nó na forálacha lenar trasuíodh an Treoir seo laistigh de 12 mhí.

               Airteagal 36
                  Cumhachtaí maoirseachta

               1.Áiritheoidh na Ballstáit go mbeidh na cumhachtaí maoirseachta is gá ag na húdaráis inniúla mar chuid dá bhfeidhmeanna chun idirghabháil a dhéanamh i ngníomhaíocht gnólachtaí infheistíochta.

               2.Chun críocha Airteagal 33, Airteagal 34(3) agus Airteagal 35 agus chur i bhfeidhm [Rialachán (AE). ---/----[IFR]], beidh na cumhachtaí seo a leanas ag na húdaráis inniúla:

               (a)a chur de cheangal ar ghnólachtaí infheistíochta caipiteal breise a bheith acu de bhreis ar na ceanglais a leagtar amach in Airteagal 11 de [Rialachán (AE) ---/----[IFR]], faoi na coinníollacha a leagtar síos in Airteagal 37 den Treoir seo, nó an caipiteal atá leagtha síos mar cheanglas a choigeartú i gcás athruithe ábhartha i ngnó na ngnólachtaí infheistíochta sin;

               (b)a éileamh go ndaingneofar na socruithe, na próisis, na sásraí agus na straitéisí a cuireadh chun feidhme i gcomhréir le hAirteagal 22 agus le hAirteagal 24;

               (c)a chur de cheangal ar ghnólachtaí infheistíochta plean a chur i láthair le haghaidh ceanglais mhaoirseachta a chomhlíonadh de bhun na Treorach seo agus [Rialachán (AE) ---/----[IFR]] sprioc-am a shocrú i leith cur chun feidhme an phlean sin agus a éileamh go ndéanfar feabhsuithe ar an bplean sin i dtaca le scóip agus sprioc-am;

               (d)a chur de cheangal ar ghnólachtaí infheistíochta beartas sonrach maidir le soláthar nó láimhseáil sócmhainní ó thaobh ceanglais chaipitil a chur i bhfeidhm;

               (e)srian nó teorainn a chur le gnó, le hoibríochtaí nó le líonra gnólachtaí infheistíochta nó a iarraidh go ndífheisteofaí gníomhaíochtaí lena mbaineann rioscaí iomarcacha d'fhóntacht airgeadais gnólachta infheistíochta;

               (f)a éileamh go laghdófar an riosca a bhaineann go dlúth le gníomhaíochtaí, táirgí agus córais gnólachtaí infheistíochta, lena náirítear gníomhaíochtaí seachfhoinsithe;

               (g)a chur de cheangal ar ghnólachtaí infheistíochta teorainn a chur le luach saothair athraitheach mar chéatadán d'ioncam glan i gcás nach mbeidh an luach saothair sin comhsheasmhach le bonn caipitil fónta a choimeád;

               (h)a chur de cheangal ar ghnólachtaí infheistíochta brabúis ghlana a úsáid chun a gcistí dílse a neartú;

               (i)teorainn nó cosc a chur le dáileacháin nó le híocaíochtaí úis a thugann gnólacht infheistíochta do scairshealbhóirí, do chomhaltaí nó do shealbhóirí ionstraimí breise ar Leibhéal 1 i gcás nach cás mhainneachtain an ghnólachta infheistíochta é an cosc sin;

               (j)ceanglais bhreise a fhorchur, nó ceanglais maidir le tuairisciú a fhorchur níos minice ná na ceanglais a leagtar amach sa Treoir seo agus i [Rialachán (AE) ---/----[IFR]], lena náirítear tuairisciú faoi shuíomhanna caipitil agus leachtachta;

               (k)ceanglais leachtachta shonracha a fhorchur;

               (l)a chur de cheangal ar bhonn ad hoc nochtadh breise a dhéanamh.

               Chun críocha phointe (j), ní fhéadfaidh údaráis inniúla ceanglais bhreise a fhorchur ná ceanglais maidir le tuairisciú a fhorchur níos minice ar ghnólachtaí infheistíochta ach i gcás nach bhfuil an fhaisnéis atá le tuairisciú dúblálach agus ina gcomhlíonfar ceann de na coinníollacha seo a leanas:

               (a)comhlíonadh ceann den dá choinníoll dá dtagraítear i bpointe (a) nó i bpointe (b) d'Airteagal 35;

               (b)measann an túdarás inniúil gur gá an fhaisnéis dá dtagraítear in Airteagal 35(b) a bhailiú.

               Measfar go bhfuil faisnéis dhúblálach i gcás ina mbeidh an fhaisnéis chéanna nó faisnéis arb ionann í agus an fhaisnéis sin a bheag nó a mhór ag an údarás inniúil cheana, i gcás ina bhféadfaidh an túdarás inniúil í a chur ar fáil nó i gcás ina bhféadfaidh an túdarás inniúil céanna í a fháil le modhanna seachas ceanglas ar an ngnólacht infheistíochta í a thuairisciú. I gcás ina mbeidh an fhaisnéis ar fáil don údarás inniúil i bhformáid nó ar leibhéal gráinneachta atá éagsúil leis an bhfaisnéis bhreise atá le tuairisciú, ní éileoidh an túdarás inniúil an fhaisnéis bhreise i gcás nach gcoisceann an fhormáid éagsúil ná an leibhéal gráinneachta éagsúil sin air an fhaisnéis atá mar an gcéanna, a bheag nó a mhór, a chur ar fáil.

               Airteagal 37
                  Ceanglas caipitil breise

               1.Ní fhorchuirfidh na húdaráis inniúla an ceanglas caipitil breise dá dtagraítear in Airteagal 36(2)(a) ach i gcás, ar bhonn na nathbhreithnithe a rinneadh i gcomhréir le hAirteagal 35 agus le hAirteagal 36, ina measann siad go mbaineann ceann de na cásanna seo a leanas leis an ngnólacht:

               (a)tá an gnólacht infheistíochta ar neamhchosaint ar rioscaí nó eilimintí de rioscaí nach bhfuil cumhdaithe go leordhóthanach leis an gceanglas caipitil a leagtar amach i Roinn a Trí de [Rialachán (AE) ---/----[IFR]];

               (b)ní chomhlíonann an gnólacht infheistíochta na ceanglais a leagtar amach in Airteagal 22 agus Airteagal 24 agus ní dócha go bhfeabhsóidh bearta riaracháin eile na socruithe, na próisis, na sásraí agus na straitéisí go leordhóthanach laistigh de thréimhse iomchuí;

               (c)ní leor luacháil stuamachta an leabhair trádála chun é a chur ar chumas an ghnólachta infheistíochta a shuíomhanna a dhíol nó a fhálú amach laistigh de thréimhse ghairid gan caillteanais ábhartha a thabhú faoi ghnáthdhálaí margaidh;

               (d)léirigh an mheastóireacht a rinneadh i gcomhréir le hAirteagal 34 gur dócha go mbeidh leibhéil chaipitil neamh-leordhóthanacha ann de dheasca neamh-chomhlíonadh na gceanglas maidir leis na samhlacha inmheánacha ceadaithe a chur i bhfeidhm;

               (e)tharla sé arís agus arís eile nár bhunaigh nó nár choinnigh an gnólacht infheistíochta ar bun leibhéal leordhóthanach caipitil bhreise mar a leagtar amach in Airteagal 38(1).

               2.Chun críche mhír 1(a), ní mheasfar nach bhfuil rioscaí nó eilimintí riosca cumhdaithe nó go bhfuil siad cumhdaithe go neamh-leordhóthanach ag an gceanglas caipitil a leagtar amach i Roinn a Trí de [Rialachán (AE) ---/----[IFR]] i gcás inarb airde ná ceanglas caipitil an ghnólachta infheistíochta a leagtar amach i Roinn a Trí de [Rialachán (AE) ---/----[IFR]] na méideanna, na cineálacha agus an dáileachán caipitil a mheasann an túdarás inniúil atá leordhóthanach tar éis an athbhreithnithe maoirseachta ar an measúnú a rinne gnólachtaí infheistíochta i gcomhréir le hAirteagal 22(1).

               Chun críche na chéad fhomhíre, measfar go bhfuil an caipiteal leordhóthanach má chumhdaíonn sé na rioscaí ábhartha uile nó eilimintí na rioscaí sin nach bhfuil faoi réir ceanglas caipitil sonrach. Féadfar rioscaí nó eilimintí de rioscaí a eisiatar go sainráite ón gceanglas caipitil a leagtar amach i Roinn a Trí de [Rialachán (AE) ---/----[IFR]] a bheith san áireamh.

               3.Socróidh na húdaráis inniúla leibhéal an chaipitil breise is gá de bhun Airteagal 36(2)(a) mar an difear idir an caipiteal a mheastar atá leordhóthanach de bhun mhír 2 den Airteagal seo agus an ceanglas caipitil a leagtar amach i Roinn a Trí de [Rialachán (AE). ---/----[IFR]].

               4.Cuirfidh na húdaráis inniúla de cheangal ar ghnólachtaí infheistíochta an ceanglas caipitil breise dá dtagraítear in Airteagal 36(2)(a) a chomhlíonadh lena gcistí dílse faoi réir na gcoinníollacha seo a leanas:

               (a)go mbainfear amach trí cheathrú ar a laghad den cheanglas caipitil breise le caipiteal ar Leibhéal 1;

               (b)gur caipiteal Gnáthchothromais ar Leibhéal 1 a bheidh i dtrí cheathrú ar a laghad den chaipiteal ar Leibhéal 1;

               (c)nach núsáidfear na cistí dílse sin chun aon cheann de na ceanglais chaipitil a leagtar amach i bpointe (a), i bpointe (b) agus i bpointe (c) d'Airteagal 11 de [Rialachán (AE) ---/----[IFR] a chomhlíonadh.

               5.Suífidh na húdaráis inniúla i scríbhinn an cinneadh ceanglas caipitil breise dá dtagraítear in Airteagal 36(2)(a) a fhorchur trí chuntas soiléir a thabhairt ar an measúnú iomlán ar na heilimintí dá dtagraítear i mír 1 go mír 4 den Airteagal seo. San áireamh ansin tá, sa chás a leagtar amach i mír 1(d) den Airteagal seo, ráiteas sonrach faoi cén fáth a meastar nach leor a thuilleadh an leibhéal caipitil a socraíodh i gcomhréir le hAirteagal 38(1).

               6.Forbróidh ÚBE, i gcomhar le ÚEUM, dréachtchaighdeáin theicniúla rialála chun a shonrú conas a thomhaisfear na rioscaí agus eilimintí na rioscaí dá dtagraítear i mír 2. Áiritheoidh ÚBE go mbeidh na dréachtchaighdeáin theicniúla comhréireach i bhfianaise na nithe seo:

               (a)an tualach cur chun feidhme ar ghnólachtaí infheistíochta agus údaráis inniúla;

               (b)an fhéidearthacht go mbeadh an leibhéal níos airde de cheanglais chaipitil a bheidh i bhfeidhm i gcás nach núsáidfidh gnólachtaí infheistíochta samhlacha inmheánacha, go mbeadh an leibhéal sin ina údar le forchur ceanglas caipitil níos ísle agus rioscaí agus eilimintí rioscaí á meas i gcomhréir le mír 2.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin [naoi mí ó dháta theacht i bhfeidhm na Treorach seo].

               Tugtar an chumhacht don Choimisiún na caighdeáin theicniúla rialála a ghlacadh i gcomhréir le hAirteagal 10 go hAirteagal 14 de Rialachán (AE) Uimh. 1093/2010.

               Airteagal 38
                  Treoir maidir le leordhóthanacht caipitil

               1.Áiritheoidh údaráis inniúla go mbeidh leibhéal caipitil ag gnólachtaí infheistíochta atá, ar bhonn Airteagal 22, achar leordhóthanach níos airde ná na ceanglais a leagtar amach i Roinn a Trí de [Rialachán (AE) ---/----[IFR]] agus sa Treoir seo, lena náirítear na ceanglais caipitil breise dá dtagraítear in Airteagal 36(2)(a), chun a áirithiú:

               (a)nach dtiocfaidh sárú ar na ceanglais sin as luaineacht eacnamaíochta thimthriallach;

               (b)gur féidir na caillteanais agus na rioscaí féideartha a sainaithníodh de bhun próisis athbhreithnithe maoirseachta a ionsú le caipiteal an ghnólachta infheistíochta.

               2.Athbhreithneoidh na húdaráis inniúla go tráthrialta leibhéal an chaipitil a shocraigh gach gnólacht infheistíochta i gcomhréir le mír 1, agus, más ábhartha, cuirfidh siad conclúidí an athbhreithnithe sin in iúl don ghnólacht infheistíochta lena mbaineann, agus áirítear ar an méid sin aon choinne atá ann le coigeartuithe ar an leibhéal caipitil a socraíodh i gcomhréir le mír 1.

               Airteagal 39
                  Comhoibriú le húdaráis réitigh

               1.Rachaidh na húdaráis inniúla i gcomhairle leis na húdaráis réitigh sula socróidh siad aon cheanglas caipitil breise is gá de bhun Airteagal 36(2)(a) agus sula gcuirfidh siad in iúl do ghnólachtaí infheistíochta aon choinne atá ann le coigeartuithe ar an leibhéal caipitil dá dtagraítear in Airteagal 38(2). Chun na críche sin, tabharfaidh na húdaráis inniúla an fhaisnéis uile a bheidh ar fáil do na húdaráis réitigh.

               2.Cuirfidh na húdaráis inniúla na húdaráis réitigh ábhartha ar an eolas faoin gcaipiteal breise is gá de bhun Airteagal 36(2)(a) agus faoi aon choinne atá ann le coigeartuithe dá dtagraítear in Airteagal 38(2).

               Airteagal 40
                  Ceanglais foilseacháin

               Tabharfaidh na Ballstáit de chumhacht do na húdaráis inniúla:

               (a)a éileamh ar ghnólachtaí infheistíochta an fhaisnéis dá dtagraítear in Airteagal 45 de [Rialachán (AE) ---/----[IFR]] a fhoilsiú níos mó ná uair amháin sa bhliain, agus sprioc-amanna a shocrú le haghaidh an fhoilsithe sin;

               (b)a éileamh ar na gnólachtaí infheistíochta meáin shonracha agus áiteanna sonracha a úsáid le haghaidh foilseachán seachas na ráitis airgeadais;

               (c)a éileamh ar na máthairghnóthais tuairisc ar a struchtúr dlíthiúil agus rialachais agus ar struchtúir eagrúcháin an ghrúpa gnólachta infheistíochta a fhoilsiú go bliantúil, bíodh sé ina hiomláine nó le tagairtí d'fhaisnéis choibhéiseach, i gcomhréir le hAirteagal 24(1) den Treoir seo agus le hAirteagal 10 de Threoir 2014/65/AE.

               Airteagal 41
                  An oibleagáid ÚBE a chur ar an eolas

               1.Cuirfidh na húdaráis inniúla ÚBE ar an eolas faoi na nithe sin a leanas:

               (a)a bpróiseas athbhreithniúcháin agus meastóireachta dá dtagraítear in Airteagal 33;

               (b)an mhodheolaíocht a úsáidtear chun cinntí a dhéanamh dá dtagraítear in Airteagal 36 go hAirteagal 38.

               2.Measúnóidh ÚBE an fhaisnéis a thug na húdaráis inniúla chun comhsheasmhacht a fhorbairt sa phróiseas athbhreithniúcháin agus meastóireachta. Féadfaidh sé faisnéis bhreise a iarraidh ar na húdaráis inniúla chun a mheasúnú a chríochnú, ar bhonn comhréireach agus i gcomhréir le hAirteagal 37 de Rialachán (AE) Uimh. 1093/2010.

               Tuairisceoidh ÚBE do Pharlaimint na hEorpa agus don Chomhairle faoin méid cóineasúcháin a rinneadh ar chur i bhfeidhm na Caibidle seo idir na Ballstáit. Déanfaidh ÚBE athbhreithnithe piaraí i gcomhréir le hAirteagal 30 de Rialachán (AE) Uimh. 1093/2010 más gá.

               Eiseoidh ÚBE treoirlínte do na húdaráis inniúla i gcomhréir le hAirteagal 16 de Rialachán (AE) Uimh. 1093/2010 chun sonrú breise a dhéanamh, ar bhealach atá oiriúnach do mhéid, do struchtúr agus d'eagrú inmheánach na ngnólachtaí infheistíochta agus do chineál, do scóip agus do chastacht a ngníomhaíochtaí, ar na nósanna imeachta agus na modheolaíochtaí coiteanna le haghaidh phróiseas an athbhreithnithe maoirseachta agus na meastóireachta maoirseachta dá dtagraítear i mír 1, agus le haghaidh an mheasúnaithe ar láimhseáil na rioscaí dá dtagraítear in Airteagal 27.

               CAIBIDIL 3

               Maoirseacht ar chomhlíonadh na tástála caipitil grúpa

               Roinn 1
                  Maoirseacht ar chomhlíonadh na tástála caipitil grúpa

               Airteagal 42
                  An maoirseoir grúpa a roghnú

               1.Áiritheoidh na Ballstáit, i gcás ina mbeidh máthairghnólacht infheistíochta Aontais ina cheann ar ghrúpa gnólachta infheistíochta, gurb é an túdarás inniúil a d'údaraigh an máthairghnólacht infheistíochta Aontais sin a dhéanfaidh an mhaoirseacht ar chomhlíonadh na tástála caipitil grúpa.

               2.Áiritheoidh na Ballstáit, i gcás inar máthairchuideachta sealbhaíochta infheistíochta Aontais nó máthairchuideachta sealbhaíochta airgeadais mheasctha Aontais é máthairghnóthas gnólachta infheistíochta, gurb é an túdarás inniúil a d'údaraigh an máthairghnólacht sin a dhéanfaidh an mhaoirseacht ar chomhlíonadh na tástála caipitil grúpa.

               3.Áiritheoidh na Ballstáit, i gcás ina mbeidh aon mháthairchuideachta sealbhaíochta infheistíochta amháin Aontais nó aon mháthairchuideachta sealbhaíochta airgeadais mheasctha amháin Aontais ag dhá ghnólacht infheistíochta nó níos mó atá údaraithe in dhá Bhallstát nó níos mó, gurb é údarás inniúil an ghnólachta infheistíochta atá údaraithe sa Bhallstát inar cuireadh an chuideachta sealbhaíochta infheistíochta nó an chuideachta sealbhaíochta airgeadais mheasctha ar bun a dhéanfaidh an mhaoirseacht ar chomhlíonadh na tástála caipitil grúpa.

               4.Maidir le máthairghnóthais dhá ghnólacht infheistíochta nó níos mó atá údaraithe in dhá Bhallstát nó níos mó, áiritheoidh na Ballstáit, i gcás ina mbeidh ag na máthairghnóthais sin níos mó ná aon chuideachta sealbhaíochta infheistíochta nó aon chuideachta sealbhaíochta airgeadais mheasctha a bhfuil ceannoifig na gcuideachtaí sin i mBallstáit éagsúla agus i gcás ina bhfuil gnólacht infheistíochta i ngach ceann de na Ballstáit sin, , áiritheoidh siad gurb é údarás inniúil an ghnólachta infheistíochta a mbeidh an tiomlán is mó ar a clár comhardaithe a dhéanfaidh an mhaoirseacht ar chomhlíonadh na tástála caipitil grúpa.

               5.Áiritheoidh na Ballstáit, i gcás ina mbeidh aon mháthairchuideachta sealbhaíochta infheistíochta amháin Aontais nó aon mháthairchuideachta sealbhaíochta airgeadais mheasctha Aontais ag dhá ghnólacht infheistíochta nó níos mó atá údaraithe san Aontas agus nár údaraíodh aon cheann de na gnólachtaí infheistíochta sin sa Bhallstát inar cuireadh an chuideachta sealbhaíochta infheistíochta nó an chuideachta sealbhaíochta airgeadais mheasctha ar bun, áiritheoidh siad gurb é an túdarás inniúil a d'údaraigh an gnólacht infheistíochta ag a bhfuil an clár comhordaithe is mó a dhéanfaidh an mhaoirseacht ar chomhlíonadh na tástála caipitil grúpa.

               6.Féadfaidh na húdaráis inniúla, de chomhthoil, na critéir a tharscaoileadh dá dtagraítear i mír 3 go mír 5 i gcás nach mbeadh a gcur i bhfeidhm iomchuí le haghaidh maoirseacht éifeachtach ar chomhlíonadh na tástála caipitil grúpa, agus na gnólachtaí infheistíochta lena mbaineann agus a thábhachtaí atá a ngníomhaíochtaí sna Ballstáit ábhartha á gcur san áireamh acu, agus údarás inniúil eile a ainmniú mar mhaoirseoir ar chomhlíonadh na tástála caipitil grúpa. Sna cásanna sin, déanfaidh na húdaráis inniúla, sula nglacfaidh siad aon chinneadh den sórt sin, deis a thabhairt, mar is iomchuí, don mháthairchuideachta sealbhaíochta infheistíochta Aontais nó don mháthairchuideachta sealbhaíochta airgeadais mheasctha Aontais nó don ghnólacht infheistíochta ag a bhfuil an clár comhordaithe is mó, ar a thuairim a thabhairt faoin gcinneadh sin atá beartaithe. Tabharfaidh údaráis inniúla fógra don Choimisiún agus do ÚBE faoi aon chinneadh a rinneadh i dtaca leis sin.

               Airteagal 43
                  Ceanglais faisnéise i gcásanna éigeandála

               I gcás ina dtiocfaidh cás éigeandála chun cinn, lena náirítear cás de réir na tuairisce in Airteagal 18 de Rialachán (AE) Uimh. 1093/2010 nó drochfhorbairtí i margaí, ar féidir go gcuirfidh sé i mbaol leachtacht mhargaidh agus cobhsaíocht an chórais airgeadais in aon cheann de na Ballstáit inar údaraíodh eintitis de chuid grúpa gnólachta infheistíochta, tabharfaidh maoirseoir an ghrúpa a roghnaíodh de bhun Airteagal 42 foláireamh, faoi réir Chaibidil 1 de Roinn 2 den Teideal seo, a luaithe is féidir, do ÚBE, do BERS agus d'aon údaráis inniúla ábhartha agus cuirfidh sé in iúl an fhaisnéis uile is gá chun a gcúraimí a dhéanamh.

               Airteagal 44
                  Coláistí maoirseoirí

               1.Áiritheoidh na Ballstáit go mbunóidh an maoirseoir grúpa a roghnaíodh de bhun Airteagal 42 coláistí maoirseoirí chun gur fusa na cúraimí a dhéanamh dá dtagraítear san Airteagal seo agus go ndéanfar comhordú agus comhoibriú le húdaráis mhaoirseachta tríú tír ábhartha.

               2.Cuirfidh na coláistí maoirseoirí creat ar fáil i leith an mhaoirseora grúpa agus ÚBE agus na núdarás inniúla eile chun na cúraimí seo a leanas a dhéanamh:

               (a)na cúraimí dá dtagraítear in Airteagal 43;

               (b)an malartú faisnéise idir na húdaráis inniúla uile agus le ÚBE i gcomhréir le hAirteagal 21 de Rialachán (AE) Uimh. 1093/2010 agus le ÚEUM i gcomhréir le hAirteagal 21 de Rialachán (AE) Uimh. 1095/2010;

               (c)teacht ar chomhaontú faoin tarmligean deonach cúraimí agus freagrachtaí idir údaráis inniúla, más iomchuí;

               (d)éifeachtúlacht na maoirseachta a mhéadú trí iarracht a dhéanamh dúbláil ceanglas maoirseachta nach bhfuil gá léi a sheachaint.

               3.Bunófar coláistí maoirseoirí chomh maith i gcás gur lonnaithe i dtríú tír a bheidh fochuideachtaí uile grúpa gnólachta infheistíochta a bhfuil gnólacht infheistíochta Aontais, máthairchuideachta sealbhaíochta infheistíochta Aontais nó máthairchuideachta sealbhaíochta airgeadais mheasctha de chuid Aontais ina cheann air.

               4.Glacfaidh ÚBE, i gcomhréir le hAirteagal 21 de Rialachán (AE) Uimh. 1093/2010 páirt i gcruinnithe na gcoláistí maoirseoirí.

               5.Beidh na húdaráis seo a leanas ina gcomhaltaí den choláiste maoirseoirí:

               (a)
                     na húdaráis inniúla ar a bhfuil sé de chúram maoirseacht a dhéanamh ar fhochuideachtaí grúpa gnólachta infheistíochta a bhfuil gnólacht infheistíochta Aontais, máthairchuideachta sealbhaíochta infheistíochta Aontais nó máthairchuideachta sealbhaíochta airgeadais mheasctha Aontais ina cheann air;

               (b)i gcás inarb iomchuí, údaráis mhaoirseachta tríú tír, faoi réir ceanglais rúndachta atá coibhéiseach, de réir thuairim na núdarás inniúil uile, leis na ceanglais a leagtar síos i Roinn 2, Caibidil I den Teideal seo.

               6.Beidh an maoirseoir grúpa a roghnaíodh de bhun Airteagal 42 ina chathaoirleach ar chruinnithe an choláiste agus glacfaidh sé cinntí. Coinneoidh an maoirseoir grúpa sin comhaltaí uile an choláiste iomlán ar an eolas roimh ré faoi eagrú na gcruinnithe sin agus faoi na príomhcheisteanna a bheidh le plé agus faoi na gníomhaíochtaí a bheidh le meas. Lena chois sin, coinneoidh an maoirseoir grúpa comhaltaí uile an choláiste iomlán ar an eolas, go tráthúil, faoi na cinntí a glacadh ag na cruinnithe sin nó na bearta a rinneadh.

               Cuirfidh an maoirseoir grúpa san áireamh a ábhartha atá an ghníomhaíocht mhaoirseachta atá le pleanáil nó le comhordú ag na húdaráis dá dtagraítear i mír 5 agus iad ag glacadh cinntí.

               Cuirfear bunú agus feidhmiú na gcoláistí ar bhonn foirmiúil le socruithe i scríbhinn.

               7.I gcás easaontú le cinneadh a ghlac an maoirseoir grúpa faoi fheidhmiú coláistí maoirseachta, féadfaidh aon cheann de na húdaráis inniúla lena mbaineann an cás a chur faoi bhráid ÚBE agus cúnamh ÚBE a iarraidh i gcomhréir le hAirteagal 19 de Rialachán (AE) Uimh. 1093/2010.

               Féadfaidh ÚBE cúnamh a thabhairt do na húdaráis inniúla chomh maith i gcás easaontú faoi fheidhmiú coláistí maoirseachta faoin Airteagal seo ar a thionscnamh féin i gcomhréir leis an dara fomhír d'Airteagal 19(1) den Rialachán sin.

               8.Forbróidh ÚBE, i gcomhar le ÚEUM, dréachtchaighdeáin theicniúla rialála chun sonrú breise a dhéanamh ar na coinníollacha faoina ndéanann na coláistí maoirseoirí na cúraimí atá orthu dá dtagraítear i mír 1.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin [naoi mí ó dháta theacht i bhfeidhm na Treorach seo].

               Tarmligtear an chumhacht don Choimisiún na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go hAirteagal 14 de Rialachán (AE) Uimh. 1093/2010.

               Airteagal 45
                  Ceanglais chomhoibriúcháin

               1.Áiritheoidh na Ballstáit go dtabharfaidh an maoirseoir grúpa agus na húdaráis inniúla dá dtagraítear in Airteagal 44(5) dá chéile an fhaisnéis ábhartha uile de réir mar is gá, an méid seo a leanas san áireamh:

               (a)sainaithint struchtúr dlíthiúil agus rialachais an ghrúpa gnólachta infheistíochta, lena náirítear an struchtúr eagrúcháin, ina gcuimsítear na heintitis rialáilte agus neamhrialáilte, na fochuideachtaí neamhrialáilte agus na máthairghnóthais uile, agus struchtúr dlíthiúil agus rialachais údaráis inniúla na neintiteas rialáilte sa ghrúpa gnólachta infheistíochta;

               (b)nósanna imeachta maidir le faisnéis a bhailiú ó na gnólachtaí infheistíochta i ngrúpa gnólachta infheistíochta, agus na nósanna imeachta maidir leis an bhfaisnéis sin a fhíorú;

               (c)aon drochfhorbairtí i ngnólachtaí infheistíochta nó in eintitis eile de chuid grúpa gnólachta infheistíochta, a d'fhéadfadh difear tromchúiseach a dhéanamh do na gnólachtaí infheistíochta sin;

               (d)aon phionóis shuntasacha agus aon bhearta eisceachtúla a rinne údaráis inniúla i gcomhréir le forálacha náisiúnta lenar trasuíodh an Treoir seo;

               (e)forchur ceanglais caipitil shonraigh faoi Airteagal 36 den Treoir seo.

               2.Féadfaidh na húdaráis inniúla agus an maoirseoir grúpa cás a chur faoi bhráid ÚBE, i gcomhréir le hAirteagal 19(1) de Rialachán (AE) Uimh. 1093/2010, i gcás nár cuireadh in iúl faisnéis ábhartha de bhun mhír 1 gan moill mhíchuí nó i gcás inar diúltaíodh iarraidh ar chomhoibriú, go háirithe chun faisnéis ábhartha a mhalartú, nó i gcás nach ndearnadh aon bheart ina leith laistigh de thréimhse réasúnta.

               Féadfaidh ÚBE, i gcomhréir leis an dara fomhír d'Airteagal 19(1) de Rialachán (AE) Uimh. 1093/2010 agus ar a thionscnamh féin cúnamh a thabhairt d'údaráis inniúla agus iad ag forbairt cleachtais chomhoibriúcháin chomhsheasmhacha.

               3.Áiritheoidh na Ballstát sula nglacfaidh siad cinneadh a d'fhéadfadh a bheith tábhachtach i leith cúraimí maoirseachta údarás inniúil eile go rachaidh údaráis inniúla i gcomhairle le chéile faoi na nithe seo a leanas:

               (a)athruithe i struchtúr scairshealbhóirí, eagrúcháin nó bainistíochta gnólachtaí infheistíochta sa ghrúpa gnólachta infheistíochta, ar gá faomhadh nó údarú ó údaráis inniúla chun iad a dhéanamh;

               (b)pionóis shuntasacha a d'fhorchuir údaráis inniúla ar ghnólachtaí inniúla nó aon bhearta eisceachtúla eile a rinne na húdaráis sin;

               (c)ceanglais chaipitil shonracha a forchuireadh i gcomhréir le hAirteagal 36.

               4.Rachfar i gcomhairle leis an maoirseoir grúpa i gcás ina mbeidh pionóis shuntasacha le forchur nó ina mbeidh bearta eisceachtúla eile le déanamh ag údaráis inniúla mar a thagraítear dó i bpointe (b) de mhír 3.

               5.De mhaolú ar mhír 3, ní bheidh ar údarás inniúil dul i gcomhairle le húdaráis inniúla eile i gcásanna práinne nó i gcás inar féidir go gcuirfeadh an comhairliúchán sin éifeachtacht a chinnidh i mbaol agus sa chás sin cuirfidh an túdarás inniúil na húdaráis inniúla eile lena mbaineann ar an eolas faoin gcinneadh gan dul i gcomhairle gan aon mhoill.

               Airteagal 46
                  Faisnéis faoi eintitis atá lonnaithe i mBallstáit eile a fhíorú

               1.Áiritheoidh na Ballstáit, i gcás inar gá d'údaráis inniúla i mBallstát amháin faisnéis a fhíorú faoi ghnólachtaí infheistíochta, cuideachtaí sealbhaíochta infheistíochta, cuideachtaí sealbhaíochta airgeadais measctha, institiúidí airgeadais, gnóthais seirbhísí coimhdeachta, cuideachtaí sealbhaíochta gníomhaíochtaí measctha nó fochuideachtaí atá lonnaithe i mBallstát eile, lena náirítear fochuideachtaí ar cuideachtaí árachais iad, go ndéanfaidh údaráis inniúla an Bhallstáit eile sin an fíorú sin i gcomhréir le mír 2.

               2.Deanfaidh údaráis inniúla a fuair iarraidh de bhun mhír 1 aon cheann de na nithe seo a leanas:

               (a)
                     an fíorú iad féin laistigh de chreat a ninniúlachta;

               (b)
                     cead a thabhairt do na húdaráis inniúla a rinne an iarraidh sin an fíorú a dhéanamh;

               (c)iniúchóir nó saineolaí a iarraidh chun an fíorú a dhéanamh.

               Chun críocha phointe (a) agus phointe (c), tabharfar cead do na húdaráis inniúla a rinne an iarraidh páirt a ghlacadh san fhíorú.

               Roinn 2
                  Cuideachtaí sealbhaíochta infheistíochta, cuideachtaí sealbhaíochta airgeadais measctha agus cuideachtaí sealbhaíochta gníomhaíochtaí measctha

               Airteagal 47
                  Gnólachtaí sealbhaíochta a chuimsiú sa mhaoirseacht ar chomhlíonadh na tástála caipitil grúpa

               Áiritheoidh na Ballstáit go gcuirfear cuideachtaí sealbhaíochta infheistíochta agus cuideachtaí sealbhaíochta airgeadais measctha san áireamh sa mhaoirseacht ar chomhlíonadh na tástála caipitil grúpa.

               Airteagal 48
                  Cáilíochtaí na stiúrthóirí

               Leagfaidh na Ballstáit síos nach mór clú chomhaltaí an chomhlachta bainistíochta de chuid cuideachta sealbhaíochta infheistíochta nó cuideachta sealbhaíochta airgeadais mheasctha maith a dhóthain agus eolas, scileanna agus taithí a ndóthain a bheith ag na comhaltaí sin chun a ndualgais a dhéanamh go héifeachtach.

               Airteagal 49
                  Cuideachtaí sealbhaíochta gníomhaíochtaí measctha

               1.Déanfaidh na Ballstáit foráil go bhféadfaidh na húdaráis inniúla ar a bhfuil cúram na maoirseachta ar ghnólacht infheistíochta an méid seo a leanas a dhéanamh, i gcás ina mbeidh cuideachta sealbhaíochta gníomhaíochtaí measctha ina ceann ar ghrúpa gnólachta infheistíochta:

               (a)
                     a chur de cheangal ar chuideachta sealbhaíochta gníomhaíochtaí measctha aon fhaisnéis is féidir a bheith ábhartha i leith na maoirseachta ar an ngnólacht infheistíochta a thabhairt dóibh;

               (b)
                     maoirseacht a dhéanamh ar idirbhearta idir an gnólacht infheistíochta agus an chuideachta sealbhaíochta gníomhaíochtaí measctha agus a fochuideachtaí, agus a chur de cheangal ar an ngnólacht infheistíochta próisis bainistithe riosca leordhóthanacha agus sásraí rialaithe inmheánaigh leordhóthanacha a bheith ar bun acu, lena náirítear nósanna imeachta fónta maidir le tuairisciú agus cuntasaíocht chun na hidirbhearta sin a shainaithint agus a thomhas agus faireachán agus rialú a dhéanamh orthu.

               2.Déanfaidh na Ballstáit foráil go bhféadfaidh a núdaráis inniúla cigireachtaí ar an láthair a dhéanamh nó cigirí seachtracha a chur á ndéanamh chun an fhaisnéis a fhíorú a fuarthas ó na cuideachtaí sealbhaíochta gníomhaíochtaí measctha agus a bhfochuideachtaí.

               Airteagal 50
                  Pionóis

               I gcomhréir le Roinn 3, Caibidil 2 den Teideal seo, áiritheoidh na Ballstáit go bhféadfar pionóis riaracháin nó bearta riaracháin eile atá dírithe ar dheireadh a chur le sáruithe nó iad a mhaolú nó ar dhul i ngleic le cúiseanna na sáruithe sin, go bhféadfar iad a fhorchur ar chuideachtaí sealbhaíochta infheistíochta, ar chuideachtaí sealbhaíochta airgeadais measctha agus ar chuideachtaí sealbhaíochta gníomhaíochtaí measctha, nó ar na bainisteoirí atá orthu go feidhmiúil, má sháraíonn siad na forálacha reachtaíochta, rialúcháin nó riaracháin lenar trasuíodh an Chaibidil seo.

               Airteagal 51
                  An measúnú ar an maoirseacht ar thríú tíortha agus teicnící maoirseachta eile

               1.Áiritheoidh na Ballstáit go ndéanfaidh na húdaráis inniúla, i gcás nach mbeidh gnólacht infheistíochta a bhfuil ceannoifig a mháthairghnóthais i dtríú tír faoi réir maoirseacht éifeachtach ar leibhéal grúpa, measúnú ar an gceist an bhfuil an gnólacht infheistíochta faoi réir maoirseacht a dhéanfadh údarás maoirseachta an tríú tír, maoirseacht atá coibhéiseach leis an maoirseacht a leagtar amach sa Treoir seo agus i gCuid a hAon de [Rialachán (AE) ---/----[IFR]].

               2.I gcás ina mbeidh sé de chonclúid sa mheasúnú dá dtagraítear i mír 1 nach bhfuil feidhm ag an mhaoirseacht choibhéiseach sin, cuirfidh na Ballstáit na forálacha i bhfeidhm a leagtar amach sa Treoir seo agus i [Rialachán (AE) ---/----[IFR]] maidir leis an ngnólacht infheistíochta nó áiritheoidh siad gur féidir teicnící maoirseachta iomchuí a úsáid lena mbainfear amach na cuspóirí maoirseachta a bhaineann le comhlíonadh na tástála caipitil grúpa a leagtar amach i [Rialachán (AE) ---/----[IFR]]. Is é an túdarás inniúil arbh é an maoirseoir grúpa é dá mbeadh an máthairghnóthas bunaithe san Aontas a shocróidh na teicnící maoirseachta sin tar éis dó dul i gcomhairle leis na húdaráis inniúla eile atá páirteach. Tabharfar fógra faoi aon bhearta a dhéanfar de bhun na míre seo do na húdaráis inniúla eile lena mbaineann, do ÚBE agus don Choimisiún.

               3.Féadfaidh an túdarás inniúil arbh é an maoirseoir grúpa é dá mbeadh an máthairghnóthas bunaithe san Aontas, go háirithe, a leagan síos nach mór cuideachta sealbhaíochta infheistíochta nó cuideachta sealbhaíochta airgeadais mheasctha a bhunú san Aontas agus Airteagal 7 de [Rialachán (AE) ---/----[IFR]] a chur i bhfeidhm maidir leis an gcuideachta sealbhaíochta infheistíochta sin nó leis an gcuideachta sealbhaíochta airgeadais mheasctha sin.

               Airteagal 52
                  Comhoibriú le húdaráis inniúla tríú tíortha

               Féadfaidh an Coimisiún moltaí a chur faoi bhráid na Comhairle faoi idirbheartaíocht i leith comhaontuithe le tríú tír amháin nó níos mó i dtaca leis na modhanna lena ndéanfaidh na gnólachtaí infheistíochta seo a leanas maoirseacht ar chomhlíonadh na tástála caipitil grúpa:

               (a)gnólachtaí infheistíochta a bhfuil a gceannoifig i dtríú tír;

               (b)gnólachtaí infheistíochta atá lonnaithe i dtríú tír, a bhfuil ceannoifig a máthairgnóthas san Aontas.

               TEIDEAL V
               NA hÚDARAIS INNIÚLA FOILSIÚ A DHÉANAMH

               Airteagal 53
                  Ceanglais foilseacháin

               1.Cuirfidh na húdaráis inniúla an fhaisnéis seo a leanas go léir ar fáil don phobal:

               (a)téacs dlíthe, rialachán, rialacha riaracháin agus treorach ginearálta arna nglacadh ina mBallstát de bhun na Treorach seo;

               (b)an chaoi a bhfeidhmítear na roghanna agus na lánroghanna atá ar fáil de bhun na Treorach seo agus [Rialachán (AE) ---/----[IFR]];

               (c)na critéir ghinearálta agus na modheolaíochtaí a úsáideann siad san athbhreithniú maoirseachta agus sa mheastóireacht mhaoirseachta dá dtagraítear in Airteagal 33;

               (d)sonraí staidrimh comhiomlána i ndáil le príomhghnéithe de chur chun feidhme na Treorach seo agus [Rialachán (AE) ---/----[IFR]] ina mBallstát, lena náirítear líon agus cineál na mbeart maoirseachta a rinneadh i gcomhréir le hAirteagal 36(2)(a) agus na bpionós riaracháin a forchuireadh i gcomhréir le hAirteagal 16.

               2.Beidh an fhaisnéis a fhoilseofar i gcomhréir leis an gcéad mhír cuimsitheach agus cruinn go leor chun gur féidir le húdaráis inniúla na mBallstát éagsúil comparáid a bhfuil ciall léi a dhéanamh idir cur i bhfeidhm phointe (b), phointe (c) agus phointe (d) de mhír 1.

               3.Beidh formáid choiteann ag na foilseacháin agus nuashonrófar iad go tráthrialta. Beidh rochtain orthu in aon ionad leictreonach amháin.

               TEIDEAL VI
               GNÍOMHARTHA TARMLIGTHE AGUS GNÍOMHARTHA CUR CHUN FEIDHME

               Airteagal 54
                  An tarmligean a fheidhmiú

               1.Is faoi réir na gcoinníollacha a leagtar síos san Airteagal seo a thugtar an chumhacht don Choimisiún chun gníomhartha tarmligthe a ghlacadh.

               2.Déanfar an chumhacht gníomhartha tarmligthe a ghlacadh dá dtagraítear in Airteagal 3(2), Airteagal 27(3) agus Airteagal 33(6) a thabhairt don Choimisiún go ceann tréimhse neamhchinntithe ama amhail ón [dáta theacht i bhfeidhm na Treorach seo].

               3.Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 3(2), Airteagal 27(3) agus Airteagal 33(6) a chúlghairm aon tráth. Déanfaidh cinneadh chun cúlghairm a dhéanamh deireadh a chur le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta is déanaí a shonrófar sa chinneadh sin. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana.

               4.Roimh dó gníomh tarmligthe a ghlacadh, rachaidh an Coimisiún i mbun comhairliúchán le saineolaithe arna nainmniú ag gach Ballstát i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr.

               5.A luaithe a ghlacfaidh sé gníomh tarmligthe, tabharfaidh an Coimisiún fógra, an tráth céanna, do Pharlaimint na hEorpa agus don Chomhairle faoi.

               6.Ní thiocfaidh gníomh tarmligthe a ghlactar de bhun Airteagal 3(2), Airteagal 27(3) agus Airteagal 33(6) i bhfeidhm ach amháin mura mbeidh aon agóid curtha in iúl ag Parlaimint na hEorpa ná ag an gComhairle laistigh de thréimhse [dhá mhí] tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dhul in éag na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Déanfar an tréimhse sin a fhadú [dhá mhí] ar thionscnamh Pharlaimint na hEorpa nó na Comhairle.

               Airteagal 55
                  Gníomhartha cur chun feidhme

               Glacfar athrú ar mhéid an chaipitil tosaigh a leagtar síos in Airteagal 8 agus Airteagal 11(7) chun forbairtí i réimsí na heacnamaíochta agus na hairgeadaíochta a chur san áireamh mar ghníomhartha tarmligthe i gcomhréir leis an nós imeachta scrúdúcháin dá dtagraítear in Airteagal 56(2).

               Airteagal 56
                  An nós imeachta coiste

               1.Déanfaidh an Coiste Baincéireachta Eorpach, a bunaíodh le Cinneadh 2004/10/CE ón gCoimisiún
                  44
               , cúnamh a thabhairt don Choimisiún. Beidh an coiste sin ina choiste de réir bhrí Rialachán (AE) Uimh. 182/2011.

               2.I gcás ina ndéanfar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.

               TEIDEAL VII
               LEASUITHE AR THREORACHA EILE

               Airteagal 57
                  Leasuithe ar Threoir 2013/36/AE

               Leasaítear Treoir 2013/36/AE mar a leanas:

               (1)sa teideal, scriostar na focail ''agus ar ghnólachtaí infheistíochta'';

               (2)cuirtear an méid seo a leanas in ionad Airteagal 1:

               ‘‘Airteagal 1

               Ábhar

               Leagtar rialacha síos leis an Treoir seo maidir leis an méid seo a leanas:

               (a)rochtain ar ghníomhaíocht institiúidí creidmheasa;

               (b)cumhachtaí maoirseachta agus uirlisí le haghaidh maoirseacht stuamachta a dhéanann údaráis inniúla ar institiúidí creidmheasa;

               (c)an mhaoirseacht stuamachta a dhéanann údaráis inniúla ar institiúidí creidmheasa ar bhealach atá comhsheasmhach leis na rialacha a leagtar amach i Rialachán (AE) Uimh. 575/2013;

               (d)ceanglais foilseacháin maidir le húdaráis inniúla i réimse an rialaithe stuamachta agus na maoirseachta ar institiúidí creidmheasa.’’;

               (3) leasaítear Airteagal 2 mar a leanas:

               (a)cuirtear an méid seo a leanas in ionad mhír 1:

               “1.Beidh feidhm ag an Treoir seo maidir le hinstitiúidí creidmheasa.”;

               (b)scriostar mír 2 agus mír 3;

               (c)i mír 5 scriostar pointe (1);

               (d)cuirtear an méid seo a leanas in ionad mhír 6:

               “6.Pléifear leis na heintitis dá dtagraítear i bpointe (3) go pointe (24) de mhír 5 agus sna gníomhartha tarmligthe arna nglacadh i gcomhréir le mír 5a agus mír 5b den Airteagal seo mar institiúidí airgeadais chun críocha Airteagal 34 agus Theideal VII, Caibidil 3.’’;

               (4)leasaítear Airteagal 3(1) mar a leanas:

               (a)cuirtear an méid seo a leanas in ionad phointe (3):

               “(3)ciallaíonn ''institiúid' institiúid mar a thagraítear dó in Airteagal 4(1)(3) de Rialachán (AE) ---/----*[IFR].’’;

               (b)scriostar pointe (4);

               (5)cuirtear an méid seo a leanas in ionad Airteagal 5:

               “Airteagal 5
                  Comhordú laistigh de na Ballstáit

               Déanfaidh na Ballstáit ag a bhfuil níos mó ná údarás inniúil amháin le haghaidh na maoirseachta stuamachta ar institiúidí creidmheasa agus institiúidí airgeadais na bearta is gá chun comhordú a eagrú idir na húdaráis sin.’’;

               (6) cuirtear isteach an tAirteagal 8a seo a leanas:

               ‘‘Airteagal 8a

               Ceanglais shonracha maidir le húdarú institiúidí creidmheasa dá dtagraítear in Airteagal 4(1)(1)(b) de Rialachán (AE) Uimh. 575/2013

               1.
                     Éileoidh na Ballstáit ar na gnóthais dá dtagraítear in Airteagal 4(1)(1)(b) de Rialachán (AE) Uimh. 575/2013 a fuair údarú cheana de bhun Theideal II de Threoir 2014/65/AE iarratas ar údarú a chur isteach i gcomhréir le hAirteagal 8, ar na dátaí seo a leanas ar a dhéanaí:

               (a)
                     nuair is mó meán na sócmhainní iomlána míosúla, arna ríomh thar thréimhse 12 mhí tar éis a chéile, ná EUR 30 billiún; nó

               (b)
                     nuair atá meán na sócmhainní iomlána míosúla, arna ríomh thar thréimhse 12 mhí tar éis a chéile, faoi bhun EUR 30 billiún agus nuair atá an gnóthas ina chuid de ghrúpa inar mó ná EUR 30 billiún comhluach shócmhainní iomlána na ngnóthas uile sa ghrúpa a dhéanann aon cheann de na gníomhaíochtaí dá dtagraítear i bpointe (3) agus i bpointe (6) de Roinn A d'Iarscríbhinn I a ghabhann le Treoir 2014/65/AE agus a bhfuil a sócmhainní iomlána faoi bhun EUR 30 billiún, arna ríomh mar mheán thar thréimhse 12 mhí tar éis a chéile.

               2.
                     Féadfaidh na gnóthais dá dtagraítear i mír 1 leanúint de bheith ag déanamh na ngníomhaíochtaí dá dtagraítear in Airteagal 4(1)(1)(b) de Rialachán (AE) Uimh. 575/2013 go dtí go bhfaighidh siad an túdarú dá dtagraítear sa mhír sin.

               3.
                     De mhaolú ar mhír 1, déanfaidh gnóthais dá dtagraítear in Airteagal 4(1)(1)(b) de Rialachán (AE) Uimh. 575/2013 a bheidh ag déanamh gníomhaíochtaí mar ghnólachtaí infheistíochta atá údaraithe faoi Threoir 2014/65/AE an [dáta theacht i bhfeidhm Threoir (AE) ---/----[IFD] - 1 lá], deanfaidh siad iarratas ar údarú i gcomhréir le hAirteagal 8 laistigh de [1 bhliain + 1 lá tar éis dháta theacht i bhfeidhm Threoir (AE) ---/----[IFD]].

               4.
                      I gcás ina gcinnfidh an túdarás inniúil, tar éis dó an fhaisnéis a fháil i gcomhréir le hAirteagal [95a] de Threoir 2014/65/EU go bhfuil nach mór gnóthas a údarú mar institiúid chreidmheasa i gcomhréir le hAirteagal 8 den Treoir seo, tabharfaidh sé fógra don ghnóthas agus don údarás inniúil mar a shainmhínítear é in Airteagal 4(1)(26) de Threoir 2014/65/AE agus glacfaidh sé an nós imeachta údarúcháin air féin ó dháta an fhógra sin.

               5.
                     Forbróidh ÚBE dréachtchaighdeáin theicniúla rialála chun na nithe seo a leanas a shonrú:

               (a)
                     an fhaisnéis a bheidh le tabhairt ag an ngnóthas do na húdaráis inniúla san iarratas ar an údarú, lena náirítear clár na noibríochtaí dá bhforáiltear in Airteagal 10;

               (b)
                     an mhodheolaíocht chun na tairseacha a ríomh dá dtagraítear i mír 1.

               Déantar an chumhacht a tharmligean chuig an gCoimisiún na dréachtchaighdeáin theicniúla rialála dá dtagraítear i bpointe (a) agus i bpointe (b) a ghlacadh i gcomhréir le hAirteagal 10 go hAirteagal 14 de Rialachán (AE) Uimh. 1093/2010.

               Cuirfidh ÚBE na dréachtchaighdeáin theicniúla sin faoi bhráid an Choimisiúin faoin [1 Eanáir 2019].

               (7)
                     in Airteagal 18, cuirtear an pointe (aa) seo a leanas isteach:

               "(aa) úsáideann sí a údarú chun na gníomhaíochtaí dá dtagraítear in Airteagal 4(1)(1)(b) de Rialachán (AE) Uimh. 575/2013, agus na gníomhaíochtaí sin amháin, a dhéanamh agus bhí meán a sócmhainní iomlána faoi bhun na dtairseach a leagtar amach san Airteagal sin ar feadh 5 bliana tar éis a chéile;”;

               (8)Scriostar Teideal IV;

               (9)cuirtear an méid seo a leanas in ionad na chéad fhomhíre d'Airteagal 51(1):

               “Féadfaidh údaráis inniúla Ballstáit óstaigh a iarraidh ar an maoirseoir comhdhlúthaithe, i gcás ina mbeidh feidhm ag Airteagal 112(1), nó ar údaráis inniúla an Bhallstáit baile, go measfar go bhfuil brainse institiúide creidmheasa suntasach.’’;

               (10)in Airteagal 53, cuirtear an méid seo a leanas in ionad mhír 2:

               “2.
                     Ní chuirfidh mír 1 cosc ar na húdaráis inniúla faisnéis a mhalartú le chéile nó faisnéis a tharchur chuig BERS, ÚBE nó chuig an Údarás Maoirseachta Eorpach (an tÚdarás Eorpach um Urrúis agus Margaí) ("ÚEUM") a bunaíodh le Rialachán (AE) Uimh. 1095/2010 ó Pharlaimint na hEorpa agus ón gComhairle* i gcomhréir leis an Treoir seo, le Rialachán (AE) Uimh. 575/2013, le [Treoir (AE) ---/----[IFD] maidir le maoirseacht stuamachta ar ghnólachtaí infheistíochta], le Treoracha eile is infheidhme maidir le hinstitiúidí creidmheasa, le hAirteagal 15 de Rialachán (AE) Uimh. 1092/2010, le hAirteagal 31, le hAirteagal 35 agus le hAirteagal 36 de Rialachán (AE) Uimh. 1093/2010 agus le hAirteagal 31 agus le hAirteagal 36 de Rialachán (AE) Uimh. 1095/2010. Beidh an fhaisnéis sin faoi réir mhír 1.”;

               ______________________________________________________________

               *
                     Rialachán (AE) Uimh. 1095/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (an tÚdarás Eorpach um Urrúis agus Margaí), lena leasaítear Cinneadh Uimh. 716/2009/CE agus lena naisghairtear Cinneadh 2009/77/CE ón gCoimisiún (IO L 331, 15.12.2010, lch. 84).

               (11) in Airteagal 66(1), cuirtear isteach an pointe (aa) seo a leanas:

               “(aa)ceann amháin ar a laghad de na gníomhaíochtaí dá dtagraítear in Airteagal 4(1)(1)(b) de Rialachán (AE) Uimh. 575/2013 a dhéanamh agus os cionn na dtairseach atá leagtha síos san Airteagal sin gan a bheith údaraithe mar institiúid chreidmheasa.”;

               (12) in Airteagal 76(5), scriostar an abairt dheireanach.

               (13) in Airteagal 86, cuirtear an méid seo a leanas in ionad mhír 11:

               “11.
                     Áiritheoidh údaráis inniúla go mbeidh pleananna téarnamh chun leachtachta i bhfeidhm ag institiúidí ina mbeidh straitéisí leordhóthanacha agus bearta cur chun feidhme cearta leagtha amach chun dul i ngleic le heasnaimh leachtachta fhéideartha, lena náirítear i leith brainsí atá bunaithe i mBallstát eile. Áiritheoidh údaráis inniúla go dtástálfaidh na hinstitiúidí na pleananna sin uair sa bhliain ar a laghad, go nuashonróidh siad iad ar bhonn thoradh na gcásanna malartacha a leagtar amach i mír 8, go mbeidh siad tuairiscithe don lucht bainistíochta sinsearach agus faofa acu, sa chaoi gur féidir beartais agus próisis inmheánacha a choigeartú dá réir. Tabharfaidh na hinstitiúidí na céimeanna oibríochtúla is gá roimh réidh chun a áirithiú gur féidir pleananna téarnamh chun leachtachta a chur chun feidhme láithreach. Ar na céimeanna oibríochtúla sin, beidh sealbhú comhthaobhachta a bheidh ar fáil láithreach le haghaidh cistiú banc ceannais. San áireamh ansin, tá sealbhú comhthaobhachta in airgeadra Ballstáit eile más gá, nó in airgeadra tríú tír a bhfuil neamhchosaintí uirthi ag an institiúid chreidmheasa, agus más gó ó thaobh oibríochta laistigh de chríoch Ballstáit óstaigh nó tríú tír a bhfuil sí neamhchosanta uirthi.’’;

               (14)in Airteagal 110, scriostar mír 2;

               (15)cuirtear an méid seo a leanas in ionad mhír 1 d'Airteagal 114:

               “1.
                     I gcás ina dtiocfaidh cás éigeandála chun cinn, lena náirítear cás de réir na tuairisce in Airteagal 18 de Rialachán (AE) Uimh. 1093/2010 nó cás drochfhorbairtí i margaí, cás is féidir a chuirfidh an leachtacht mhargaidh agus cobhsaíocht an chórais airgeadais i mbaol in aon cheann de na Ballstáit inar údaraíodh eintitis de chuid grúpa nó ina bhfuil brainsí suntasacha mar a thagraítear dóibh in Airteagal 51 bunaithe, déanfaidh an toifigeach comhdhlúthaithe, faoi réir Chaibidil 1, Roinn 2, agus, más infheidhme, Roinn 2 de Chaibidil I de Theideal IV de [Threoir (AE) ---/----[IFD] ó Pharlaimint na hEorpa agus ón gComhairle]*, foláireamh a thabhairt a luaithe is féidir do ÚBE agus do na húdaráis dá dtagraítear in Airteagal 58(4) agus Airteagal 59 agus cuirfidh sé in iúl an fhaisnéis uile is gá chun a gcúraimí a dhéanamh. Beidh feidhm ag na hoibleagáidí sin maidir leis an húdaráis inniúla uile.

               __________________________________________________________________

               *
                     [Treoir (AE). ---/---- ó Pharlaimint na hEorpa agus ón gComhairle …… an ……..];”

               (16)leasaítear Airteagal 116 mar a leanas:

               (a)cuirtear an méid seo a leanas in ionad mhír 2:

               2.
                     Oibreoidh na húdaráis inniúla a ghlacfaidh páirt sna coláistí maoirseoirí agus ÚBE i ndúthchomhar le chéile. Ní chuirfidh na ceanglais rúndachta faoi Theideal VII, Caibidil 1, Roinn II den Treoir seo agus, más infheidhme, Roinn 2 de Chaibidil I de Theideal IV de [Threoir (AE) ---/----[IFD ]] cosc ar na húdaráis inniúla faisnéis rúnda a mhalartú laistigh de choláistí maoirseoirí. Ní dhéanfaidh bunú ná feidhmiú coláistí maoirseoirí difear do chearta agus freagrachtaí na núdarás inniúil faoin Treoir seo agus faoi Rialachán (AE) Uimh. 575/2013.”;

               (b)
                     cuirtear an méid seo a leanas in ionad mhír 6:

               “6.
                     Féadfaidh na húdaráis inniúla ar a bhfuil sé de chúram maoirseacht a dhéanamh ar fhochuideachtaí de chuid máthairinstitiúide Aontais nó de chuid máthairchuideachta sealbhaíochta airgeadais Aontais nó de chuid máthairchuideachta sealbhaíochta airgeadais mheasctha Aontais agus na húdaráis inniúla Ballstáit óstaigh i gcás ina mbeidh brainsí suntasacha dá dtagraítear in Airteagal 51 bunaithe, bainc ceannais de chuid CEBC de réir mar is iomchuí, agus údaráis mhaoirseachta tríú tír de réir mar is iomchuí agus faoi réir ceanglais rúndachta atá coibhéiseach, de réir thuairim na núdarás inniúil uile, leis na ceanglais faoi Theideal VII, Caibidil 1, Roinn II den Treoir seo agus, más infheidhme, faoi Roinn 2 de Chaibidil I de Theideal IV de [Threoir (AE). ---/----[IFD]], féadfaidh siad páirt a ghlacadh i gcoláistí maoirseoirí.”;

               (c)
                     cuirtear an méid seo a leanas in ionad mhír 9:

               “9.
                     Cuirfidh an maoirseoir comhdhlúthaithe, faoi réir na gceanglas rúndachta faoi Theideal VII, Caibidil 1, Roinn II den Treoir seo agus, más infheidhme, faoi Roinn 2 de Chaibidil I de Theideal IV de [Threoir (AE). ---/----[IFD]], cuirfidh sé ÚBE ar an eolas faoi ghníomhaíochtaí an choláiste maoirseoirí, lena nairítear i gcásanna éigeandála, agus cuirfidh sé an fhaisnéis uile a bhfuil ábharthacht shonrach léi chun críocha an chóineasaithe maoirseachta in iúl do ÚBE.”;

               (17)in Airteagal 125, cuirtear an méid seo a leanas in ionad mhír 2:

               “2.Beidh faisnéis a fuarthas, laistigh den chreat maoirseachta ar bhonn comhdhlúite, agus go háirithe aon mhalartú faisnéise idir údaráis inniúla dá bhforáiltear sa Treoir seo, faoi réir ceanglais rúndachta gairmiúla a bheidh coibhéiseach, ar a laghad, leis na ceanglais dá dtagraítear in Airteagal 53(1) den Treoir seo maidir le hinstitiúidí creidmheasa nó faoi Airteagal 13 de [Threoir (AE) ---/----[IFD]].”;

               (18)in Airteagal 128, scriostar an dara fomhír;

               (19)in Airteagal 129, scriostar mír 2, mír 3 agus mír 4;

               (20)in Airteagal 130, scriostar mír 2, mír 3 agus mír 4;

               (21)in Airteagal 143(1), cuirtear an méid seo a leanas in ionad phointe (d):

               “(d)
                     gan dochar do na forálacha a leagtar amach i dTeideal VII, Caibidil 1, Roinn II den Treoir seo agus más infheidhme, na forálacha a leagtar amach i dTeideal IV, Caibidil 1, Roinn 2 de [Threoir (AE) ---/----[IFD]], sonraí staidrimh comhiomlána i ndáil le príomhghnéithe chur chun feidhme an chreata stuamachta i ngach Ballstát, lena nairítear líon agus cineál na mbeart maoirseachta a dhéanfar i gcomhréir le hAirteagal 102(1)(a) agus na bpionós riaracháin a fhorchuirfear i gcomhréir le hAirteagal 65.”;

               Airteagal 58
                  Leasuithe ar Threoir 2014/65/AE

               Leasaítear Treoir 2014/65/AE mar a leanas:

               (1)in Airteagal 8, cuirtear an méid seo a leanas in ionad phointe (a):

               “(a)nach gcomhlíonfaidh sé a thuilleadh na coinníollacha faoinar tugadh an túdarú, amhail comhlíonadh na gcoinníollacha a leagtar amach i [Rialachán (AE) ---/----[IFR]];”;

               (2) cuirtear an méid seo a leanas in ionad Airteagal 15:

               “Airteagal 15
               Caipiteal tosaigh a dhearlacadh

               “Áiritheoidh na Ballstáit nach dtabharfaidh na húdaráis inniúla údarú ach amháin má bhíonn caipiteal tosaigh leordhóthanach ag an ngnólacht infheistíochta i gcomhréir le ceanglais Airteagal 8 de [Threoir (AE) ---/----[IFR]], ag féachaint do chineál na seirbhíse nó na gníomhaíochta infheistíochta i gceist.”;

               (3)cuirtear an méid seo a leanas in ionad Airteagal 41:

               Airteagal 41

               An túdarú a thabhairt

               “1. Ní thabharfaidh údarás inniúil an Bhallstáit inar bhunaigh gnólacht tríú tír brainse nó ina bhfuil sé beartaithe ag gnólacht tríú tír brainse a bhunú ach amháin i gcás ina mbeidh an túdarás inniúil sásta:

               (a)go bhfuil na coinníollacha faoi Airteagal 39 comhlíonta; agus

               (b)go mbeidh brainse an ghnólachta tríú tír ábalta na forálacha a chomhlíonadh dá dtagraítear i mír 2 agus mír 3.

               Cuirfidh an túdarás inniúil in iúl don ghnólacht tríú tír, laistigh de shé mhí ó cuireadh isteach iarratas críochnaithe, cé acu a tugadh nó nár tugadh an túdarú.

               2. Comhlíonfaidh brainse an ghnólachta tríú tír a bheidh údaraithe i gcomhréir le mír 1 na hoibleagáidí a leagtar síos in Airteagal 16 go hAirteagal 20, Airteagail 23, 24, 25 agus 27, Airteagal 28(1), agus Airteagal 30, Airteagal 31 agus Airteagal 32 den Treoir seo agus in Airteagal 3 go hAirteagal 26 de Rialachán (AE) Uimh. 600/2014 agus na bearta arna nglacadh dá mbun sin agus beidh sé faoi réir mhaoirseacht an údaráis inniúil sa Bhallstát inar tugadh an túdarú.

               Ní fhorchuirfidh na Ballstáit aon cheanglais bhreise maidir le heagrú agus le hoibriú an bhrainse i dtaca leis na nithe atá cumhdaithe ag an Treoir seo agus ní chaithfidh siad le haon bhrainse de chuid gnólachtaí tríú tír níos fabhraí ná mar a chaitheann siad le gnólachtaí Aontais.

               Áiritheoidh na Ballstáit go dtabharfaidh údaráis inniúla fógra do ÚEUM ar bhonn bliantúil faoi líon na mbrainsí de chuid gnólachtaí tríú tír atá ag feidhmiú ina gcríoch.

               3. Déanfaidh an brainse de chuid an ghnólachta tríú tír atá údaraithe i gcomhréir le mír 1 an fhaisnéis seo a leanas a thuairisciú ar bhonn bliantúil don údarás inniúil dá dtagraítear i mír 2:

               (a)scála agus scóip na seirbhísí agus na ngníomhaíochtaí a dhéanann an brainse sa Bhallstát sin;

               (b)láimhdeachas agus luach comhthiomlán na sócmhainní a fhreagraíonn do na seirbhísí agus na gníomhaíochtaí dá dtagraítear i bpointe (a);

               (c)tuairisc mhionsonraithe ar na socruithe cosanta infheisteoirí atá ar fáil do chliaint an bhrainse, lena náirítear cearta na gcliant sin a thagann as an scéim cúitimh d’infheisteoirí dá dtagraítear in Airteagal 39(2)(f);

               (d)a mbeartas agus a socruithe bainistíochta riosca a chuireann an brainse i bhfeidhm maidir leis na seirbhísí agus na gníomhaíochtaí dá dtagraítear i bpointe (a).

                     4. Oibreoidh na húdaráis inniúla dá dtagraítear i mír 2, údaráis inniúla eintiteas atá ina gcuid den ghrúpa céanna ina bhfuil brainsí de ghnólachtaí tríú tír atá údaraithe i gcomhréir le mír 1, agus ÚEUM agus ÚBE i ndlúthchomhar le chéile chun a áirithiú go ndéanfar maoirseacht chuimsitheach chomhsheasmhach éifeachtach ar ghníomhaíochtaí uile an ghrúpa sin san Aontas i gcomhréir leis an Treoir seo, le Rialachán 600/2014, le Treoir 2013/36/AE, le Rialachán (AE) Uimh. 575/2013, le Treoir [Treoir (AE). ---/----* [IFD]], agus le Rialachán [Rialachán (AE) ---/----* [IFR]].

               5. Forbróidh ÚEUM dréachtchaighdeáin theicniúla rialála chun sonrú breise a dhéanamh ar an bhfaisnéis dá dtagraítear i mír 3.

               Cuirfidh ÚEUM na dréachtchaighdeáin theicniúla rialála sin faoi bhráid an Choimisiúin faoin [an dáta le cur isteach].

               Déantar an chumhacht a tharmligean chuig an gCoimisiún na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 15 de Rialachán (AE) Uimh. 1095/2010’.

               6. Forbróidh ÚEUM dréachtchaighdeáin theicniúla cur chun feidhme chun an fhormáid a shonrú ina mbeidh an fhaisnéis dá dtagraítear i mír 3 le tuairisciú do na húdaráis inniúla náisiúnta.

               Cuirfidh ÚEUM na dréachtchaighdeáin theicniúla cur chun feidhme sin faoi bhráid an Choimisiúin faoin [an dáta le cur isteach].

               Déantar an chumhacht a tharmligean chuig an gCoimisiún na caighdeáin theicniúla cur chun feidhme dá dtagraítear sa chéad fhomhír a ghlacadh i gcomhréir le hAirteagal 15 de Rialachán (AE) Uimh. 1095/2010’.

               (4)in Airteagal 81(3), cuirtear an méid seo a leanas in ionad phointe (a):

               “(a)
                     a sheiceáil an bhfuil na coinníollacha maidir le gnó gnólachtaí infheistíochta a ghlacadh comhlíonta agus an faireachán ar dhéanamh an ghnó sin, ar nósanna imeachta riaracháin agus cuntasaíochta agus ar shásraí rialúcháin inmheánaigh a éascú;”;

               (5)

                     cuirtear isteach an tAirteagal 95a seo a leanas:

               ‘‘Airteagal 95a

               Foráil idirthréimhseach maidir le hinstitiúid chreidmheasa dá dtagraítear in Airteagal 4(1)(1)(b) de Rialachán (AE) Uimh. 575/2013 a údarú

               Cuirfidh údaráis inniúla an túdarás inniúil dá dtagraítear in Airteagal 8 de Threoir 2013/36/AE ar an eolas i gcás inar mó ná EUR 30 billiún sócmhainní beartaithe iomlána gnóthais a rinne iarratas ar údarú de bhun Theideal II den Treoir seo roimh an [dáta theacht i bhfeidhm Threoir (AE) ---/--- [IFD]] chun na gníomhaíochtaí a dhéanamh dá dtagraítear i bpointe (3) agus i bpointe (6) de Roinn A d'Iarscríbhinn I, agus tabharfaidh siad fógra don iarratasóir faoi sin.”.

               TEIDEAL VIII
               FORÁLACHA IDIRTHRÉIMHSEACHA AGUS CRÍOCHNAITHEACHA

               Airteagal 59
                  Forálacha idirthréimhseacha

               1.Áiritheoidh na Ballstáit go gcomhlíonfaidh gnólachtaí infheistíochta, cé is moite de na gnólachtaí dá dtagraítear i mír 2, a bhí ar bun an 1 Eanáir 20xx [bliain theacht i bhfeidhm na Treorach seo] nó roimhe agus nach bhfuil a gcaipiteal tosaigh ar na leibhéil dá dtagraítear in Airteagal 8, go gcomhlíonfaidh siad an tAirteagal sin faoin [cúig bliana ó theacht i bhfeidhm na Treorach seo] ar a dhéanaí trí mhéadú bliantúil EUR 5 000 a dhéanamh.

               I gcás nach leor an méadú bliantúil arna shonrú sa chéad fhomhír chun go mbainfidh gnólacht infheistíochta an leibhéal is gá caipitil tosaigh amach faoi dheireadh na tréimhse cúig bliana, déanfaidh na Ballstáit foráil maidir le hidirthréimhse bhreise cúig bliana ar a mhéad. Socróidh na húdaráis inniúla na méideanna bliantúla is infheidhme le linn na hidirthréimhse breise sin.

               2.Áiritheoidh na Ballstáit go gcomhlíonfaidh na déileálaithe tráchtearraí forálacha Airteagal 8 faoin [cúig bliana tar éis dháta theacht i bhfeidhm na Treorach seo] ar a dhéanaí.

               Airteagal 60
                  Athbhreithniú

               Faoin [trí bliana tar éis dháta chur i bhfeidhm na Treorach seo agus Rialachán (AE) ---/----[IFR]] cuirfidh an Coimisiún, i ndlúthchomhar le ÚBE agus ÚEUM tuarascáil, maille le togra reachtach más iomchuí, faoi bhráid Pharlaimint na hEorpa agus na Comhairle maidir leis na nithe seo a leanas:

               (a)na forálacha maidir le luach saothair sa Treoir seo agus i Rialachán (AE) ---/----[IFR];

               (b)éifeachtacht na socruithe roinnte faisnéise faoin Treoir seo;

               (c)an comhar idir an tAontas agus na Ballstáit agus tríú tíortha i leith chur i bhfeidhm na Treorach seo agus Rialachán (AE) ---/----[IFR];

               (d)cur chun feidhme na Treorach seo agus Rialachán (AE) ---/----[IFR] maidir le gnólachtaí infheistíochta ar bhonn a struchtúir dhlíthiúil nó a samhla úinéireachta.

               Airteagal 61
                  Trasuí

               1.Na forálacha reachtaíochta, rialúcháin nó riaracháin is gá chun an Treoir seo a chomhlíonadh, déanfaidh na Ballstáit iad a ghlacadh agus a fhoilsiú faoin [18 mí tar éis dháta theacht i bhfeidhm na Treorach seo].

               2.Cuirfidh na Ballstáit na forálacha sin i bhfeidhm ón [dáta chur i bhfeidhm Rialachán (AE) Uimh. ---/----[IFR]].

               3.Déanfaidh na Ballstáit téacs fhorálacha an dlí náisiúnta a ghlacfaidh siad sa réimse a chumhdaítear leis an Treoir seo a chur in iúl don Choimisiún agus do ÚBE.

               I gcás nach leor na doiciméid a ghabhann le fógra maidir le bearta trasuí a chuireann na Ballstáit ar fáil chun measúnú iomlán a dhéanamh ar an méid a chomhlíonann na forálacha trasuí forálacha áirithe sa Treoir seo, féadfaidh an Coimisiún, ar iarratas ó ÚBE, chun a chúraimí faoi Rialachán (AE) Uimh. 1093/2010 a dhéanamh, nó ar a thionscnamh féin, a éileamh ar Bhallstáit faisnéis níos mionsonraithe a thabhairt faoi thrasuí agus cur chun feidhme na bhforálacha sin agus na Treorach seo.

               4.Tagrófar sna forálacha dá dtagraítear i mír 1 don Treoir seo nó beidh tagairt den sórt sin ag gabháil leo tráth a bhfoilsithe oifigiúil.

               Airteagal 62
                  Teacht i bhfeidhm

               Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

               Chun críocha maoirseachta agus réitigh gnólachtaí infheistíochta, déanfar tagairtí do Threoir 2013/36/AE i ngníomhartha eile Aontais a fhorléiriú mar thagairtí don Treoir seo.

               Airteagal 63
                  Seolaithe

               Dírítear an Treoir seo chuig na Ballstáit.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        Féach 'Teachtaireacht faoin Athbhreithniú Meántéarma ar an bPlean Gníomhaíochta maidir le hAontas na Margaí Caipitil', COM(2017) 292 final, 8 Meitheamh 2017; agus, 'Teachtaireacht faoi Threisiú na Maoirseachta Comhtháite chun Aontas na Margaí Caipitil agus an comhtháthú airgeadais a neartú i dtimpeallacht athraitheach', COM(2017) 542 final, 20 Meán Fómhair 2017.

                     (2)

                        Tuarascáil ÚBE ar ghnólachtaí infheistíochta, freagra ar ghlao an Choimisiúin ar chomhairle Nollaig 2014 ((EBA/Op/2015/20), Tábla 12: Líon na ngnólachtaí infheistíochta, de réir catagóire, de réir tíre, lch. 96.

                  https://www.eba.europa.eu/documents/10180/983359/EBA-Op-2015-20+Report+on+investment+firms.pdf

                     (3)

                        COM(2017) 292 final.

                     (4)

                        Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus gnólachtaí infheistíochta, agus lena leasaítear Rialachán (AE) Uimh. 648/2012 (IO L 176, 27.6.2013, lch. 1).

                     (5)

                        Treoir 2013/36/AE ó Pharlaimint na hEorpa agus ón gComhairle an 26 Meitheamh 2013 maidir le rochtain ar ghníomhaíocht institiúidí creidmheasa agus maoirseacht stuamachta ar institiúidí creidmheasa agus ar ghnólachtaí infheistíochta, lena leasaítear Treoir 2002/87/CE agus lena naisghairtear Treoir 2006/48/CE agus Treoir 2006/49/CE (IO L 176, 27.6.2013, lch. 338).

                     (6)

                        Treoir 2004/39/CE ó Pharlaimint na hEorpa agus ón gComhairle an 21 Aibreán 2004 maidir le margaí in ionstraimí airgeadais lena leasaítear Treoir 85/611/CEE ón gComhairle agus Treoir 93/6/CEE ón gComhairle agus Treoir 2000/12/CE ó Pharlaimint na hEorpa agus ón gComhairle agus lena naisghairtear Treoir 93/22/CEE ón gComhairle (IO L 145, 30.4.2004, lch. 1).

                     (7)

                        Treoir 2014/65/AE ó Pharlaimint na hEorpa agus ón gComhairle an 15 Bealtaine 2014 maidir le margaí in ionstraimí airgeadais agus lena leasaítear Treoir 2002/92/CE agus Treoir 2011/61/AE (IO L 173, 12.6.2014, lch. 349-496) agus Rialachán (AE) Uimh. 600/2014 ó Pharlaimint na hEorpa agus ón gComhairle an 15 Bealtaine 2014 maidir le margaí in ionstraimí airgeadais agus lena leasaítear Rialachán (AE) Uimh. 648/2012 (IO L 173, 12.6.2014, lch. 84).

                     (8)

                        I gcomhréir leis an dara sraith comhairle ó ÚBE i nDeireadh Fómhair 2016 (Tuairim an Údaráis Baincéireachta Eorpaigh maidir leis an gCéad Chuid den Ghlao ar Chomhairle maidir le Gnólachtaí Infheistíochta, https://www.eba.europa.eu/documents/10180/1639033/Opinion+of+the+European+Banking+Authority+on+the+First+Part+of+the+Call+for+Advice+on+Investment+Firms+%28EBA-Op-2016-16%29.pdf), mhol an Coimisiún, i Samhain 2016, gur cheart na gnólachtaí infheistíochta a shainaithneofaí mar ghnólachtaí domhanda, nó institiúidí eile lena mbaineann tábhacht shistéamach (G-SIIanna, O-SIIanna) i gcomhréir le hAirteagal 131 den Treoir maidir le Ceanglais Chaipitil, gur cheart iad a bheith faoi réir an Rialacháin athbhreithnithe maidir le Ceanglais Chaipitil. I Márta 2017, bhí ocht ngnólacht infheistíochta sa ghrúpa sin, agus iad ar fad lonnaithe sa Ríocht Aontaithe. Mhol an Coimisiún freisin go bhféadfaí na hathruithe seo a dhéanamh gan difear a dhéanamh do na gnólachtaí infheistíochta eile. Féach: Tograí ón gCoimisiún maidir le hathbhreithniú ar an Rialachán agus ar an Treoir maidir le Ceanglais Chaipitil an 23 Samhain 2016,
                  https://ec.europa.eu/info/law/banking-prudential-requirements-directive-2013-36-eu/upcoming_ga

                     (9)

                        COM(2017) 542 final.

                     (10)

                        Le MiFID II cuirfear an tseirbhís infheistíochta 'saoráid trádála eagraithe a oibriú' leis an liosta sin.

                     (11)

                        Tuarascáil ÚBE ar ghnólachtaí infheistíochta, freagra ar ghlao an Choimisiúin ar chomhairle Nollaig 2014 ((EBA/Op/2015/20),
                  http://www.eba.europa.eu/documents/10180/983359/EBA-Op-2015-20+Report+on+investment+firms.pdf

                     (12)

                        Córas stuamachta nua a cheapadh do ghnólachtaí infheistíochta (EBA/DP/2016/02),
                  https://www.eba.europa.eu/documents/10180/1647446/Discussion+Paper+on+a+new+prudential+regime+for+Investment+Firms+%28EBA-DP-2016-02 %29.pdf/cf75b87e-2db3-47a3-b1f3-8a30fa6962da

                     (13)

                        Tuairim ÚBE maidir le ceapadh córais stuamachta nua do ghnólachtaí infheistíochta (EBA/Op/2017/11),
                  http://www.eba.europa.eu/documents/10180/1976637/EBA+Advice+on+New+Prudential+Framework+on+Investment+Firms+%28EBA-Op-2017-11 %29.pdf

                     (14)

                        Tograí ón gCoimisiún maidir le hathbhreithniú ar an Rialachán agus ar an Treoir maidir le Ceanglais Chaipitil an 23 Samhain 2016,
                  https://ec.europa.eu/info/law/banking-prudential-requirements-directive-2013-36-eu/upcoming_ga

                     (15)

                        Teachtaireacht faoin Athbhreithniú Meántéarma ar an bPlean Gníomhaíochta maidir le hAontas na Margaí Caipitil, Meitheamh (COM(2017) 292),
                  https://ec.europa.eu/info/publications/mid-term-review-capital-markets-union-action-plan_en

                     (16)

                        COM(2017) 592 final.

                     (17)

                        Tuarascáil ÚBE ar ghnólachtaí infheistíochta, freagra ar ghlao an Choimisiúin ar chomhairle Nollaig 2014 ((EBA/Op/2015/20),
                  https://www.eba.europa.eu/documents/10180/983359/EBA-Op-2015-20+Report+on+investment+firms.pdf

                     (18)

                  https://ec.europa.eu/info/law/better-regulation/initiatives/ares-2017-1546878_en

                     (19)

                        Féach mar shampla freagraí éagsúla a cuireadh faoi bhráid an Choimisiúin le linn Ghlao ar Fhianaise 2015
                  http://ec.europa.eu/finance/consultations/2015/financial-regulatory-framework-review/index_en.htm

                     (20)

                        Tuairim an Údaráis Baincéireachta Eorpaigh faoi shaincheisteanna a bhaineann le himeacht na Ríochta Aontaithe as an Aontas Eorpach (EBA/Op/2017/12) an 12 Deireadh Fómhair 2017,
                  http://www.eba.europa.eu/documents/10180/1756362/EBA+Opinion+on+Brexit+Issues+%28EBA-Op-2017-12 %29.pdf

                     (21)

                        Mar a shainmhínítear sin sa Mholadh ón gCoimisiún an 6 Bealtaine 2003 maidir le micrifhiontair, fiontair bheaga agus fiontair mheánmhéide a shainmhíniú (IO L 124, 20.5.2003 lch. 36-41), i.e. fiontair ina bhfuil níos lú ná 250 duine fostaithe agus nach mó a láimhdeachas bliantúil ná EUR 50 milliún, agus/nó nach mó iomlán bliantúil a gcláir chomhardaithe ná EUR 43 milliún.

                     (22)

                        http://www.eba.europa.eu/documents/10180/1976637/EBA+Advice+on+New+Prudential+Framework+on+Investment+Firms+%28EBA-Op-2017-11 %29.pdf

                     (23)

                        IO C […], […], lch. […].

                     (24)

                        IO C […], […], lch. […].

                     (25)

                        Treoir 2013/36/AE ó Pharlaimint na hEorpa agus ón gComhairle an 26 Meitheamh 2013 maidir le rochtain ar ghníomhaíocht institiúidí creidmheasa agus maoirseacht stuamachta ar institiúidí creidmheasa agus ar ghnólachtaí infheistíochta, lena leasaítear Treoir 2002/87/CE agus lena naisghairtear Treoir 2006/48/CE agus Treoir 2006/49/CE (IO L 176, 27.6.2013, lch. 338).

                     (26)

                        Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus gnólachtaí infheistíochta, agus lena leasaítear Rialachán (AE) Uimh. 648/2012 (IO L 176, 27.6.2013, lch. 1).

                     (27)

                        Treoir 2004/39/CE ó Pharlaimint na hEorpa agus ón gComhairle an 21 Aibreán 2004 maidir le margaí in ionstraimí airgeadais lena leasaítear Treoir 85/611/CEE agus Treoir 93/6/CEE ón gComhairle agus Treoir 2000/12/CE ó Pharlaimint na hEorpa agus ón gComhairle agus lena naisghairtear Treoir 93/22/CEE ón gComhairle (IO L 145, 30.4.2004, lch. 1).

                     (28)

                        Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena naisghairtear Treoir 95/46/CE (IO L 119, 4.5.2016, lch. 1).

                     (29)

                        Rialachán (CE) Uimh. 45/2001 ó Pharlaimint na hEorpa agus ón gComhairle an 18 Nollaig 2000 maidir le daoine aonair a chosaint i ndáil le próiseáil sonraí pearsanta ag institiúidí agus comhlachtaí an Chomhphobail agus maidir le saorghluaiseacht sonraí den sórt sin (IO L 8, 12.1.2001, lch. 1).

                     (30)

                        Tuarascáil ón gCoimisiún chuig Parlaimint na hEorpa agus chuig an gComhairle, Measúnú ar na rialacha maidir le luach saothair faoi Threoir 2013/36/AE agus Rialachán (AE) Uimh. 575/2013 (COM(2016) 510 final).

                     (31)

                        Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún (IO L 55, 28.2.2011, lch. 13).

                     (32)

                        IO C 369, 17.12.2011, lch. 14.

                     (33)

                        Treoir 2014/65/AE ó Pharlaimint na hEorpa agus ón gComhairle an 15 Bealtaine 2014 maidir le margaí in ionstraimí airgeadais agus lena leasaítear Treoir 2002/92/CE agus Treoir 2011/61/AE (IO L 173, 12.6.2014, lch. 349).

                     (34)

                        Treoir 2013/34/AE ó Pharlaimint na hEorpa agus ón gComhairle an 26 Meitheamh 2013 maidir le ráitis airgeadais bhliantúla, ráitis airgeadais chomhdhlúite agus tuarascálacha gaolmhara de chineálacha áirithe gnóthas, lena leasaítear Treoir 2006/43/CE ó Pharlaimint na hEorpa agus ón gComhairle agus lena naisghairtear Treoir 78/660/CEE ón gComhairle agus Treoir 83/349/CEE ón gComhairle (IO L 182, 29.6.2013, lch. 19).

                     (35)

                        Rialachán (CE) Uimh. 1606/2002 ó Pharlaimint na hEorpa agus ón gComhairle an 19 Iúil 2002 maidir le caighdeáin idirnáisiúnta chuntasaíochta a chur i bhfeidhm (IO L 243, 11.9.2002, lch. 1).

                     (36)

                        Rialachán (AE) Uimh. 600/2014 ó Pharlaimint na hEorpa agus ón gComhairle an 15 Bealtaine 2014 maidir le margaí in ionstraimí airgeadais agus lena leasaítear Rialachán (AE) Uimh. 648/2012 (IO L 173, 12.6.2014, lch. 84).

                     (37)

                        Treoir 2002/87/AE ó Pharlaimint na hEorpa agus ón gComhairle an 16 Nollaig 2002 maidir le maoirseacht fhorlíontach ar institiúidí creidmheasa, ar ghnóthais árachais agus ar ghnólachtaí infheistíochta in ilchuideachta airgeadais agus lena leasaítear Treoracha 73/239/CEE, 79/267/CEE, 92/49/CEE, 92/96/CEE, 93/6/CEE agus 93/22/CEE, agus Treoir 98/78/CE agus Treoir 2000/12/CE ó Pharlaimint na hEorpa agus ón gComhairle (IO L 035, 11.2.2003, lch. 1).

                     (38)

                        Rialachán (AE) Uimh. 1093/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (An tÚdarás Baincéireachta Eorpach), lena leasaítear Cinneadh Uimh. 716/2009/CE agus lena naisghairtear Cinneadh 2009/78/CE ón gCoimisiún (IO L 331, 15.12.2010, lch. 12).

                     (39)

                        Rialachán (AE) Uimh. 1092/2010 ó Pharlaimint na hEorpa agus ón gComhairle an 24 Samhain 2010 maidir le formhaoirseacht stuamachta ar an macraileibhéal ag an Aontas Eorpach ar an gcóras airgeadais agus lena mbunaítear Bord Eorpach um Riosca Sistéamach (IO L 331, 15.12.2010, lch. 1).

                     (40)

                        Treoir 2006/43/CE ó Pharlaimint na hEorpa agus ón gComhairle an 17 Bealtaine 2006 maidir le hiniúchtaí reachtúla ar chuntais bhliantúla agus ar chuntais chomhdhlúite, lena leasaítear Treoir 78/660/CEE ón gComhairle agus Treoir 83/349/CEE ón gComhairle agus lena naisghairtear Treoir 84/253/CEE ón gComhairle (IO L 157, 9.6.2006, lch. 87).

                     (41)

                        Treoir 2009/65/CE ó Pharlaimint na hEorpa agus ón gComhairle an 13 Iúil 2009 maidir le comhordú dlíthe, rialachán agus forálacha riaracháin a bhaineann le gnóthais le haghaidh comhinfheistíocht in urrúis inaistrithe (GCUI) (IO L 302, 17.11.2009, lch. 32).

                     (42)

                        Treoir (AE) 2015/849 ó Pharlaimint na hEorpa agus ón gComhairle an 20 Bealtaine 2015 maidir le cosc a chur le húsáid an chórais airgeadais chun críocha sciúrtha airgid agus maoinithe sceimhlitheoireachta, lena leasaítear Rialachán (AE) Uimh. 648/2012 ó Pharlaimint na hEorpa agus ón gComhairle, agus lena naisghairtear Treoir 2005/60/CE ó Pharlaimint na hEorpa agus ón gComhairle agus Treoir 2006/70/CE ón gCoimisiún (IO L 141, 5.6.2015, lch. 73).

                     (43)

                        Moladh 2009/384/CE ón gCoimisiún an 30 Aibreán 2009 maidir le beartais luacha saothair in earnáil na seirbhísí airgeadais (IO L 120, 15.5.2009, lch. 22).

                     (44)

                        Cinneadh 2004/10/CE ón gCoimisiún an 5 Samhain 2003 lena mbunaítear an Coiste Baincéireachta Eorpach (IO L 3, 7.1.2004, lch. 36).